
ALKULAUSE ENSI PAINOKSEEN. 



Tämä kirjanen on alkuaan synlynyl esilelmäsiä, jonka 
allekirjoillanul piti ensi kerran n. 5 vuolla sillen. Sen jälkeen 
on kirjasen lekijä joulunul vuosien kuluessa puhumaan »puhu- 
misesta* monia en kertaa, monenlaisissa maisuuksissa ja 
hyvin erilaisille kuulijakunnille. Tielysli on esilelmä eri 
liloissa muodoslunul hyvinkin erilaiseksi, mulla lekijän j'o 
ensi kerralla esillämäl ajatukset ja näkökohdat oval kuitenkin 
pysyneel kaikessa pääasiassa muullumallomina. Se vilkas 
mielenkiinto, jola lämä aine on herällänyl melkein kaikkialla, 
missä lekijä silä on käsilellyl, on hänen mielestään lodislanul, 
että suomalainen yleisö harlaasli kaipaa käytännöllisen elä- 
män tarpeita silmällä pitävää puhetaidon periaalleillen havain- 
nollisia valaisemista. 

Meillähän on losin ennestään Vihtori Peltosen varsin 
ansiokas ja suositeltava teos puhetaidosta. Mulla sen lakia 
eitä lämä teos, niinkuin sen suunnitelman kannalla oikein 
olikin, käsillelee puhelailoa kaikessa laajuudessaan koske- 
tellen niin hyvin äänen käyllöoppia, suomenkielen ääntä- 
misiä ja kaunolukua kuin varsinaisia puheen pitämisiä 
ahtaammassa merkityksessä, ei siinä luonnollisesti voida 
esittää itse puheen pitämisessä varteen oteltavia näkökohtia 
niin seikkaperäisesti kuin käytännöllisten larpeillen kannalla 
olisi suotavaa. Siläpailsi Peltosen teos on sisällyksensä moni- 
puolisuuden takia niin laaja, etteivät sitä tule helposti hankki- 
kineeksi itselleen ne, jotka tarvitsisivat vain aivan lyhyttä, 



mutta havainnottista setvitystä siitä, mitä puheitten pitämi- 
sessä on varteen otettava. 

Tättaisen ahtaamman puhetaidon ihan käytännöttisen 
etämän tarpeita sitmättä pitävän pikku oppaan tehtävää 
pyrkii tämä kirjanen täyttämään. Se ei tahdo otta mikään 
puhetaidon oppikirja, vietä vähemmän puhetaidon järjestetmä. 
Tekijä on tahtonut ainoastaan koota yhteen ja havainnottisitta 
esimerkeittä vataista niitä puhetaidottisia näkökohtia, jotka 
hänen mietestään ovat käytännöttisesti tärkeät ja erityisesti 
tärkeät meitte suomataisitte. 

Tarkoitusperättään on tämä kirjanen niin otten pääasiassa 
samansuuntainen kuin Adotf Damaschken »Votkstumtiche 
RedekunsU. Damaschken kirja ei ote kuitenkaan ottut teki- 
jättä mittään tavatta esikuvana jo yksistään siitä syystä, että 
tämä kirjanen oti saanut sen suunnan ja muodon, mikä sittä 
nyt painettuna on, jo monta vuotta ennen, kuin Damaschken 
kirjaa oti otemassa. Myöskään eivät ne verrattain tukuisat 
historiattiset anekdootit ja esimerkit, jotka tukija töytää sekä 
tästä kirjasesta että Damaschken kirjasta, ote täheskään kaikki 
Damaschketta tainattuja. Useimpia niistä oti tekijä käyttänyt 
puhumisesta puhuessaan jo vuosia ennen, kuin Damaschken 
kirja itmestyi. Se seikka, että Damaschkekin on tuttut näitä 
samoja esimerkkejä käyttäneeksi, johtuu tuonnottisesti siitä, 
että motemmat ovat ammentaneet samoista yhteisistä tähteistä. 
Monet näistä yhteisistä esimerkeistä ja anekdooteistahan ovat- 
kin kautta aikojen kulkenutta yhteistä perua. Kuitenkin on 
tekijä tainannut esitetmäänsä kirjan muotoon laatiessaan 
suorastaankin Damaschkelta muutamia esimerkkejä, joita 
hän ennemmin ei ollut muualla tavannut ja jotka hänestä 
näyttivät valaisevilta. 

Charlottenburg — Berlin, toukokuun alussa 1912. 

K. S. Laurila. 



ALKULAUSE TOISEEN PAINOKSEEN. 



Se seikka, että verraten suuri ensi painos tätä kirjasta 
on suhteettisen tyhyessä ajassa myyty loppuun, todistanee 
osattaan sekin tämmöisen teoksen otteen ja otevan tositarpeen 
vaatiman. Se on myöskin antanut kustantajalle aiheen ryhtyä 
valmistamaan uutta painosta. 

Tämä uusi painos ei olennaisesti eroa edettisestä. Luet- 
tuaan kirjasen nyt vuosien kututtua uudelleen läpi ei tekijä 
ote katsonut olevan syylä mihinkään suurempiin asiallisiin 
muutoksiin. "Tehdyt muutokset ovat etupäässä ulkonaista 
laatua. Niin on kirjaselle annettu uusi, sen sisällystä ja 
luonnetta selvemmin ilmaiseva nimi. Niinikään on kirjasen 
ulkonainen järjestely, luku- ja jaksojako kauttaaltaan uusittu 
ja tehty selvemmäksi ja täsmällisemmäksi. Sitäpaitsi on pitkin 
matkaa tehty pienempiä kielellisiä ja tyylillisiä korjauksia. 

Kiittäen siitä suosiosta, jota ensi painos on suomalaisen 
yleisön taholta saanut osakseen, toivoo tekijä, että tämä kir- 
janen voisi olla uudessakin asussaan joksikin hyödyksi: 
levittää oikeaa käsitystä suullisen esitystaidon luonteesta ja 
opastaa tämän taidon harrastajia ja tarvitsijoita heidän 
pyrkimyksissään oikeille urille. 

Sorsasalossa, kesäkuussa 1920. 

K. S. Laurila, 

ENSIMMÄINEN LUKU. 



Yleisiä huomautuksia puhetaidon luonteesta 
ja opetettavuudesta. 

1. Puhetaidon tarpeellisuus. 

On hyvin tunnettua, että me suomalaiset, verrattuina 
useimpiin muihin Europau kansoihin, olemme suullisen aja- 
tustenesityksen taidossa sangen kömpelöitä, monasti ihan 
säälittävän avuttomia. Vaikkei meillä muuten pitäisi 
olla juuri paljon sukulaisuutta Moseksen ja hänen heimonsa 
kanssa, niin siinä suhteessa me olemme Moseksen sukulaisia, 
että meillä yleensä on »hidas puhe ja kankea kieli», kuten 
Mooses valitti itsellään olevan. Jotkut poikkeukset, joita 
meidänkin maassamme aikojeii kuluessa on esiintynyt, 
vahvistavat vain sääntöä, s. o. tekevät yleisen puhetaidon 
puutteen sitä räikeämmin huomattavaksi. Että tässä on 
kysymyksessä ainakin osittain suoranainen luontainen 
lahjattomuus, sen tietävät varmaan kaikki koulumiehet, 
jotka vähänkin pitemmän ajan ovat oppikouluissa opetta- 
neet ja koettaneet asettaa oppilaille joitakin vaatimuksia 
myöskin ajatusten suulliseen esittämiseen nähden. Kuinka 
perin harvinaista on saada lyseoittemme yläluokillakaan 
yksinkertaisimpaankaan kysymykseen sujuvasti ja selvään 
lausuttua, loogillista ja täsmällistä vastausta, vaikkei tuon 
vastauksen tarvitsisi olla yhtä lausetta pitempi. Mitä sitten 
puhuakaan yntäjaksoisesta kertomisesta tai itsenäisestä 
pitemmästä esityksestä, jota ei ole saatu kotona valmistaa! 

Useimmiten ovat opettajat tottuneet tyytymään vain siihen, 
kun huomaavat oppiiaan epäselvistä, hiijaa ja soperreiien 
änkytetyistä iauseen katkelmista, että hän tietää asian, 
vaikka sanoo sen aivan vaiiiinaisesti ja raajarikkoisesti. 
Ja jos joku koettaa vaatia todeiia tyydyttäviä vastauksia 
ja keivoiiista, seivää ja täsmäiiistä ajatusten esittämistä, 
huomaa hän pian, että hänen on seiiaisista vaatimuksista 
luovuttava, muuten menisi kaikki aika suuiiisen esityksen 
korjaamiseen. Sama oii iaita suuiiisissa ylioppilastutkin- 
noissakin siiloin, kun ne vielä olivat käytännössä. Se osoit- 
taa, ettei tässä ole kysymys mistään satunnaisesta puut- 
teellisuudesta tuon tai tämän koulun opetuksessa, vaan 
yleisestä viasta. 

Ero suomalaisten ja ulkomaalaisten koulujen oppilait- 
ten välillä tässä suhteessa on sangen suuri ja huomattava. 
Esim. saksalaisten oppikoulujen oppilaat eroavat meidän 
koulujemme oppilaista, siiloinkin kun he eivät näytä tie- 
doissaan ja yleisessä lahjakkuudessaan meikäläisiä eteväm- 
miitä, hyvin silmään pistävästi siinä, että he yleensä anta- 
vat vastauksensa selvään ja kuuluvasti, täsmällisin ja ehein 
lausein, osoittavatpa monasti yläluokilla jo huomattavaa 
sulavuutta ja jonkunlaista taitavuuttakin ajatustensa suulli- 
sessa esittämisessä. Tosinhan on muissa maissa etenkin 
äidinkielen opetuksen yhteydessä enemmän aikaakin huo- 
lehtia suuiiisen esitystaidon kehittämisestä, mutta tämä 
seikka yksin ei kuitenkaan riitä selittämään eron suuruutta. 
Sen täytyy olettaa ainakin suureita osalta johtuvan siitä, 
että meidän rodullamme tai kansallamme on suurempi vai- 
keus kuin muilla harjaantua sujuvasti ja sulavasti ajatuk- 
siaan suullisesti lausumaan, mikä vaikeus taasen vuorostaan 
lienee yhteydessä koko iuonnoniaatumme kankeuden ja 
raskauden kanssa. 

Mutta jos näin on asian laita, pitäisi meidän kohdistaa 
suullisen esitystaidon harjoittamiseen ja kehittämiseen suh- 
teellisesti enemmän huomiota ja aikaa kuin muitten kanso- 
jen, sen sijaan että nyt kiinnitämme siihen paljoa vähem- 
män huomiota kuin muut. Meidän pitäisi kohdistaa siihen 
paljon huomiota varsinkin sen jälkeen, kun koko yhteiskun- 
tajärjestyksemme kansanvaltaistumisen takia jonkmmoinen 
suullinen esitystaito on tullut ominaisuudeksi, jota käytän- 
nöllisessä elämässä tarvitsee jokainen. Vielä parikymmentä 
vuotta sitten saattoi »kankeakielinen» maallikko lohduttaa 
itseään sillä, että kansan sekä hengellisistä että maallisista 
yhteisistä asioista huolehtiminen oli erinäisten etuoikeutet- 
tujen luokkien tai ammattimiesten asia, joilla piti olla toi- 
meensa tarvittava kielevyyskin. Tavallinen maallikko ei 
muka tätä lahjaa tarvinnut: hänelle riitti, kun osasi vain 
älykkäästi kielevämpiä kuunnella ja oikein ratkaista, ketä 
oli uskominen, ketä ei. Näin ei ole enää laita. Kansan koh- 
taloista huolehtiminen on tullut koko kansan omaksi 
asiaksi. Ja niistä kohtaloista ei huolehdita enää vain kuun- 
telemalla. Jokaisen täytyy olla valmis tarvittaessa myöskin 
itse sanomaan sanansa käsityksensä puolesta. Ja jotta tämä 
sana jotain vaikuttaisi, täytyy olla kykyä myös se* vaikut- 
tavasti sanoa, ja sitä vartenpa juuri tarvitaan suullista esi- 
tystaitoa. Sitä tarvitsee nyt jokamies. Eikä vain joka 
mies, myöskin jokainen nainen. Vaikka ehkä 
pitääkin vielä osittain paikkansa vanha lause: nainen vaiet- 
koon seurakunnassa, niin valtiossa ei nainen 
enää ainakaan voi eikä saa vaieta, koska hänellä on saman- 
lainen vastuu sen kohtaloista kuin miehelläkin. 

Kun me siis selvästi käsitämme, kuinka perin tarpeel- 
linen ja tärkeä suullinen esitystaito meille kaikille on, ja 
toisaalta myös hyvin tiedämme, kuinka erityisen puutteel- 

lisiä me siinä suhteessa olemme, olisi meidän luonnollisesti 
kaksinkertaisella innolla ja uutteruudella koetettava järki- 
peräisen harkinnan ja harjoituksen kautta tätä taitoa itses- 
sämme kehittää. 

2. Torjuttavia ennakkoluuloja. 

Sen, joka nyt ryhtyy esittämään joitakin näkökohtia 
ohjeeksi suullisen esitystaidon kehittämisessä ja harjoitta- 
misessa, on kuitenkin kaikkein ensinnä torjuttava muuta- 
mia lujasti juurtuneita ja laajalle levinneitä ennakkoluuloja. 
Ensinnäkin kohtaa häntä yleisön puolelta eräs varsin ikävä 
ja vastenmieliseen valoon asettava ennakkoluulo. Useim- 
mat arvelevat nim. niin, että sen, joka ryhtyy muille neu- 
vomaan, miten puhumistaitoa on harjoitettava ja kehi- 
tettävä, täytyy itsensä ainakin luulla omasta kohdastansa 
luon taidon omistavansa. Tämä otaksumahan tuntuukin 
varsin lujasti perustellulta, sillä selvä logiikkahan näyttää 
vaativan, että opettaakseen muilie jotakin täytyy itse 
se välttämätömästi osata. Niin sitovalta kuin tämä pää- 
telmä tuntuukin paperilla, ei se käytännössä kuitenkaan 
pidä läheskään aina paikkaansa. On moninaisia taitoja, 
joita voi opettaa tai joissa ainakin voi antaa hyvin arvo- 
kasta ohjausta muille tarvitsematta osata niitä itse. Ja 
toisaalta on laita niin, että hyvin usein juuri ne, jotka joita- 
kin taitoja erinoma sen hyvin osaavat, ovat varsin huonoja, 
jopa toisinaan kokonaan mahdottomia niitä muille opetta- 
maan. Näyttelijämaailmassa on tullut melkein uskon- 
kappaleeksi, että hyvät ohjaajat ovat tavallisesti itse 
varsin huonoja näyttelijöitä, kun taasen todella hyvät 
näyttelijät harvoin kelpaavat ohjaajiksi. Ja jos joku tah- 
toisi väittää, että tämä yleinen luulo on vain aiheutunut 
muutamien erikoisten poikkeustapausten suurentelusta ja 

yleistämisestä, niin saattaa ainakin ihan kiistämättä ja 
varmana tosiasiana lausua, että voi olla aivan erinomainen 
ohjaaja kykenemättä itse minkään vertaa näyttelemään. 
On erinomaisia ohjaajia ja kuuluisia teatterinjohtajia, jotka 
tuskin koskaan ovat koettaneetkaan näyttelijöinä esiintyä. 
Heistä ei voi siis mitenkään sanoa, että he itse osaisivat 
näyttelemistaitoa, mutta he voivat kyllä erinomaisella 
tavalla opettaa sitä muille. Musiikin alalla on laita suu- 
ressa määrin sama. Kuuluisimmat ja taitavimmat laulun- 
opettajat ovat aniharvoin itse kuuluisia ja suuria laulajia tai 
laulajattaria. Tavallisimmin ovat he henkilöitä, jotka joko 
ovat menettäneet äänensä tai joilla sitä ei alunpitäinkään 
ole paljoa ollut. He eivät siis suinkaan kykene itse erin- 
omaisesti laulamaan, mutta he kykenevät siitä huolimatta 
laulutaitoa muille opettamaan, vieläpä usein erinomaisella 
menestyksellä. 

Tämä omituiselta näyttävä asianlaita johtuu pohjal- 
taan siitä, että tietäminen ja taitaminen ovat 
kaksi eri asiaa. Sen vuoksi voi olla ihmisiä, jotka erinomai- 
sen selvästi ja syvällisesti tietävät, miten jotakin olisi teh- 
tävä osaamatta silti itse sitä tehdä. Niinikään voi olla 
toisia, jotka osaavat hämmästyttävän hyvin tehdä jotain 
silti tarkemmin tietämättä, miten se tehdään, ainakin 
tietämättä sitä niin selvästi, että voisivat sitä muille selittää. 
Suuri filosoofi Kant onkin varsin lyhyesti js sattuvasti 
ilmaissut yhden puolen kaiken taidon ja taiteen erikoisluon- 
teesta lausuessaan, että taitoa ja taidetta on vasta se, mitä 
ei voi vielä silti tehdä, vaikka tietääkin, miten se olisi teh- 
tävä. Tämä lause pitää nyt paikkansa puhetaitoonkin 
nähden. Moni voi varsin hyvin tietää, miten olisi puhuttava 
tarvitsematta silti itse olla puhuja. Vieläpä voi hän puhe- 
taidon historian ja teorian tutkimisen sekä oman mietiske- 

lyn avulla tietää sen niin perusteellisesti, että hän voi esittää 
monia hyvin arvokkaita ja kaikille ohjaukseksi kelpaavia 
näkökohtia siitä, miten olisi puhuttava. Ja kaikesta tästä 
huolimatta hän voi itse olla puhujana aivan epäonnistunut, 
niin epäonnistunut, ettei hän koskaan koetakaan sellaisena 
esiintyä, koska hän jo ennakolta hyvin tietää kykenemättö- 
myytensä. — Puhetaitoa muille opettaakseen ei siis suin- 
kaan tarvitse itse oll.i puhuja. Vielä vähemmän: ei tarvitse 
edes luullakaan sitä olevansa. Ja jos joku sellaiselle 
puhetaidottomalle puhetaidon opettajalle huomauttaa, mi- 
ten hän luulee voivansa opettaa muille sellaista, mitä hän 
itse ei taida, saattaa hän aina vastata sovelluttaen itseensä 
muutettuina entisen papin sanat: en neuvokaan ketään 
puhumaan, niinkuin minä puhun, vaan puhumaan, niinkuin 
minä opetan, 

3. Voiko puhetaitoa opettaa? 

Mutta vielä toinen, periaatteellisempaa laatua oleva ja 
itse asiaan kohdistuva ennakkoluulo on torjuttava, kun ryh- 
dytään esittämään ohjaukseksi kelpaavia näkökohtia siitä, 
miten puhumistaitoa olisi kehitettävä. Hyvin laajalti on 
nini. ihmisten mieliin juurtunut sellainen käsitys, ettei puhu- 
mistaitoa yleensä ollenkaan voi opettaa. Siitä, mitä tässä 
jo edellä on sanottu, on tällainen käsitys vielä saanut näen- 
näistä tukea. Edellähän on nim. huomautettu, että puhu- 
mistaito riippuu luontaisista lahjoista ja että se on t a i t o, 
jota ei vielä silti osaa, vaikka tunteekin sen säännöt. Juuri 
sen takia, että suullinen esitystaito ilmeisesti ainakin suu- 
relta osalta on luontaisista edellytyksistä riippuva, on 
voinut niin laajalti levitä ja lujaan juurtua se käsitys, ettei 
sitä voi opettaa. Tämän luulon pohjana on se otaksuma, 
että puhumistaito on yksinomaan ihan ehdoton luonnon- 

lahja, jonka kukin yksilö joko on saanut tai el ole sitä saanut. 
Ken sen on saanut — arvellaan tämän käsityksen mukai- 
sesti h an osaa puhua ilman muuta, tarvitsematta neuvoa 
ja opetusta. Ken taasen sitä ei ole saanut, hän ei opi tätä 
taitoa millään harjoituksella eikä suurimmillakaan ponnis- 
tuksilla. Aivan niinkuin se, jolta puuttuu musikaalista 
korvaa ja ääntä ei koskaan voi kehittyä laulajaksi, vaikkapa 
hän nauttisi maailman parhaitten laulunopettajien ohjausta 
ja kuinka ponnistelisi, aivan niin — arvellaan — ei myöskään 
se voi koskaan kehittyä puhujaksi, jolle luonto kerran ei ole 
antanut siihen tarvittavaa luonnonlaatua, selväkielisyyttä, 
puheen sujuvuutta ynnä muita luontaisia edellytyksiä. 

Monet hyvin pätevien henkilöitten aikojen kuluessa 
lausumat mietelmät, joissa usein hyvin jyrkästi painoste- 
taan korkeampien henkisten taitojen luontoperäisyyttä ja 
ehdottomuutta, näyttävät voimakkaasti tukevan tätä käsi- 
tystä. Niin antaa esim. Henrik Ibsen »Kuninkaan alut» 
näytelmässään Jatgeir runoilijan lausua runotaidosta yti- 
mekkäitä ajatuksia, joissa käsitys tämän taidon ehdotto- 
masta luontoperäisyydestä hyvin jyrkkänä ilmenee. Skule- 
jarl kysyy kerran Jatgeirilta: Mistä opit runotaidon? — 
Runotaitoa ei opita, herra! vastaa Jatgeir. — Mistäs sen 
sitten sait, kysyy Skule-jarl edelleen. — Sain surunlahjan, 
vastaa Jatgeir, ja sen mukana tuli runolahja. — 

Kun nyt runotaito ja puhetaito näyttävät olevan luon- 
toperäisyyteen nähden hyvin samassa asemassa, ei ole 
kumma, jos se mitä aikojen kuluessa on sanottu runotaidon 
ehdottomasta luonnonlahjaluonteesta, on ilman muuta 
sovellettu myöskin puhetaitoon ja niin ollen otettu uskon- 
kappaleeksi: puhetaitoa ei opita. Mutta sitä paitsi ovat 
suuret puhujat ja puhetaidon teoreetikotkin monasti joko 
suoraan tai välillisesti esittäneet tällaista käsitystä. Kuu- 



luisa roomalainen puhetaidon teoreetikko, Quintilianus, 
joka on kirjoittanut aikojen kuluessa paljon luetun teoksen 
puhetaidosta, lausuu siinä ihan ponsilauseena: pectus facit 
disertum, s. o. sydän tekee ihmisen kaunopu- 
heiseksi. Ja jos kaunopuheisuudella tarkoitetaan — 
ei kykyä muovata korulauseita ja sanakuvioita — vaan 
kykyä sanan voimalla liikuttaa ihmisten mieliä, niin silloin 
täytyy epäilemättä myöntää, että Quintilianus on oikeassa 
ja että hän on lausunut kaiken oikean puhetaidon ydinto- 
tuuden ja suurimman salaisuuden. Sillä niin on todellakin 
laita, että sydän tekee Ihmisen kaunopuheiseksi. Mutta 
jos näin on laita, silloin näyttää olevan varsin vähän toi- 
veita, että kaunopuheisuutta voisi kukaan oppia, jolla tätä 
lahjaa ei luonnostaan ole. Sillä uutta sydäntä ei voi kukaan 
itselleen antaa, ja jos jonkun sydän kerran ei ole sellainen, 
että se tekee hänet kaunopuheiseksi, niin turhalta näyttää 
tätä taitoa harjoituksella ja opiskelulla tavoitella. 

Kaikessa tässä on nyt epäilemättä suuri annos totuutta. 
Puhetaito on ainakin suurelta osalta luonnonlahj oista riip- 
puva, ja luonnonlahjoja ei kukaan voi itse hankkia eikä 
niitten puutetta millään opetuksella eikä harjoituksella 
korvata. Keneltä siis esim. kokonaan puuttuu lauluääntä, 
hän ei millään opetuksella voi sitä saavuttaa. Tämä on 
luonnollisesti aivan kiistämätöntä. Mutta tästä ei alunpi- 
täinkään ole ollut kysymys. Ei ole ollut ajatuskaan se, että 
itse lahjaa voisi opettaa tai oppia, mutta voi opettaa ja 
oppia lahjan käyttämistä. Ja muuta ei tarvita- 
kaan. Henkilö, jolla esim. on hyvä luontainen lauluääni ja 
tarkka korva, ei suinkaan silti vielä ole laulaja. Luontainen 
lauluääni sellaisenaan on vain raaka-aines, joka 
vasta järkiperäisen kehittämisen ja harjoituksen kautta 
muodostuu todella käyttökelpoiseksi ja vaikuttavaksi aseek- 



si ja välikappaleeksi, korkoa kantavaksi, tuottavaksi ja 
jalostetuksi iuonnoniah jaksi. Vaikka siis laulutaito onkin 
niin seivästi ja ehdottomasti — paljoa ehdottomammin 
kuin konsaan puhetaito — määrätyistä luonnonlahj oista 
riippuva, on kuitenkin järkiperäisellä opetuksella ja har- 
joituksella siihenkin nähden erinomaisen suuri merkitys ja 
tehtävä. 

Mutta järkiperäinen opetus {a harjoitus osoittautuu ja 
on osoittautunut tärkeäksi ja tarpeelliseksi sellaisillakin 
aloilla, joilla ei luulisi sen ollenkaan voivan tulla kysymyk- 
seen ja joilla se ennen ei tullutkaan kysymykseen. Ei 
yksistään korkeampia, monimutkaisia henkisiä taitoja, ihan 
aikeellisimpia ja välttämättömimpiä eiontoiniinto jakin, 
joita luulisi kaikkien luonnostaan osaavan, voidaan opettaa, 
vieläpä monasti täytyykin niitä opettaa. Jokainenhan 
luulee esim. osaavansa hengittää tarvitsematta siihen 
mitään opetusta, ja onkinhan tämä taito elämiseen niin 
välttämätön, että koko olemassaolomme tuntuisi koko 
lailla epävarmalta, jos hengitystaidonkin harjoittaminen 
olisi opetuksen varassa. Maallikosta voikin sen vuoksi 
puhe hengitystaidon opettamisesta tuntua vain vallatto- 
malta hulluttelulta ja piialta. Laulutaidon harjoittajat, 
lausujat, näyttelijät ja muut ammattipuhujat tietävät 
kuitenkin, että kun oikein tosi tulee, niin harvat meistä 
osaavat luonnostaan kunnollisesti hengittää. Tämäkin 
taito on niitten, jotka sitä oikein todella tarvitsevat ja 
joitten pitää sen pohjalle jotain rakentaa, opittava ihan 
aakkosista alkaen ja järjestelmällisesti harjoitettava. Lau- 
laja tai näyttelijä, joka ei ole opetellut oikeaa hengitys- 
tekniikkaa, tulee käheäksi, särkee ja menettää äänensä 
aivan lyhyessä ajassa eikä voi ammattiansa harjoittaa. 
Niinkin alkeellisen ja luontaisen elontoiminnan kuin hen- 

gityksen harjoittamisessa on siis opetus sekä tärkeä että 
tarpeellinen, jos mieli hengityksen kehittyä sellaiseksi 
taidoksi, että se todella ihmistä hänen tarpeissaan palvelee 
ja palvelee varmasti ja pettämättä. 

Voi mainita toisen vielä helppotajuisemman ja vakuut- 
tavamman esimerkin opetuksen tärkeydestä luontaisim- 
pienkin elontoimintojen harjoittamisessa. On yksi taito, 
jonka me kaikki luulemme varmasti ja ilman opetusta 
osaavamme, kuinka lahjattomia muuten lienemmekin. 
Nekin, jotka eivät mitään muuta osaa eivätkä opikaan, 
osaavat ainakin syödä, arvelemme me. Sen taidon 
osaavat kaikkein laiskimmat ja huonoimmatkin, ja usein 
juuri parhaiten he. Siinä asiassa ei siis ainakaan luulisi 
opetuksella olevan mitään tehtävää. Niin olimme luulleet. 
Mutta joitakin vuosia sitten esiintyi Tanskassa kirjailija, 
joka erikoisessa teoksessa julisti hämmästyneelle maail- 
malle sen uuden totuuden, että useimmilla meillä ei ollut 
aavistustakaan siitä, miten oikein oli syötävä, ja että 
juuri tämän taidon puutteesta johtuivat moninaiset ruu- 
miilliset vammat ja sairaudet. Ja niin paljon liioittelua 
kuin mahdollisesti olikin tässä Bramsenin »Syömisen tai- 
dossa», hyvin useat huomasivat kuitenkin, että siinä oli 
heille sangen paljon varteen otettavaa, ja että heidän todel- 
lakin piti ruveta harjoittelemaan oikeaa syömisen taitoa 
ihan järjestelmällisesti ja aivan aakkosista alkaen, niinkuin 
muitakin taitoja harjoitellaan. 

Jos nyt opetuksella on tällainen merkitys jo näitten 
kaikkein alkeellisimpien ja välttämättömämpien, suorastaan 
fyysillisten elontoimintojen alalla, joita jokaisen ihmisen 
täytyy syntymästä saakka jollakin tavalla osata, niin 
kuinka paljoa enemmän sitten sellaisten monimutkaisten 
korkeampien henkisten taitojen alalla kuin on puhetaito! 

Niitä luontaisia edellytyksiä, joista puhetaito riippuu: 
tuntevaa sydäntä, tervettä selvää järkeä ja normaalia 
puhe-elinten rakennetta, ei tosin voida opetuksella kenel- 
lekään antaa, jos ne joltakin kokonaan ja ehdottomasti 
puuttuvat. Mutta nehän ovat luonnostaan sellaisia lahjoja, 
jotka aniharvoilta todella kokonaan ja ehdottomasti puut- 
tuvat. Useimmilla terverakenteisilla ihmisillä ne ovat, 
muutamilla tosin suuremmassa, toisilla vähemmässä mää- 
rässä. Mutta missä ne kerran ovat olemassa, vaikkapa 
vähäisessäkin määrässä, siellä voidaan myöskin niitten 
järkiperäistä kehittämistä ja käyttöä opettaa ja tehdä 
noista semmoisinaan ehkä jokseenkin tehottomista raaka- 
aineista vaikuttavia jalostettuja luonnonlahjoja. 

Ja jos joku sittenkin vielä tätä epäilee, niin on ainakin 
yksi historiallisesti tunnettu elävä esimerkki, joka sen 
vastaansanomattomasti todistaa. Vanhan ajan kuuluisin 
puhuja, Demoslhents, oli alkuaan niitä, joilta luonto näytti 
kieltäneen ainakin osan niistä ulkonaisista ominaisuuksista 
ja lahjoista, jolta ilman ei käsityksemme mukaan kukaan 
voi puhujaksi tulla. Häntä haittasivat sekä erinäiset puhe- 
elin- että muutkin ruumiilliset viat, jotka olivat juuri sitä 
laatua, että ne näyttivät tekevän edes siedettäväksi puhu- 
jaksi kehittymisen hänelle fyysillisesti mahdottomaksi. 
Mutta sitkeällä, järjestelmällisellä harjoituksella hän voitti 
nämä viat ja kehittyi ei ainoastaan siedettäväksi, vaan 
kaikkien aikojen kuuluisimmaksi puhujaksi. — 

Vaikka puhetaito edellyttääkin erinäisiä luontaisia 
kykyjä ja ominaisuuksia, niin voidaan sitä siis sittenkin 
sekä oppia että opettaa, vieläpä täytyykin sitä oppimalla 
oppia niittenkin, jotka luonnolta ovat saaneet siihen mitä 
suurimmat edellytykset. 



TOINEN LUKU. 



Puhetaidon perussääntö. 

1. Vaiettava, milloin el omaa 
sanottavaa. 

Puhetaitoa siis sekä voi että täytyy oppia ja opettaa. 
Mutta miten? Harvemmin niin, että esitettäisiin suoranai- 
sia ohjeita, miten on puhuttava. Tavallisemmin niin, että 
esitetään valaisevia esimerkkejä siitä, miten e i o 1 e puhut- 
tava. Puhetaidon »säännöt» — jos sellaisista tahtoo puhua 
— ovat siis yleensä luonteeltaan kielteisiä eli negatiivisiä, 
harvemmin myönteisiä eli positiivisia. Tosin voidaan nämä 
luonnostaan kielteiset säännöt tai ohjeet lausua myöskin 
myönteisessä muodossa, mutta kun niitä on tarkemmin seli- 
tettävä ja kehitettävä, osoittautuu tavallisesti paljoa luon- 
nollisemmaksi ja hedelmällisemmäksi havainnollisilla esi- 
merkeillä valaista, mitä vikoja ja vaaroja on vältettävä 
ja miten niitä on vältettävä kuin esittää suoranaisia ihanne- 
puheitten malleja tai kaavoja. Tämä puhetaidon ohjeitten 
kielteisyys tekee nyt ehkä monen mielestä nuo ohjeet 
hyvin köyhiksi js laihoiksi, jopa kokonaan merkityksettö- 
miksi. Merkityksettömiä nämä ohjeet eivät kuitenkaan 
ole. Ei merenkulkijoillekaan osoiteta tietä sillä tavalla, 
että vedettäisiin viiva suoranaisesti siihen, mistä on kul- 
jettava, vaan päinvastoin niin, että pannaan merkki siihen 
mistä ei ole kuljettava. Se on siis myöskin pohjaltaan kiel- 

teistä neuvomista. Mutta se osoittautuu käytännössä kui- 
tenkin ei ainoastaan mukavimmaksi, vaan myöskin varsin 
hedelmälliseksi, koskapa merenkulkijat tämän negatiivisen 
neuvomisen nojalla hyvin tiensä löytävät. Niin löytää pu- 
hetaidossakin kukin oikean tien parhaiten siten, että hä- 
nelle neuvotaan, mitä tavallisia vikoja ja vaaroja on väl- 
tettävä, mitä epäsuuntia vastaan oltava varuillaan. 

Niinkuin nyt puhetaidon ohjeet yleensä ovat luonteel- 
taan kielteisiä, niin on myöskin puhetaidon korkein, tärkein 
ja perustavin ohje hyvinkin kielteinen ja tyhjältä tuntuva. 
Jos nim. kysyttäisiin, mikä on tärkein ja kaikista huolelli- 
simmin mielessä pidettävä totuus puhetaidossa, niin olisi 
siihen mielestäni vastattava lyhimmin näin: Puhetai- 
don tärkein ja perustavin sääntö on — o s a- 
ta vaieta silloin, kun ei ole mitään sano t- 
tavaa. 

Tämä sääntö tuntuu ehkä monesta vain tyhjänpäi- 
väiseltä pilalta tai sanaleikiltä, mutta tosiasiassa siihen 
sittenkin sisältyy puhetaidon suurin salaisuus ja syvin 
totuus. Se seikka, että meidän täytyy kuulla niin paljon 
ja niin usein ikäviä, tehottomia ja merkityksettömiä pu- 
heita ei johdu niinkään siitä, että on paljon ihmisiä, jotka 
eivät tunne puhetaidon yksityiskohtaisia sääntöjä, sen 
yleistä tekniikkaa, tai joilta puuttuu tietoja, sujuvasanai- 
suutta tai korkeampaa sivistystä, vaan se johtuu ennen 
kaikkea siitä, että maailmassa on niin tavat- 
toman paljon ihmisiä, jotka puhuvat, 
vaikkei heillä ole mitään sanottavaa. 
Sen vuoksi on sen, joka tahtoo oppia oikein ja vaikuttavasti 
puhumaan, alotettava opintonsa sillä, että hän ensin 
opettelee vaikenemaan, nim. vaikenemaan sil- 
loin, kun hänellä ei ole mitään sanottavaa. Ja tämän taidon 

oppiminen ei ole suinkaan niin helppo kuin se näyttää. 
Jos se olisi helppo, niin meidän ei tarvitsisi kuulla niin 
paljon tyhmiä, tyhjiä ja kuolettavan ikäviä puheita kuin 
nyt täytyy. Päinvastoin on oikean vaikenemistaidon oppi- 
minen pohjaltaan vaikein puoli puhujan kasvatuksessa, 
se puoli, jossa viimeksi saavuttaa ehdottoman mestaruuden, 
jos sitä yleensä siinä koskaan saavuttaa. Teräväj arkinen, 
luonnonlaadultaan tunnerikas ja muuten luontaisilla puhu- 
jalahjoilla varustettu henkilö voi verraten helposti uutte- 
ran harjoituksen ja pitkän kokemuksen avulla saavuttaa 
lopulta ihan ihmeteltävän mestaruuden itse esitysteknii- 
kassa, sanavalmiudessa ja yleensä sekä puheen sommitte- 
lussa että ulkonaisessa esittämisessä. Mutta vaikenemis- 
taidossa täytyy kokeneimmankin puhujan usein ja oikeas- 
taan aina tuntea itsensä opetuslapseksi. Tämä johtuu 
siitä, että vaikenemistaidon ankara ja johdonmukainen 
noudattaminen käytännössä vaatii ensinnäkin erinomaisen 
kehittynyttä älyä ja ankaraa ja lahjomatonta itsearvostelua, 
niin että pettämättä itseään oikein voi päättää, milloin 
on todella sanomisen arvoista sanottavaa, milloin ei. 
Mutta se vaatii sen lisäksi myös suurta luonteen lujuutta, 
niin ettei anna oman turhamaisuuden, kunnianhimon eikä 
vaikutushalun eikä myöskään ulkoa käsin tulevan, usein 
hyvin voimakkaan pakotuksen houkutella itseään esiinty- 
mään silloin, kun ei varmasti tiedä voivansa sanoa jotain 
sanomisen arvoista. Syystä että tämä sisäinen houkutus 
ja ulkoakäsin tuleva pakotus monasti on niin tavattoman 
voimakas, ainakin jälkimäinen toisinaan suorastaan vas- 
tustamaton, ei voi liian usein eikä liian tarmokkaasti 
teroittaa jokaisen puhujan mieleen, että ensimmäinen ja 
tärkein kysymys, mikä hänen aina on itselleen tehtävä, 
ennenkuin hän suostuu julkisesti esiintymään, on tämä: 

Onko minu 11a mitään sanottavaa, nim. omaa 
personallista, sanomisen arvoista sanottavaa? 

Useimmat epäonnistuneet puheet aiheutuvat siitä, että 
asianomainen puhuja joko ei ole ollenkaan tätä kysymystä 
itselleen tehnyt, tai on sen tehnyt, mutta vastannut siihen 
väärin. Jos vain hiukankin ajattelemme niitä tapauksia, 
jolloin olemme kuulleet tyhjänpäiväisiä, ikävystyttäviä 
puheita — ja sellaisia tapauksia on varmaan jokaisella 
muistossaan legio — ja koetamme itsellemme selvittää, 
miksi ne puheet tuntuivat niin tyhjänpäiväisiltä ja ikävys- 
tyttäviltä, niin huomaamme useimmiten pääsyynä siihen 
olleen sen, ettei niissä sanottu mitään. Emmekö ole ilta- 
missa ja muissa juhlatilaisuuksissa kymmeniä ja satoja 
kertoja nähneet, kuinka hyvinkin valmistetut, korea- Ja 
komeasanaiset, ulkonaisesti silatut ja sujuvasti, vieläpä 
ponnekkaasti esitetyt välttämättömät juhlapuheet useim- 
miten kaikuvat ihan kuuroille korville. Kun sellaisissa 
tilaisuuksissa asettautuu ikäänkuin koko tilanteen ulkopuo- 
lelle ja katsoo asemaa ihan vieraana ja kuin syrjästä, voi 
monasti tehdä hyvin huvittavia havaintoja. Puhujan ja 
yleisön välillä ei ensinnäkään ole sellaisissa tilaisuuksissa 
tavallisesti mitään varsinaista yhteyttä, ne elävät kumpikin 
kuin eri maailmassa, jotka tosin satunnaisesti ovat ulkonai- 
sesti toisiaan niin lähellä, että niistä näkee toisesta toiseen 
ja kuulee jonkunlaisen humunkin. Mutta mikään ei osoita, 
että se, mitä puhuja puhuu, millään tavalla kuuluisi sille 
yleisölle, jolle hän muka puhuu, ja koskisi sitä. Päinvastoin 
tuntuu pikemminkin siltä kuin olisi puhuja jonkunlainen 
hyrrä tai muu kone, joka on ennakolta vedetty ja pantu 
lavalle hyrisemään ja joka nyt hyrisee siellä omia aikojaan, 
niinkauan kuin vetoa kestää. Yleisö taasen elää sillä aikaa 
kokonaan omaa elämäänsä, silmää tosin silloin tällöin 

salavihkaa lavalle päin nähdäkseen, vieläkö kone on käyn- 
nissä, mutta ei muuten osoita vähintäkään mielenkiinnon 
merkkiä sitä kohtaan, mitä lavalla tapahtuu. Ainoat 
elonmerkit ilmenevät yleisössä vasta sitten, kun lavalla 
hyrisevästä koneesta alkaa veto loppua. Silloin yleisö 
ikäänkuin virkoaa tainnuksistaan, ja puheen loputtua käy 
ikäänkuin valveutumisen, vapautuksen ja helpotuksen 
henkäys kautta salin, ja silloin huomaa syrjästä katsova 
tarkastelija, että tämä yleisö, joka puheen aikana näytti 
niin kuolleelta ja taintuneelta kuin mato talvella, sittenkin 
on kokoon pantu elävistä yksilöistä. 

Tämmöisen puheen jälkeen sattuu usein iltamissa 
ja muissa juhlissa pieni välikohtaus, jonka tarkastaminen 
on puhetaidon tutkijalle erinomaisen opettavainen. Lavan 
reunalle ilmestyy juhla- airut, joka ilmoittaa, että iltaman 
ohjelmassa on täytynyt tehdä joku muutos, että esim. 
kuvaelma ja musiikkinumero vaihtavat paikkaa, tai että 
joku numero äkkinäisen sairastumisen takia on täytynyt 
jättää pois tai korvata jollain toisella t. m. s. Omituista 
on nyt havaita, miten yleisö ottaa tämän juhla-airueen 
aivan mitättömän ja ehkä vielä soperrellen ja huonosti 
esitetyn ilmoituksen vastaan aivan kokonaan toisin kuin 
juuri edellä käyneen pontevasti ja sujuvasti esitetyn juhla- 
puheen. Kohta kun juhla-airut on ilmestynyt lavalle ja 
ennenkuin hän vielä on ehtinyt suutansa avata, kurottavat 
kaikki, jotka hänen ilmestymisensä ovat huomanneet, 
odottavina ja jännitettyinä kaulaansa, etummaiset vaati- 
vat taampana istuvia, jotka airueen tuloa huomaamatta 
ehkä vielä jatkavat keskusteluansa, vaikenemaan ja koko 
sali ou pelkkänä korvana. Sen syvän välinpitämättömyy- 
den rinnalla, jota tämä sama yleisö hetki sitten osoitti 
juhlapuhujalle, on tämä erinomaisen vilkas mielenkiinto, 

jolla se nyt kuuntelee airueen aivan mitätöntä asiaa koske- 
via muutamia sopertelevia sanoja, hyvin huomattava ja 
silmään pistävä. 

Näitten kahden tavallisessa elämässä niin usein peräk- 
käin seuraavan tapauksen vertaaminen toisiinsa avaa 
sangen valaisevia näköaloja puhujataldon ihan ydinsalai- 
suuteen. Mistä se johtuu — täytyy kysyä — että sama yleisö 
joka oli kuin kuollut tai tainnuksissa, kun juhlapuhuja 
esitti ehkä elämän korkeimpia kysymyksiä koskettelevia, 
hyvin muovattuja, selvästi ja lennokkaasti saneltuja lau- 
seitaan, hetki sen jälkeen on aivan kuin taikavoimasta 
muuttunut, valpas ja täynnä mielenkiintoa, kun vähäinen 
airut lausuu muutaman sopertelevan sanan aivan mitättö- 
mästä asiasta? Vastaus tähän kysymykseen on hyvin lyhyt 
ja yksinkertainen. Yleisö el kuuntele juhlapuhujaa sen 
vuoksi, että tämä, vaikka puhuukin paljon, ehkä taidok- 
kaasti ja vielä korkeista asioistakin, ei sano mitään, 
ei nim. sano mitään omaa ja persoonallista. Airueen vaati- 
maton esitys taasen tempaa kuulijat hereille ja mukaansa 
siitä syystä, että airut, vaikka puhuukin vähän ja senkin 
ehkä vielä huonosti, sanoo jotain, tosin aivan mitättö- 
män ja vähäisen asian, mutta kuitenkin sellaisen, joka 
koskee jollakin tavalla yleisöä ja joka sen vuoksi oli syytä 
sille sanoa. 

Vaikka tarkastamme satoja ja vieläpä tuhansia 
sekä mielenkiintoisia että ikävystyttäviä puheita, huomaam- 
me, että aina on puheen herättämän mielenkiinnon tai 
ikävystyttävyyden ydinsyy sama. Aina kun puhujalla on 
jotakin omaa, persoonallista sanottavaa, jotakin mikä on 
kauan painanut hänen sydäntään tai liikkunut hänen 
mielessään ja mitä hänellä sen vuoksi on kuin sisäinen 
tarve ilmaista, aina herättää hänen esityksensä mlelenklin- 

toa ja tapaa kuulevia korvia, silloinkin, vaikka esitys 
puhetaidoilisteknillisessä suhteessa olisi hyvinkin puutteel- 
lista. Milloin taasen persoonallista sanottavaa ei ole, mil- 
loin puhe on vain tyylitaidon ja lausunnan näytettä tai 
ylimalkaisten, vanhain lauseparsien toistamista enemmän 
tai vähemmän taidokkaasti muutetussa asussa, silloin ei 
esitys voi herättää varsinaista mielenkiintoa, olkoonpa 
se ulkonaisesti kuinka loisteliasta tahansa. Ja kuinka 
voisi muuten ollakaan laita! Eihän kukaan ihminen voi 
ainakaan pitempää aikaa ikävystymättä kuunnella pelkkiä 
toistuvia akustisia kajahduksia, sillä muutahan ei sellainen 
puhe ole, josta puuttuu persoonallinen sisällys. Missä 
taasen omaa ajatusta ja persoonallista tunnetta on, se ei 
voi olla herättämättä mielenkiintoa, sillä jokainen omin- 
takeinen, persoonallinen ajatus- ja tunne-elämän ilmaus 
on meille aina jotakin uutta ja semmoisena mielenkiintoa 
herättävää. 

Puhetaidossa ei ole siis mitään sen tärkeämpää sään- 
töä kuin vaatimus, että puhujalla ennen kaikkea täytyy 
olla jotain omaa ja persoonallista sanottavaa, muuten on 
hänen vaiettava. Itse asiassahan tämä vaatimus johtuu 
aivan suoranaisesti puhetaidon käsitteestä. Eihän puhe- 
taito muuta o!e kuin kyky ilmaista mahdollisimman vai- 
kuttavasti tunteita ja ajatuksia. Mutta jos puhetaito 
kerran tätä on, niin silloinhan on aivan luonnollista, että 
sen ensimmäinen edellytys ja vaatimus on se, että näitä 
ajatuksia ja tunteita on olemassa. Eihän 
muuten olisi mitään ilmaistavana, eikä siis puhumiseen 
mitään syytä. 

Niin itsestään selvä kuin tämä personallisen sanotta- 
van vaatimus puhetaidossa onkin, täytyy sitä kuitenkin 
nimenomaan terästää koska sitä vastaan alituiseen ja 

ehkä juuri eniten rikotaan ja se kuitenkin on kaikista 
tärkein ja oleellisin vaatimus. Se, joka tämän vaatimuksen 
sivuuttaa, sivuuttaa koko puhetaidon ja ajautuu sellaiselle 
harhatielle, josta ei ole pelastusta. Ja ehkä useimmilla 
ihmisillä näyttää olevan taipumus sivuuttaa juuri tämä 
pääasia ja eksyä sellaiseen harhakäsitykseen, että puheen 
vaikuttavaisuus riippuu muka etupäässä joittenkin temp- 
pujen, vaikutuskeinojen ja yleensä n. s. tekniikan tunte- 
misesta ja taiturimaisesta käyttämiskyvystä ja että muka 
se, mitä sanotaan, on tämän rinnalla vain toisarvoinen 
asia. Ne, jotka puhetaidon näin käsittävät ja sitä tässä mie- 
lessä harjoittavat, kehittävät sen luonnollisesti tyhjäksi sa- 
nahelinäksi, joka vaikuttaa arvostelukykyisiin ihmisiin yhtä 
ontolta kuin tyhjän tynnyrin laitaan paukutteleminen. Tä- 
män kaikista turmiollisimman harhakäsityksen torjumiseksi 
ei voi kyllin usein ja kyllin tarmokkaasti muistuttaa, että 
puhetaidon ensimmäinen ja tärkein vaatimus on se, että 
puhujalla on oleva omaa persoonallista sanottavaa, ja pu- 
heen vaikuttavaisuus riippuu ennen kaikkea siitä, onko hä- 
nellä sitä ja millaista se on ja vasta toisessa sijassa siitä, 
miten se sanottava sanotaan. 

2. Mikä sanottava on omaa? 

Tämä persoonallisen sanottavan vaatimus, joka jokai- 
sen puhujan ennen kaikkea on itselleen asetettava, on nyt 
tietysti kuitenkin järkevästi käsitettävä, niin ettei sitä 
viedä liiallisuuksiin ja mahdottomuuksiin. Luonnollisesti 
ei tämä vaatimus tarkoita sitä, että meillä aina, ollaksemme 
oikeutetut julkisesti esiintymään, pitäisi olla aivan ehdot- 
tomasti uusia, mullistavia totuuksia julistettavana, ilmais- 
tavana ajatuksia, joita kukaan ennen meitä ei ole ajatellut 
eikä ilmaissut, tai tulkittavana tunteita, joita kukaan 

ennen meitä ei ole tuntenut. Jos näin tämän vaatimuksen 
ymmärtäisimme, niin silloin saisimme jokseenkin varmasti 
jo kohta synnyttyämme muurauttaa suumme kiinni, sillä 
useimmilla meistä ei varmaankaan tule koko elinaikanamme 
olemaan mitään siinä merkityksessä uutta sanottavaa. 
Ja oikeastaan on laita niin, että sellaista ehdotonta uutta 
ei ole eikä voi olla kenelläkään sanottavana, ainakaan 
ei enää meidän päivinämme. Ihmiskunta on pitkän his- 
toriansa kuluessa jo kokenut niin moninaista sekä ajatuk- 
sen että tunteen alalla, että ehdottomat uutuudet kum- 
paankin suuntaan ovat jo käyneet mahdottomiksi. Kaikki 
vähänkin merkitsevämmät totuudet, vieläpä useimmat 
mielenkiintoisemmat valheetkin ovat jo jossakin muodossa 
aikojen kuluessa lausutut, tavallisesti moneenkin kertaan. 
Ja kuinka erikoisia ja merkillisiä ne tunne-elämykset 
omasta mielestämme lienevätkin, joita joudumme koke- 
maan, aina saamme olla varmat, että jo ennen meitä ovat 
jotkut muutkin jotain samansuuntaista tunteneet ja kokeneet. 
Sillä näissä asioissa ei ole todellakaan enää mitään uutta 
auringon alla. Kaikki on jo moneen kertaan ennenkin ollut. 

Mutta siitä huolimatta on meilläkin vielä oikeus puhua, 
vieläpä monasti suoranainen ja ehdoton velvollisuuskin. 
Meillä on aina silloin oikeus puhua, kun meillä on sanot- 
tavana jotakin omaa, jotakin itse- ajateltua, itse-elettyä, 
itse-koettua, vaikkapa se kaikki olisi jo lukemattomia 
kertoja ennen meitä ajateltu, sanottu, eletty, koettu ja 
tulkittu, niinkuin se tavallisesti onkin. Omaa henkisessä 
merkityksessä on nim. kaikki se, mikä on meidän henkisen 
työmme tulosta, minkä me olemme omalla sydämellämme 
lämmittäneet, henkisesti sulattaneet ja muokanneet, sa- 
nalla sanoen: minkä me olemme omalla työllämme uudesta 
luoneet. Tämän uudesta luomisen kautta olemme me 

saavuttaneet siihen omistusoikeuden. Kun oppilas itse- 
näisesti ratkaisee laskuesimerkin, on sen tulos hauen hen- 
kistä omaisuuttaan, vaikka sadat ja tuhannet ihmiset 
ennen häntä ovat tuon saman esimerkin laskeneet, ja vaikka 
opettaja, joka sen hänelle ratkaistavaksi antaa, tietää 
tuleman ennakolta. Niin on myöskin jokainen meidän 
persoonallisesti kokemamme tunne-elämys ja itsenäisesti 
ajattelemamme ajatus meidän henkistä omaisuuttamme, 
olkootpa ne kuinka monasti hyvänsä ennen koettuja ja 
ajateltuja. Ja omituista on, että tämän henkisen uudesta 
luomisen kautta ikivanhatkin ajatukset ja tunteet eivät 
ainoastaan tule asianomaisen uudesta luojan henkiseksi 
ominaisuudeksi, ne saavuttavat myöskin relatiivisen 
u u t u u d an leiman ja tunnun. Useimmat aja- 
tukset ja tunteet ovat tosin ihmiskunnalle kokonaisuudes- 
saan vanhooja, mutta yksilöille iäti uusia. Eivätkä ue ole 
uusia ainoastaan sille yksilölle persoonallisesti, joka ne 
omalla työllään henkisesti uudesta luo, ne tuntuvat, 
hänen ilmaiseminaan, uusilta myöskin mnille, niillekin, 
joille ne todellisuudessa ovat ikivanhoja ja monasti koet- 
tuja. Niissä on aina uutta se erikoisen yksilöllisyyden 
leima, jonka jokainen uudestaluoja niihin panee. Sen 
vuoksi ei ole niin vanhaa ja monasti tulkittua tunnetta, 
joka ei vaikuttaisi uudelta, kun sen tulkitsee joku, joka 
sen on todella persoonallisesti ja syvästi uudestaan elänyt, 
sulattanut ja lämmittänyt sen omalla sydämellään. Eikä 
ole myöskään niin kulunutta ajatusta, joka ei tunnu mel- 
kein kuin uudelta keksinnöltä ja yllätykseltä, kun sen 
ilmaisee joku, joka silminnähtävästi on sen ihan pohjiaan 
myöten uudestaan ajatellut ja sen merkityksen ihan kuin 
omassa ruumiissaan syvästi tuntenut. 

Onko tunne-ilmaisun alalla juuri mitään sen vanhem- 

paa ja kaikille tutumpaa kuin kansanlaulut? Nehän todel- 
lakin ovat »kuluneet» kaikkien huulilla, jokaiselle ne ovat 
lapsuudesta saakka tuttuja, aina kuultuja ja aina hyräiltyjä, 
ihan kyllästymiseen saakka. Mutta mitä tavattomia uusien 
tunne-elämysten aarteita voikaan sellainen ikivanha, kai- 
kille tuttu kansanlaulun katkelma sisältää, kun sen esittää 
henkilö, joka on syvästi ja persoonallisesti elänyt sen, mitä 
hän laulaa, ja joka sen vuoksi osaa ottaa kansanlaulusta 
irti kaiken sen, mitä siinä on. Kokonaiset maailmat inhi- 
millistä iloa tai tuskaa avautuvat silloin tuon lauluntyngän 
yksinkertaisten sanojen ja sävelten takaa, ja toisinaan voi 
tuntua siltä, kuin ihmiskohtalon koko korkeus ja syvyys 
olisi sen harvoissa soinnuissa ja sanoissa ilmaistuna. Sem- 
moisen esityksen jälkeen tuntuu meistä usein^kuin emme 
koskaan ennen olisi tuota laulunpätkää todella kuulleet, 
emme ainakaan likimainkaan tienneet, mitä kaikkea se 
sisältää. Niin uudelta tuntuu tuo ikivanha laulu yksistään 
vain sen takia, että sen esittää henkilö, joka todella sen 
persoonallisesti elää, s. o. ihan omasta kohdastaan on 
tuntenut ja kokenut sen, mitä laulu sisältää. — Ajatus- 
ilmausten alalla on laita sama. Kaikkein tavallisimmat 
ja kuluneimmat sananlaskut, elämänohjeet, raamatunlau- 
seet ja .muut mietelmät, jotka tavallisuutensa ja kulunei- 
suutensa takia monasti voivat tuntua suorastaan vasten- 
mielisiltä, käyvät ihan kuin ihkauusiksi ja suuriksi keksin- 
nöiksi, kun kuulemme niitä kehittävän ja selittävän hen- 
kilön, joka on sukeltautunut niitten pohjiin saakka ja 
persoonallisesti syvästi kokenut niitten ilmaiseman totuuden. 

Jos saa viitata yksityisiin kokemuksiin, tahtoisin mai- 
nita yhden sellaisen esimerkin. Tuskin on toista paljon 
sen kuluneempaa ja jo ennakolta ikävämmältä tuntuvaa 
saarnatekstiä, kuin tuo vanha vaatimus: »Pitäkää sydä- 

menne puhtaana!» Lastenkamarista hautaan saakka saa 
jokainen »kristillisen seurakunnan» jäsen kuulla kasvatuk- 
sen, siveyden, hyvien tapojen ja uskonnon virallisten ja 
epävirallisten edustajain sitä alinomaa tyrkyttävän ja 
vatkuttavan ja tavallisesti niin hengettömällä ja kuivalla 
tavalla, että voimakkaat luonteet monasti tuntevat psy- 
koloogisesti hyvin ymmärrettävää suoranaista halua rikkoa 
sitä vastaan pelkästä uhkamielisyydestä ja vastustusin- 
nosta osoittaakseen vain suuttumustaan siitä, että sitä 
heille alinomaa ja niin hengettömästi tyrkytetään ja 
höpötetään. Tästä kuluneista kuluneimmasta tekstistä 
kuulin kerran erään pelastusarmeijan amerikkalaissyntyi- 
sen saarnaajan puhuvan. Kun hän nousi lavalle, vallitsi 
salissa, kuten pelastusarmeijan kokouksissa, minne usein 
kerääntyy kaikellaista roskaväkeä suorastaan vain melua- 
maan ja ilveil emään, monasti on tavallista, puhujalle 
mitä epäedullisin mieliala. Hän aluksi tuskin voi kuulla 
omaa ääntänsä. Ja kun hän mainitsi aikovansa puhua 
sydämen puhtaudesta, olisin ollut puolestani kohta valmis 
nukkumaan, jos vain olisin saanut unen päästä kiinni, tai 
poistumaan salista, jos ei tungos olisi sitä estänyt. Mutta 
kun hän oli puhunut 10 minuuttia, vallitsi salissa mitä 
jännitetyin hiljaisuus, siitä piti yleisö itse huolen, niinkuin 
se muuten tavallisesti tekee, kun se huomaa, että on jotain 
kuultavaa. Ja kun puhuja oli tullut esityksensä loppuun, 
tuntui minusta, etten koskaan sitä ennen ollut kuullutkaan 
puhuttavan sydämen puhtaudesta enkä edes aavistanut- 
kaan, mitä kaikkea oikeastaan sisältyy tuohon yksinker- 
taiseen ja ikävystyttävältä tuntuvaan kehotukseen: »Pitä- 
kää sydämenne puhtaana»! Ja luullakseni oli useimmilla 
muillakin kuulijoilla saarnan lopussa sama tunne. Ja tätä 
vaikutusta ei puhe tehnyt siitä syystä, että se sommitte- 

luitaan olisi ollut erityisen taiturimainen tai esitykseltään 
loistelias, että siinä olisi käytetty erikoisia temppuja ja 
vaikutuskeinoja — tai että siinä edes olisi ilmennyt puhu- 
jan erinomainen oppineisuus. Vaikutus johtui ennen 
kaikkea siitä, että kuulija tunsi: tuolle miehelle on sydä- 
men puhtauden vaatimus täyttä totta, ei mikään vanha 
lauseparsi. Hän on verrattomasti syvemmin, kuin taval- 
lisesti tehdään, tajunnut ja tuntenut sydämen puhtauden 
vaatimuksen ja sen merkityksen itse persoonallisesti ja moni- 
puolisesti kokenut. Tuo vaatimus on hänelle elävä, persoo- 
nallisesti syvästi koettu todellisuus, ei kuollut kirjain ja 
lauseparsi. Sen vuoksi tuntui sydämen puhtauden vaati- 
mus hänen esittämänään aivan kuin uudelta, ennen kuulu- 
mattomalta vaatimukselta. 

Juuri tässä merkityksessä omaa ja uutta, nim. per- 
soonallisesti elettyä ja itseajateltua, me oikeastaan kaikki 
voimme esittää, ja ainoastaan silloin, kun meillä sellaista 
esitettävänä on, on meillä oikeus julkisesti puhujana 
esiintyä. 

3. Miten omaa sanottavaa saa? 

Kysytään nyt ehkä: miten sellaista persoonallisesti 
elettyä ja itse ajateltua esitettävää saa? Voiko puhetaidon 
teoria siinä suhteessa antaa mitään ohjausta? Varsin vähän 
tosin, kuten asian luonnosta jo hyvin ymmärrettävästi 
seuraa, mutta hiukan kuitenkin. Jotta ihminen voisi tar- 
vittaissa esittää jotain persoonallisesti elettyä ja omaa 
ajateltua, täytyy hänen tietysti ennen kaikkea olla sellainen 
persoonallisuus, joka pystyy jotakin todella elämään ja 
kokemaan, s. o. persoonallisuus, jolla on sydäntä ja jonka 
sydäntä ihmiskohtalot liikuttavat, ja toiseksi persoonalli- 
suus, joka kykenee ajattelemaan. Se, joka välinpitämättö- 

mänä ja tylsänä vain olla töllöttää .keskellä elämän kohinaa, 
jonka tunnetta ei mikään liikuta ja jonka ajatusta ei 
mikään herätä valveille, hänellä ei tietysti voi olla koskaan 
mitään omaa elämystä tai ajatusta ilmaistavana, koska 
häneltä puuttuu itse kyky korkeammassa merkityksessä 
elää ja ajatella. Ja itse tätä kykyä ei tietysti voi kenelle- 
kään antaa, jolta se kerran puuttuu. Mutta on paljon 
ihmisiä, joilla kyllä luonnostaan olisi kyky verraten syväs- 
tikin tuntea ihmiskohtalojen merkitystä ja niitten kulusta 
muodostaa hyvinkin itsenäisiä ajatuksia, mutta joilla 
siitä huolimatta ei ole koskaan mitään persoonallisesti 
elettyä tai itseajateltua sanottavana. Tämä johtuu siitä, 
etteivät he käytä noita kykyjään oikealla tavalla. He 
eivät anna itselleen tarpeeksi aikaa, jotta mikään elämys 
voisi liikuttaa mieltä pintaa syvemmälle ja tunkeutua 
pohjiin saakka tai mikään ajatus muodostua eheäksi ja 
kokonaiseksi. He katselevat elämän kulkua kuin väsäh- 
tänyt matkustaja pikajunan ikkunasta silmien sivu kiitäviä 
maisemia. Yhtenä vilinänä seuraavat sellaisessa katsele- 
misessa toisiaan kylät ja kaupungit, järvet, vuoret, metsät, 
niityt ja viljavainiot, mutta mikään näistä lukuisista 
näkemyksistä ei ehdi tehdä mitään todellista vaikutusta, 
koska mistään ei ehdi muodostua elävää kokonaiskuvaa. 
Jos sellaisen henkilön pitäisi päivän matkustettuaan tehdä 
illalla tai joskus myöhemmin tiliä näkemistään ja vaiku- 
telmistaan, niin hän ei voi sitä, sillä todellisuudessa hän ei 
ole mitään nähnyt eikä mikään ole häneen vaikuttanut. 
Näkeminen on ollut niin hätäistä ja pintapuolista, että sil- 
mien sivu kiitäneet kuvat ovat särkeneet toisensa, ja loppu- 
tuloksena on suuri sekamelska ja päätä pyörryttävä väsymys. 
Ja näkemisen hätäisyyden ja pintapuolisuuden takia ei nähty 
ole myöskään ehtinyt tehdä mitään todellista vaikutusta. — 

Yhtä vähän voi henkilöllä, joka pikajunamatkustajan 
hätäisyydellä ja pintapuolisuudella katselee koko elämän 
kulkua, olla mitään persoonallisia elämyksiä tai omia 
ajatuksia esitettävänä, vaikka hänellä luonnostaan ehkä 
olisi suurikin kyky tuntea syvästi ja ajatella itsenäisesti. 
Elämän ilmiöt täytyy pysähdyttää eteensä ja niitten 
katselemiseen täytyy s.y ventyä ja siinä viipyä, 
jos mieli niitten voida tehdä todellista ja syvälle mieleen 
tunkeutuvaa ja mieliin jääpää vaikutusta. Vasta sillä, 
joka elämän ilmiöitä katselee näin niihin syventyen ja 
niissä viipyen ja antaa niille riittävästi aikaa vaikuttaa, 
voi joskus olla todellisia, muillekin syviltä, persoonallisilta 
ja merkitseviltä tuntuvia elämyksiä esitettävänä. Samoin 
täytyy mietiskelevänkin ilmiöitten katselemisen 
olla paljoa voimaperäisempää, terästetympää ja syventy- 
vämpää kuin tavallinen jokapäiväinen ajatuksilla kysy- 
mysten yli liukuminen. Elämän kysymykset täytyy 
mietiskelevässäkin katselemisessa pysähdyttää eteensä ja 
ajatella ajatuksensa niistä loppuun ja valmiiksi, eheäksi 
kokonaisuudeksi. Vasta sillä, joka ottaa vaivakseen muo- 
dostaa hänen tielleen sattuvista kysymyksistä loppuun- 
ajatellun ja tyystin perustellun käsityksen voi tarvittaessa 
olla kuulemisen arvoisia omia ajatuksia lausuttavana. 

Katsokaa elämän ilmiöitä syventyen 
ja viipyen, antakaa niille aikaa vaikuttaa 
itseenne ja tottukaa ajattelemaan aja- 
tuksenne elämän kysymyksistä loppuun 
ja valmiiksi! — Tämä on siis yksi ohje, minkä voi 
antaa jokaiselle, joka tahtoo, että hänellä joskus olisi 
jotain omaa sanomisen arvoista sanottavaa. Elämä itse 
on kyllin rikas ja ihmiskohtalo kyllin suuri ja merkillinen 
antaakseen aihetta mitä- moninaisimpiin ajatuksiin ja 

^erättääkseen mitä syvimpiä ja järky ttävimpiäkin tunteita. 
Suurena, valtavana virtana, täynnänsä syviä salaisuuksia, 
iäti ajatusta askaroittavia kysymyksiä ja monasti syvästi 
järkyttäviä kohtaloita vyöryy elämä joka päivä silmiemme 
sivu. Täytyy vain olla silmä avoinna kaikkea tätä näke- 
mään ja sydän herkkä sen merkitystä tuntemaan, ja sil- 
mälle ja sydämelle pitää antaa aikaa tunkeutua ilmiöitten 
pohjiin saakka, silloin on varma, että sekä sydämeen 
että päähän kertyy aikojen kuluessa paljon sellaista, mitä 
kannattaa muillekin ilmaista. 

Mutta vielä toinenkin näkökohta on oman sanottavan 
hankkimisessa huomattava. Ei riitä yksin se, että syven- 
tyen kysymyksiä ajattelee ja voimaperäisesti elää ja tuntee, 
ajatuksia ja elämyksiä täytyy myös nimenomaan ottaa 
talteen ja kerätä. Ruotsalainen sananlasku sanoo, 
»Den som spar, har»* s. o. säästävällä tarvittaessa on. 
Tämä pitää paikkansa henkisiinkin arvoihin nähden. Nii- 
täkin täytyy säästää ja kerätä, jos mieli tarvittaessa olla, 
mistä ottaa. Moni saattaa kyllä ajatella hänen tielleen 
«attuvista kysymyksistä hyvinkin loppuun kehitettyjä aja- 
tuksia, elää ja tuntee myös moninaista syvästi ja voimak- 
kaasti, mutta hän ei pane ajatuksiaan ja elämyksiään 
tallelle, ei kerää niistä henkistä käyttöpääomaa, vaan antaa 
kaiken mennä samaa tietä kuin se tuleekin. Seuraus on, 
että hänellä ehkä suurestakin ajatus- ja tunnekokemuk- 
sestaan huolimatta ei tarvittaessa ole mitään varastossa, 
kaikki hänen aikojen kuluessa ajattelemansa ajatukset ja ko- 
keinansa tunteet ovat unohtuneet, haihtuneet kuin tuuleen. 

Suuresta saarnaajasta Spurgeonista kerrotaan, että 
kaikki mitä hän eli, koki ja näki, muodostui hänelle saar- 
nanaiheeksi. Hän katseli siis kaikkia elämänilmiöitä 
sillä silmällä, että hän nimenomaan kiinnitti huomiota 

siihen, mitä niissä olisi saarnassa käytettäväksi kelpaavaa 
ja vaikuttavaa. Olisi tietysti liioiteltua kehottaa jokaista 
maallikkoakin menettelemään ihan samalla tavalla. Hen- 
kilölle, jolla puhuminen ei kerran ole ammattina ja elämän- 
tehtävänä, olisi tietysti luonnotonta ja rasittavaa, jos 
hänen pitäisi alinomaa olla ikäänkuin etsimässä puheen- 
aineksia. Mutta jokainen maallikkokin voi jossakin määrin 
noudattaa Spurgeonin menettelytapaa, kun hän vain sitä jär- 
kevästi ja omien olojensa ja asemansa mukaisesti soveltaa 
käytäntöön. Jokainen voi noudattaa samaa järkevän 
säästämisen ja omaisuuden keräämisen ja kartuttamisen 
periaatetta henkisessäkin taloudessaan, jota jokaisessa kun- 
nollisessa aineellisessa taloudessa noudatetaan. Ajatuksia 
ja elämyksiä, joissa elämänkulun ja ihmiskohtaloiden 
merkitys tai tunnearvot kirkastuivat meille erikoisen syväl- 
lisellä ja merkitsevällä tavalla, ei pidä päästää haihtumaan 
ilmaan, vaan ne pitää ikäänkuin pysähdyttää ja kiinnittää 
mieleen — miksei suoranaisesti kirjoittaa paperillekin — 
ja niin muodostaa niistä jonkunlainen henkinen varasto 
ja käyttöpääoma. Ihmisethän muuten keräävät niin moni- 
naista, usein hyvin tarpeetontakin. Tauluja kootaan 
gallerioihin, vanhoja esineitä museoihin, ja yksityiset ke- 
räävät itselleen monasti suurilla kustannuksilla vaikkapa 
postimerkkejä, kuvakortteja tai kaikenlaisia muistoesi- 
neitä, joilla syrjäisestä useinkaan ei ole mitään arvoa eikä 
merkitystä. Mutta tämän keräämisinnon ohella unhote- 
taan useimmiten kerätä ja panna talteen kaikista tärkeintä, 
nim. henkisiä arvoja, ajatuksia ja elämyksiä. Ja niitten 
kerääminen olisi kuitenkin kaikista tarpeellisinta, sillä 
ne ovat arvoltaan verrattomasti kalleimmat ja samalla 
eniten haihtumaan alttiit. 



KOLMAS LUKU. 



Miten on puhuttava? 

Sittenkun itse pääasiasta on päästy selville, siitä nim., 
onko sanomisen arvoista sanottavaa, tulee ratkaistavaksi 
toinen kysymys, nim. kysymys: miten on sanottava? 
Jos tahtoisimme noudattaa vanhaa perinnäistä puhetaidon 
teorian jaoittelua, olisi meidän yleensä esitettävä asiat 
hyvin toisessa järjestyksessä ja toisella tavalla kuin nyt 
teemme. Olisi ollut ensin puhuttava aiheen keksinnästä, 
josta tosin edellisessä tavallaan on ollut kysymys, sitten 
sen jäsentelystä, sen ilmaisemistavasta, sen omaksumisesta 
ja vihdoin sen lopullisesta esittämisestä. Tämän vanhan 
kaavamaisen jaoittelun noudattaminen ei olisi tässä esi- 
tyksessä tarkoituksenmukainen. Jos sitä noudattaisimme 
pitäisi jaoittelun eheyden takia esittää verraten laajasti 
moninaista, millä nykyään ja nimenomaan meille suoma- 
laisille ei ole suurta käytännöllistä merkitystä. Sen 
sijaan jäisi saman jaoittelun takia paljon sellaista hyvin 
syrjään, mikä meille suomalaisille on tärkeää ja tarpeel- 
lista. Sen vuoksi noudatamme tässä esityksessä sitä me- 
nettelyä, ettemme asetu minkään kaavamaisen jaoittelun 
pohjalle, vaan esitämme vain sellaisia näkökohtia, joitten 
huomauttaminen ainakin meidän oloissamme ja meidän 
kansallemme ihan käytännölliseltä kannalta on tärkeää. 

Sen kokemuksen nojalla, mikä tämän kirjoittajalla 
on, on erityisesti neljä puhetaidon sääntöä eli näkökohtaa, 
joita vastaan meillä eniten rikotaan ja joitten teroittami- 
nen ja selittäminen sen vuoksi on käytännöllisesti tar- 
peellisinta. 

1. On puhuttava luonnollisesti. 

Ensimmäinen näistä säännöistä kuuluu: On puhut- 
tava luonnollisestil 

Tuskin mikään muu vaara on alottelevaa, tottuma- 
tonta puhujaa lähempänä kuin luonnottomuus. Se näyttää 
olevan erityisesti lähellä meitä suomalaisia, joilta yleensä 
puuttuu kaikkeen julkiseen esiintymiseen tarvittava hen- 
kinen ja vieläpä monasti ruumiillinenkin notkeus ja vilk- 
kaus, ja joille sen vuoksi kaikki »esiintyminen» on jotakin 
perin outoa ja ikäänkuin luonnonvastaista. Sen vuoksi 
monien suomalaisten näyttää olevan hyvin vaikea käsittää, 
että voisikaan esiintyä julkisesti tarvitsematta muuttaa 
itseään kokonaan, tekemättä luonnolleen väkivaltaa, näyt- 
tel emättä ja teeskentelemättä. Meillä tapaa usein henki- 
löitä, jotka yksityisessä keskustelussa ovat hyvin järkeviä 
ja luonnollisia. Heillä on monista asioista hyvin harkittuja, 
itsenäisiä ajatuksia ja he esittävät ne koruttomasti ja yksin- 
kertaisesti ja tekevät kaikin puolin miellyttävän vaiku- 
tuksen. Mutta sattuman kautta joutuu sitten näkemään 
näitä samoja henkilöitä puhujalavalla. He ovat silloin 
niin kokonaan toisenlaiset, että on vaikea heitä samoiksi 
tuntea. He tavoittelevat ja koettavat esittää ajatuksia, 
jotka nähtävästi ovat heille kokonaan vieraat. He käyt- 
tävät sanoja ja lausetapoja, jotka tuntuvat heidän suus- 
saan perin oudoilta ja joita he eivät koskaan käyttäisi 

yksityisessä keskustelussa. Heidän äänensäkin on luonnot- 
tomasti muutettu ja pakotettu, joko jylhä ja kolea kuin 
haudankaivajan tai kimakka ja terävä kuin pajupillin. 
Ilme, eleet, liikkeet ja koko ulkonainen esiintyminen ovat 
myöskin niin kokonaan luonnottomat ja väkinäiset, aivan 
kuin olisi puhuja joutunut hänelle yhtä vieraaseen ele- 
menttiin kuin kala joutuessaan kuivalle maalle. 

Mistä tämä muutos? kysyy itseltään hämmästyneenä. 
Huvikseen ei puhuja suinkaan ole itseään noin muuttanut, 
sillä selvästi huomaa, että tuo oikean luonnon toiseksi muut- 
taminen on tuottanut ja tuottaa hänelle mitä suurinta 
vaivaa ja sieluntuskaa. Hän on puhujalavalla kuin piina- 
penkissä tai pakkoröijyyn puristettuna. Mutta hän on 
alistunut tähän tuskaan nähtävästi siitä syystä, että hän 
onnettoman harhakäsityksen eksyttämällä on luullut, että 
näin pitää olla, että tämä kuuluu asiaan. Hänellä on se 
ennakkoluulo, etteivät puhujalavalla muka kelpaa omat, 
itseajatellut ajatukset, tavalliset luonnolliset sanontatavat, 
eikä yleensä koko oma luonnollinen minä semmoisena 
kuin se on. Hänellä on se luulo, että kun julkisesti puhu- 
jana esiintyy, pitää olla tarjottavana jotakin aivan erikoista 
ja ikäänkuin mahdollisimman kaukaa ulkomaalta tilattua. 
Sen vuoksi hän ei tule ollenkaan ajatelleeksikaan, että voisi 
ja saisi menetellä sillä tavalla, kuin juuri pitää menetellä, nim. 
että esittää jotakin, mitä itse on ajatellut ja esittää sen 
mahdollisimman luonnollisella ja mutkattomalla tavalla. 
Tämä ei hetkeksikään johdu hänen mieleensä. Sen sijaan 
hän kohta alunpitäin rupeaa tavoittelemaan ja jäljittele- 
mään joitakin esikuvia, joita hän joko on nähnyt ja kuullut 
tai joista hän on lukenut tai kuullut puhuttavan, tai joita 
hän pahimmassa tapauksessa on mielessään kuvitellut. 
Tämä esikuva voi olla joko Demosthenes, Cicero tai joku 

uudemman ajan kuuluisa puhuja, tai voi se, milloin näin 
kaukaiset esikuvat ovat asianomaisen henkisen horisontin 
ulkopuolella, olla yksinkertaisesti vain oman seurakunnan 
kirkkoherra, kansakoulunopettaja tai paikkakunnan edus- 
mies, joku kiertävä luennoitsija, sattumalta kuultu puolue- 
pomo tai paremman puutteessa vaatimattomasti vain 
oman puolueen »piirisihteeri» tai muu »akutaattori». Tämän 
esikuvaksi valitun henkilön — monasti voi esikuvia tie- 
tysti olla useampiakin — ajatuksia, sanontatapaa ja koko 
esiintymistä rupeaa asianomainen joko tietensä tai tietä- 
mättään tavoittelemaan ja matkimaan ja hukkaa siinä 
oman itsensä. Aina ei henkilöllä tarvitse olla edes mitään 
määrättyjä esikuviakaan, joita hän jäljittelee, mutta siitä 
huolimatta saattaa hänellä olla kiihkeä pyrkimys olla 
kaikin mokomin jotakin muuta kuin hän luonnostaan on, 
kun hän nyt kerran on sellaisen harhaluulon vallassa, 
että suuremman yleisön edessä puhujana esiinnyttäessä 
on välttämättä ikäänkuin ryömittävä ulos omasta nahas- 
taan. 

Se puhumis- ja esiintymistapa, mihin tämä käsitys 
ja pyrkimys vie, on tietysti kaiken oikean ja todellisen 
puhetaidon irvikuva. Meidän puheellammehan on poh- 
jaltaan vain siinä tapauksessa ja sen takia oikeutusta ja 
arvoa, että meillä on ilmaistavana joku oma ajatus tai 
elämys ja että me ilmaisemme sen meille ominaisella eri- 
koisella tavallame. Mutta jos me nyt kaikin mokomin 
kartamme sanomasta mitään omaa ajattelemaamme, vaan 
päinvastoin koetamme tavoitella toisten ajatuksia, ja jos 
niinikään mitä hartaimmin ponnistelemme ja pakotamme 
itseämme, jottemme vain sanoisi ja esiintyisi oman oikean 
luontomme ja yksilöllisyytemme mukaisesti, vaan jäljitte- 
lisimme joittenkin toisten luonnetta ja esiintymistapaa, 

niin silloinhan itse suoranaisesti riistämme 
oinaita esiintymiseltämme kaiken sekä 
oikeutuksen että arvon. Onhan yleensäkin laita 
niin, että ainoastaan sillä on olemisoikeutta ja arvoa elä- 
mässä, mikä on jotakin erilaista kuin kaikki muu, oma- 
laatuista ja yksilöllistä, toisin sanoen uutta. Mitäs merki- 
tystä ja tehtävää pelkillä toisintakappaleilla olisi, varsin- 
kin kun ne tavallisesti ovat vain alkuperäisen mallin hei- 
kennyksiä? 

Luonnollisuus on siis ensimäinen vaatimus, 
mitä itse puhumistapaan nähden on aina mieleen teroitet- 
tava. Puhetaito ei ole suinkaan mitään näyttelemistä ja 
teeskentelyä, joittenkin opittujen temppujen taitamista, 
puujaloilla kävelemistä, oman oikean yksilöllisyyden peit- 
tämistä ja muuttamista tai yleensä mitään silmänkääntäjä- 
tointa. Se on päinvastoin — silloin nim. kun se oikeaa on — 
mitä rehellisintä peliä. Se on oinain todellisten ajatusten 
ja elämysten esittämistä oman todellisen luonteen ja 
yksilöllisyyden mukaisesti. Ja kuta rehellisempää peliä 
se on, kuta kauvempana kaikesta näyttelemisestä ja teat- 
terimaisuudesta, kuta vähemmän siinä näkyvät säännöt 
temput ja tietoisesti lasketut vaikutuskeinot, sitä vastus- 
tamattomammin se vaikuttaa. Se puhe tunkeutuu aina 
varmimmin sydämiin, joka tulvaa huulille suoraan sydä- 
mestä. Ei pidä kuvitellakaan voivansa kauvan pettää 
ainakaan arvostelukykyisiä kuulijoita hienoimminkaan las- 
ketuilla vaikutuskeinoilla ja tehdyllä liikutuksella. Joka 
sellaista kuvittelee, pettää vain itsensä. Puhujan ei pidä 
koettaakaan teknillisellä taituruudellaan esiintyä yksin- 
kertaisten silmissä kovin kokeneena ja älykkäänä. Seuraus 
on vain se, että hän itse joutuu hyvin helposti kokeneitten 
ja älykästen silmissä esiintymään yksinkertaisena. 

»Rehellisyys maan perii!» — se vanha lause osoittautuu 
aivan erityisesti ja kouraantuntuvasti päteväksi puhujiin ja 
puhumiseen nähden. Ainoastaan se, joka todella ja vilpit- 
tömästi on itse liikutettu, voi saada puheellaan muut 
liikutetuiksi, ainoastaan se joka itse on asiastaan syvästi va- 
kuutettu, voi saada muutkin siitä vakuutetuiksi. Koettaa 
kylmästi lsaketuilla vaikutuskeinoilla tartuttaa kuulijoihin 
tunnetta, jota itse ei todella tunne, tai koettaa mahtavilla 
ja ankarasti vakuuttavilla sanoilla saada heitä uskomaan 
sellaista, mitä itse ei usko, on keinottelijan ja narrin työtä, 
joka ei koskaan kanna pysyvää hedelmää. Sellainen me- 
nettely on todellakin »eine hinterlistige Kunst», eine Kunst 
»der kunstlichen Uberlistung», s. o. salakavalaa silmänsu- 
mennustaidetta, kuten Kant, nähtävästi ajatellen puhe- 
taidon huonoja käyttömuotoja, sitä nimittää. »Lasten ja 
apinain ihastusta», sanoo Goethe, voidaan sellaisilla tem- 
puilla tosin herättää, mutta arvostelukykyisten ihmisten 
sydämet valloittaa ainoastaan se puhe, joka tulee suoraan 
sydämestä. — »Si vis me flere, dolendum!» »Jos tahdot 
minua liikuttaa, ole itse liikutettu!» — Tuo ikivanha lause 
on yhäkin kaiken todellisen puhetaidon perussääntö. Ja 
tuota lausetta voimme vain täydentää lisäämällä: Jos 
tahdot minua vakuuttaa, ole itse vakuutettu! 

On tärkeää, että se, joka puhujana aikoo esiintyä ja 
puhujaksi harjaantua, on alunpitäin tästä selvillä, jottei 
hän lähde etsimään puhetaitoa suunnalta, mistä löytyy 
vain puhetaidon irvikuva. Tunnussana ei kuulu siis: har- 
joittelun ja itsensä kehittämisen kautta pois luonnosta ja 
luonnollisuudesta! Vaan se kuuluu: harjoittelun ja itsensä 
kehittämisen kautta niin lähelle luontoa ja niin suureen 
luonnollisuuteen ja välittömyyteen kuin mahdollista! Oi- 
keastaan on kaikissa taiteissa laita niin, että kun niissä 

oikein korkealle tullaan, niin silloin tullaan lähimmäs 
luontoa. Niin 011 laita puhetaidossakin. Missä se on todella 
korkealle kehittynyt, siellä on se lähinnä luontoa. Vielä 
enemmän: se on luontoa, »taidetta» ei siinä enää ollenkaan 
näy eikä tunnu. Todellista puhujaa kuunnellessaan on 
kuulijalla vaikutelma: tässä ei noudateta mitään sääntöjä 
eikä harjoiteta mitään »taidetta», tässä antaa elävä, merkit- 
sevä persoonallisuus omaa itseään välittömästi, elää suora- 
naisesti itse sitä, mitä hän esittää. Vaikutelma on siis 
samanlaatuinen kuin taiteensa huipulle kohonneen näyt- 
telijän esitystä katsoessa: sekään ei tunnu enää näyttele- 
miseltä, se on osan suoranaista elämistä. Voikin sanoa, että 
puhujan, kuten muuten jokaisen muunkin taiteilijan kor- 
keimpana päämääränä on oleva pyrkimys päästä niin pit- 
källe, ettei kukaan enää huomaisi eikä muistaisi häntä pu- 
hujaksi eikä joutaisi hänen taituruuttaan havaitsemaan eikä 
ihailemaan. Puhetaidon korkeimmalla asteella ei ole vielä 
se puhuja, jonka taito ehditään huomata ja jonka puhetta 
kiitetään ja ihaillaan. Korkeimmalla asteella on se puhuja, 
joka puhuu niin, että kuulijat unohtavat kokonaan hänet 
itsensä ja hänen puheensa ja muistavat vain asian, 
josta hän puhui, uskovat sen, mitä hän tahtoi saada heidät 
uskomaan ja tekevät sen, mitä hän tahtoi saada heidät 
tekemään. 

Cicerosta kerrotaan, että roomalaiset olivat taval- 
lisesti hänen puheitaan kuultuaan täynnänsä ihastusta 
eivätkä löytäneet kyllin voimakkaita sanoja hänen pu- 
huja-ansioitaan ylistääkseen. Mutta kun Demosthenes 
piti suuret Filippolaispuheensa (puheet, joilla hän tahtoi 
nostattaa ateenalaiset sotaan Makedoniaa vastaan) maini- 
taan, ettei kukaan muistanut eikä joutanut ylistellä De- 
mosthenesta ja ihailla hänen puheittensa taituruutta, sillä 

kaikki olivat niin täynnä sitä innostusta, mitä Demosthe- 
nes oli kuulijoissaan tahtonut herättää, että kaikki muu 
unohtui ja kuului vaan huuto: Sotaan Makedoniaa vastaan! 

Jos puhetaidon tarkoituksena ei ole vain voittaa suosiota 
ja ylistystä sen taidon harjoittajille — jolloin koko taito 
olisi varsin mitätön ja hedelmätön asia — vaan vaikuttaa 
ihmisten mieliin korkeitten ja suurien asiain hyväksi, 
silloin ei ole epäilemistä, kumman saavutus oli korkeampi, 
Ciceronko vai Demosthencksen. 

y 2. On puhuttava tilaisuuden 
mukaisesti. 

Toinein puhetaidon sääntö, jota vastaan meillä erityi- 
sen paljon rikotaan, on vaatimus: on puhuttava 
tilaisuuden mukaisesti. 

Tähän vaatimukseen sisältyy hyvin moninaista. Tie- 
tysti siihen ei sisälly se ajatus, että puhujan olisi, kuvaan- 
nollisesti sanoen, käännettävä viittaansa tuulten mukaan 
ja esitettävä kullekin kuulijakunnalle totuuksina niitä 
ajatuksia, joitten otaksuu heille olevan mieluisia, välittä- 
mättä siitä, ovatko ne ajatukset puhujan omasta mielestä 
tosia. Tilaisuuden mukaan puhuminen puhetaidon ohjeena 
ei merkitse suinkaan totuuden väärentämistä, kannatto- 
muutta, lujan siveellisen luonteen ja ryhdin puutetta ja 
joukkojen suosiota tavoittelevaa mielinkielisyyttä. Edelli- 
sessä on jo niin moneen kertaan lausuttu, kuinka sekä 
tunteen että vakaumuksen vilpittömyys ja rehellisyys 
on ensimmäinen puhujalle asetettava vaatimus, ettei pitäisi 
enää olla tarpeellista tällaista väärinkäsitystä edes erityi- 
sesti torjua. 

Ei ole siis tässä kysymys mistään tinkimisestä tai 

löyhyydestä itse vakaumuksen ja totuuskäsityksen suhteen. 
Vaatimus: on puhuttava tilaisuuden mukaisesti, tarkoittaa 
vain yleensä sitä, että joku määrätty elämys tai totuus 
voidaan ja täytyy eri oloissa esittää eri tavalla, ja se vai- 
kutus, minkä se tekee kuulijoihin, riippuu usein erinomaisen 
suuressa määrin siitä, kuinka terävästi ja nopeasti puhuja 
huomaa tilanteen vaatimukset ja kuinka notkeasti hän 
osaa niihin soveltautua. 

Tilaisuuden mukaan puhuminen merkitsee ensinnäkin 
moninaisten aivan mitättömiltä näyttävien ulkonaisten 
seikkain huomioon ottamista. Puhujan on tärkeää jo 
ennakolta tietää esim., missä hän tulee puhumaan, 
ulkonako vai sisässä, ja jos sisässä, niin minkälaisessa 
huoneustossa. Suurissa kansanjuhlissa ja muissa kansan- 
kokouksissa ulko-ilmassa puhuminen vaatii ensinnäkin 
aivan toisenlaista äänenkäyttöä kuin puhuminen neljän 
seinän sisässä. Tämän ymmärtää jokainen sanomattakin. 
Mutta se vaatii sen lisäksi suuressa määrin toisenlaista 
puhetapaakin. Ensinnäkin on huomattava, että jo kuuli- 
jani kokoominen ja heidän tarkkaavaisuutensa herättämi- 
nen ja vireillä pitäminen vaatii ulko-ilmassa, missä ihmiset 
ennen puheen alkua usein ovat hajallaan pitkin kenttiä 
ja missä niin monet seikat vievät heidän huomiotaan 
puheesta pois, puhujan puolelta aivan toisenlaisia ja paljoa 
voimakkaampia keinoja kuin huoneessa, missä ihmiset 
pakostakin ovat koossa ja ihan lähellä puhujan ympärillä, 
ja missä sitä paitsi luonnon moninaiset nähtävät ja kuulta- 
vat eivät ole huomiota hajoittamassa ja puheesta pois 
johtamassa. 

Toiseksi on hyvä jo ennakolta tietää ja ottaa huomioon, 
että ulko-ilmakokoukset eivät yleensä ole sopiva paikka 
millekään hienoille tunnelmapuheOle. Aivan niinkuin 

ulkoilmakonsertissa hienoimmat pianissimot tavallisesti 
menevät hukkaan, niin menevät myöskin ulko-ilmapuheessa 
hukkaan hienot tunnelmavivahdukset ja yleensä ne keinot, 
joilla pitäisi herättää hienoja, hiljaisia mielialoja. Luonnon 
seinätön sali on niin suuri, että ihmissydämen hiljaisemmat 
liikkeet ja niitä ilmaisevat kuiskaukset ikäänkuin hukkuvat 
siinä jäljettömiin, haihtuvat ihan kuulumattomina ja 
tehottomina luonnon omaan suureen huminaan. Sen 
vuoksi on viisainta kohta alunpitäin virittää ulko-ilmassa 
pidettävä puhe kovempaan ja karkeampaan äänilajiin. 
Ulko-ilmassa tehoavat ja onnistuvat yleensä paraiten 
sellaiset ymmärrykseen vetoovat puheet, joissa todis- 
tellaan ruhjovasti ja loogillisesti käyttäen todistelu-apuneu- 
voina hyvin havainnollisia, vieläpä jonkunverran räikeitäkin 
esimerkkejä ja todellisuudesta otettuja tapauksia. Tai sitten 
sellaiset intohimoihin ja tahtoon vetoovat puheet, joissa 
käytetään suurpiirteisiä, selviä ja voimakkaasti rakennettuja 
vastakohtia (antiteesejä) ja yleensä sellaisia kova-äänisiä 
keinoja, joilla ihmissielun voimakkaammat ja rajummat 
kiihkon (affektin) ja intohimon luontoiset tunteet pannaan 
liikkeelle. — Jokseenkin yleisenä sääntönä voi siis sanoa, 
että ulko-ilmassa esiintyminen vaatii puhujalta etupäässä 
järeämmän tykistön ja karkeampien ammuksien käyttä- 
mistä. — 

Tämä kaikki vain esimerkkinä siitä, mitä huomattavia 
eroavaisuuksia esiintymisessä ja puhumistavassa johtuu 
jo yksistään siitä aivan mitättömältä näyttävästä seikasta, 
onko puhuttava ulkona vai sisällä. — Aivan käytännölli- 
senä ohjeena voinee tähän lisätä, että yleensä on ulko- 
ilmassa puhuminen paljon vaikeampaa ja henkilöille, 
jotka ovat tottuneet liikkumaan vain hillityssä äänilajissa 
ja puhumaan etupäässä sivistyneelle yleisölle, paljoa vaa- 

rallisempaa ja uskalletumpaa kuin puhuminen neljän 
seinän sisässä. Sen vuoksi on parasta sitä yleensä välttää, 
missä kuulijakunnan otaksuttava suuruus tai muut seikat 
eivät sitä välttämättömästi vaadi. Kaikessa tapauksessa 
on ulkonakin puhuttaessa hyvin tärkeää saada puheenpito- 
paikaksi mahdollisimman hyvin rajoitettu ja suojattu 
ala ja saada kuulijakunta kohta alussa koolle ja lähelleen. 

Vielä suurempia vaikeuksia puhujalle johtuu toisesta 
ulkonaisesta seikasta, siitä nim. kenelle on puhuttava. 
Paikanhan puhuja useimmiten sentään voi ennakolta 
tietää, ainakin sen, onko puhe pidettävä ulkona vai sisällä. 
Mutta hyvin usein on laita niin, että puhujan on aivan 
mahdotonta ennakolta tietää, minkälaiselle ylei- 
sölle hänen on puhuttava, Onko kuulijakunta oleva 
etupäässä miehiä, vaiko naisia, nuoria vaiko vanhoja, 
hengenheimolaisia vaiko vastustajia (tämä olisi varsinkin 
tärkeä tietää ennakolta, kun on kysymys esim. valtiollisista 
puheista), millä sivistysasteella olevia he ovat, mihin 
yhteiskuntaluokkiin ja ammatteihin kuuluvia j. n. e.? 
Kaikesta tästä olisi puhujan varsin tarpeellista olla enna- 
kolta selvillä, sillä miten on puhuttava, sen täytyy aina 
suuressa määrin riippua siitä, kenelle on puhuttava. 
On tullut tavaksi sanoa, että sama rohto, mikä suutarin- 
sällin parantaa, voi räätälinsällin tappaa. Voi nyt myöskin 
sanoa, että sama puhe, joka yhdelle yleisölle on aivan 
erinomainen, voi olla toiselle aivan kelvoton. Puheen tai 
esitelmän epäonnistuminen ei siis suinkaan aina johdu 
siitä, että se itse oli huono. Se voi monasti johtua vain 
siitä, että sitä ei pidetty oikealle yleisölle. Se saattoi ehkä 
olla aivan liian hyvä sille yleisölle, jolle se pidettiin. 
Pääkaupungin jossakin valioseurassa pidetty puhe tai 
esitelmä, joka siellä saavutti aivan loistavan menestyksen, 

voi jo maaseutukaupungin n. s. sivistyneellekin yleisölle 
pidettynä epäonnistua täydellisesti, mitä sitten, jos se 
pidetään ihan maalaisyleisölle. Tällaisia kompastuksia 
ja epäonnistumisia aiheuttaa jo yksin se seikka, jos 
puhujalla ei ole oikeaa tietoa sen yleisön henkisestä tasosta, 
jolle hänen on puhuttava. Aivan niinkuin ampujan täytyy 
tietää ainakin suunnilleen, millä etäisyydellä hänen maalinsa 
on, voidakseen asettaa tähtäimen sen mukaan ja osatakseen 
maaliinsa, aivan samoin täytyy puhujankin ainakin suun- 
nilleen tietää, millä henkisen kehityksen asteella hänen 
kuulijakuntansa on voidaksensa valita esimerkkinsä, kuvansa 
ja sanansa ja sovittaa koko esityksensä sen mukaan ja 
tehdä sen sellaiseksi, että se on kysymyksessä olevalle 
yleisölle ensinnäkin ymmärrettävä ja sen Iisaksi vielä mie- 
lenkiintoinen. Monasti juuri erityisen oppineet ja tieto- 
rikkaat miehet, joilla voisi olla paljon ja hyvää sanottavana 
erehtyvät tässä suhteessa pahimmin. Jos he ovat koko 
ikänsä seurustelleet etupäässä vain kirjojensa ja toisten 
oppineitten kanssa ja korkeintaan jakaneet viisauttaan 
vain ammattiopintoja harjoittaville ja sitten joutuvat 
sattumalta puhumaan suuremmalle yleisölle, niin on heidän 
usein varsin vaikea osata ajatustensa esittämistavassa 
oikeaan. He tavallisesti edellyttävät yleisöltänsä aivan 
liian paljon, asettavat tähtäimen liian korkealle ja ampuvat 
sen vuoksi koko suuren viisautensa kuulijainsa päitten yli 
tyhjään ilmaan, missä se ei hyödytä ketään. 

Vielä räikeämpi ja surkeampi on epäonnistuminen, jos 
puhuja on erehtynyt kuulijakuntansa laadusta jossakin 
ulkonaisemmassa suhteessa kuin sivistystasoon nähden, 
esim. edellyttänyt saavansa puhua hengenheimolaisilleen 
ja kuulijoina onkin etupäässä vastustajia, varustautunut 
puhumaan miehille, mutta kuulijakunta onkin yksinomaan 

tai melkein yksinomaan naisia, sovittanut sanansa ja 
sanottavansa nuorille, mutta näkeekin edessään vain 
vanhoja j. n. e. 

Mihin tavattoman pulmallisiin ja tuskallisiin tilantei- 
siin puhuja tällaisten erehdysten takia saattaa monasti 
joutua, siitä voisi esittää monia suorastaan säälittäviä 
esimerkkejä. Mainitsen vain yhden, semmoisenaan todelli- 
suudesta otetun. Muutamia vuosia sitten joutui eräs nuori 
teologi, joka siihen asti oli oleskellut Helsingissä, virkaan 
erääseen kaukaiseen maaseutukaupunkiin. Melkein kohta 
hänen paikkakunnalle tultuaan käytiin häntä pyytämässä 
puhumaan nuorten miesten krist. yhdistykseen — »nuo- 
rille miehille», niinkuin nimenomainen toivomus kuului. 
Nuori teologi suostui ja valmistelikin ajatuksissaan joita- 
kin erityisesti nuorille miehille sovitettuja neuvon ja ohjauk- 
sen sanoja edellyttäen luonnollisesti, että kuulijakunta, 
ainakin suurimmaksi osaksi, olisi oleva nuoria miehiä. 
Määräpäivänä hän lähti astelemaan N. M. K. Y:n talolle, 
missä kokouksen piti oleman, ja meni suoraan kokoussalin 
takaiseen sivuhuoneeseen kulkematta suuren salin läpi ja 
näkemättä ollenkaan, millaista yleisöä salissa oli. Määrä- 
hetkellä hän astui sivuhuoneesta suoraan puhujap aikaile 
valmiina lausumaan nuorille miehille suunnittelemansa 
neuvot ja ajatukset. Ennenkuin hän ryhtyi puhumaan, 
hän kuitenkin tietysti heitti tavanmukaisen katseen yli 
salin nähdäkseen kuulijakuntansa ja ikääjikuin tutustuak- 
seen siihen ja asettuakseen sen kanssa yhteyteen. Hän 
etsi silmillään salista nuoria miehiä, joille hänen oli puhut- 
tava — mutta niitä ei ollut salissa ainoatakaan! Sen sijaan 
oli sali täpösen täynnä — vanhoja naisia! 

Jos nyt tämä nuori teologi olisi ollut noita meillä 
niin tavallisia konsepteihinsa sidottuja puhujia, jotka 

tuskin voivat muuttaa tavuakaan siitä, mitä kotona ovat 
kirjoittaneet ja joitten täytyy saada laukaista semmoise- 
naan se, mitä ovat valmistaneet, vaikkapa olisivat tulleet 
pitämään hautauspuhetta ja kysymyksessä olisivatkin häät 
— jos hän olisi ollut näitä, niin voi mielessään kuvailla, 
mikä verrattoman tragikoomillinen tilaisuus siitä olisi 
muodostunut. Silmät ummessa ja kalman hiki otsalla 
olisi nuori teologi laukaissut tulemaan nuorille miehille 
aijotut ja sovitetut neuvon ja varoituksen sanat näille 
vanhoille naisille, kehottanut heitä urhoollisesti taistele- 
maan lihan himoja, nuoruuden kiusauksia ja kaikkea niitä 
houkutuksia ja vaaroja vastaan, jotka nuoria miehiä väi- 
jyvät, mutta joilta vanhat naiset luonnostaan ovat jokseen- 
kin turvassa. Minkä kummallisen käsityksen nämä maa- 
seutukaupungin naiset olisivatkaan silloin saaneet Helsingin 
nuorista teologeista! Mutta tämä nuori teologi ei ollut 
noita avuttomia konseptinorjia eikä hän ollut ensi kertaa 
puhujalavalla. Hänellä oli kyky puhua tilaisuuden 
mukaisesti. Toinnuttuaan ensi hämmästyksestään 
hän nopeasti teki itselleen selväksi, mitä muuttunut tilanne 
vaati, käänsi kelkan kokonaan toiselle tolalle kuin oli 
ennakolta suunnitellut ja puhui jotain vanhoille naisille 
soveltuvaa suoriutuen pälkähästä aivan onnelMsesti. Mutta 
tällaisten erehdysten ja yllätysten aiheuttamat pulmat 
eivät suinkaan pääty aina näin onnellisesti. 

Kysytään nyt: mitä keinoja puhujalla on turvata 
itseään tällaisia ulkonaisten olosuhteitten tuntemattomuu- 
den tai äkkinäisen muuttumisen aiheuttamia erehdyksiä 
ja kommelluksia vastaan? Lähin ja luonnollisin keino on 
tietystikin se, että aina mahdollisimman tarkoin ottaa 
ennakolta selkoa kaikista niistä seikoista, jotka puhetta 
pitäessä ovat tarpeelliset tietää ja jotka puheen sävyyn 

voivat vaikuttaa. Milloin olosuhteet ja tilanne eivät jo 
ennakolta ole itsestään ilman muuta selvät, niinkuin ne 
ovat esim. silloin, kun on pidettävä joku tieteellinen esitel- 
mä tieteellisessä seurassa, puhuttava jostakin aivan tar- 
kalleen määrätystä asiasta laadultaan ennakolta aivan täy- 
delleen määrätyssä tilaisuudessa j. n. e. — on varovaisuu- 
den vuoksi aina hyvä ennakolta tiedustaa, onko puhuttava 
ulkona vaiko sisässä ja millaisessa huoneustossa, minkä- 
lainen tilaisuus muuten on oleva, valtiollinen kokousko, 
yleinen juhlako, sivistys- tai kirjallistaiteellinen iltamako 
j. n. e. ja millaista yleisöä tilaisuuteen otaksutaan etupäässä 
tulevan. Jos nyt näistä seikoista ei voi ennakolta saada 
ihan täsmällistä ja luotettavaa tietoa — ja nimenomaan 
kuulijakunnan laadusta hyvin usein ei voi sellaista tietoa 
saada — silloin on puhujan tarpeellista varmuuden vuoksi 
ennakolta varustautua useammanlaatuisia mahdollisuuksia 
varten. Hän ei saa millään muotoa naulita itseään kiinni 
niin lujasti yhteen ainoaan määrättyyn sanamuotoon, että 
hän on siihen ehdottomasti sidottu, vaan puhe on valmis- 
tettava niin, että sen voi panna aivan kuin junan kulkemaan 
eri raiteita, sen mukaan miten kuulijakunnan laatu ja 
muut olosuhteet näyttävät vaativan. Tilaisuuden mukaan 
puhuminen vaatiikin yleensä, että puhujan ajatuskoneisto 
on vähän samantapaisesti järjestetty kuin liikenne uuden- 
aikaisella rautatieasemalla, missä vaihdekojusta vain jotain 
kampia kääntäen tai nappulaa painaen voidaan panna 
junat kulkemaan mitä raidetta tahdotaan, aina sen mukaan 
kuin asianhaarat vaativat. Jottei puhujan ajatuskoneisto 
ole näin järjestetty, silloin on hänellä aina vaara puheissaan 
suistua »kiskoilta» ja joutua muihin »rautatieonnettomuuk- 
siin», aivan niinkuin junat asemalla, missä vaihdekoneisto 
ei täytä tehtäväänsä. Milloin puhujan on pidettävä aivan 

ylimalkainen puhe tilaisuudessa, jonka luonne ja laatu 
on hyvin epämääräinen ja ennakolta arvaamaton, silloin 
täytyy monasti puheen aihekin jättää vasta itse tilaisuu- 
dessa lopullisesti ratkaistavaksi. Mutta luonnollisesti 
ei tämä merkitse sitä, että puhe on jätettävä kokonaan 
valmistamatta ja luotettava vain kevytmielisesti siihen, 
etfrä »henki» sitten itse tilaisuudessa on kuiskaava korvaan, 
mistä on puhuttava ja mitä. Se merkitsee vain, että 
ottaen huomioon ne eri mahdollisuudet, mitkä lähinnä 
voivat kysymykseen tulla, on ajateltava enemmän tai vä- 
hemmän valmiiksi useampia puheaiheita ja luonnoksia ja 
esitettävä näistä sitten se, mikä näyttää tilaisuuteen 
paraiten soveltuvalta. 

Mutta jos nyt kaikista näistä varovaisuustoimenpi- 
teistä huolimatta sittenkin tapahtuu yllätyksiä, jos mikään 
niistä olettamuksista, joita oli osannut ottaa huomioon 
ja joitten varalta oli valmistautunut, ei osottaudu oikeaksi, 
vaan tilaisuus on aivan kokonaan toisenlainen kuin oli 
osannut kuvitella, silloin on tietysti aina parempi olla 
kokonaan puhumatta kuin pitää puhe, joka soveltuu 
tilaisuuteen yhtä hyvin tai yhtä huonosti kuin nyrkki sil- 
mään. Varsinkin milloin yllätys ei aiheudu puhujan omasta 
tilanteen väärin käsittämisestä vaan iohtuu suorastaan 
siitä, että ne, jotka häntä olivat puhumaan pyytäneet, 
olivat kuvitelleet tilaisuuden muodostuvan toisenlaiseksi 
kuin se sitten todellisuudessa muodostui ja itse esim. 
ehdottaneet tilaisuuteen kokonaan sopimattoman aiheen, 
— milloin näin tapahtuu, saattaa puhujä aivan huoleti 
kieltäytyä kokonaan puhumasta. Esim. edellä mainittu 
teologi olisi saattanut aivan empimättä puheenalaisessa 
tilaisuudessa nähtyään, ettei sitä kuulijakuntaa, jolle häntä 
oli pyydetty puhumaan, ollut saapuvilla, selittää, että 

hänet oli kutsuttu puhumaan nuorille miehille ja ettei 
hän sellaisia salissa näe, minkä vuoksi hän katsoo tarpeet- 
tomaksi tilausta suorittaa. Ja tämän sanottuaan hän 
olisi ilman muuta voinut poistua, jollei mahdollisesti olisi 
tahtonut lisätä joitakin pistäviä huomautuksia siitä, kuinka 
täydellisiä ja valmiita paikkakunnan ja nimenomaan 
puheenalaisen yhdistyksen nuoret miehet lienevät, koskei- 
vät katso enää itsellään olevan syytä tulla mitään lisää 
kuulemaan. Ja häpeä olisi ollut kokonaan puheenalaisen 
yhdistyksen nuorten miesten, jotka eivät viitsineet tulla 
kuulemaan edes heille nimenomaan aijottua ja tilattua 
puhetta ja toisessa sijassa iltamaa puuhanneitten toimj- 
henkilöitten, jotka menevät vaivaamaan vierasta henkilöä 
puhumaan määrätylle yleisölle eivätkä sitten pidä huolta 
siitä, että sellaista yleisöä on saapuvilla. 

Jos puhujalla on tarpeellista nopsajärkisyyttä ja kek- 
seliäisyyttä, saattaa hän tällaisissa tapauksissa monasti 
pelastaa aseman ihan loistavastikin jollakin onnistuneella 
humoristisella päähänpistolla. Henkilö, joka on ennakolta 
määrätty pitämään jossakin juhlassa tai muussa tilaisuu- 
dessa puheen esim. naisille, joillekin kutsuvieraille tai 
yleensä jollekin esineelle, asialle, aatteelle tai mikä se nyt 
ollakin mahtaa, voi siinäkin tapauksessa, että odotetun 
vieraan poissaolo tai yleensä joku ennakolta aavistamaton 
seikka tekee puheen pitämisen suunnitellussa muodossa 
mahdottomaksi, suoriutua tehtävästään hyvin pitämällä 
tuon puheen aivan toisessa muodossa, esim. puhuen poissa- 
oleville naisille, saapumattomille kutsuvieraille, tai puhuen 
muuten jotain alkuperäisen aiheensa ympäriltä. Ja tällaisen 
äkkiä keksityn mielijohteen esittäminen, jolla tavallisesti 
itsestään on improvisation (tuokiotuotannon) luonne ja 
välittömyys, voi monasti saavuttaa paljoa suuremman 

menestyksen kuin itse suunniteltu puhe olisi saavuttanut, 
vaikkapa kaikki olisi mennyt ihan »nuottien mukaan». 
Mutta silloinkin kun mitään tällaista pelastavaa ajatusta 
ei mieleen johdu, ja puhuja itse on tilaisuuden enna- 
kolta väärin kuvitellut, on aina parempi jättää enna- 
kolta valmistettu, mutta tilaisuuteen sopimaton puhe pitä- 
mättä kuin pitää se muka ilmeisen »skandaalin» välttä- 
miseksi. »Skandaali» on todellisesti aina jälkimmäisessä 
tapauksessa suurempi, sillä tässä jos missään pitää paik- 
kansa vanha lause: on parempi vaieta kuin pahoin puhua. 

Mutta vieläkin vaikeampia vaatimuksia asettaa tilai- 
suuden mukaan puhuminen puhujalle. Ei riitä suinkaan 
aina se, että ottaa huomioon, missä on puhuttava ja kenelle 
on puhuttava ja minkälainen tilaisuus muuten ulkonaisesti 
on. Jotta puhe olisi todella tilaisuuden vaatimusten mu- 
kainen, täytyy monasti sen lisäksi hyvin tarkalleen tuntea, 
mikä mieliala ja tunnelma tilaisuudessa vallitsee 
ja sovittaa puheensa sen mukaan. Ja tämän vaatimuksen 
täyttäminen on vasta tilaisuuden mukaan puhumista kor- 
keammassa merkityksessä. Kuinka vaikeaa se on, sen tie- 
tävät kokeneet. Ensinnäkin on jossakin tilaisuudessa val- 
litsevan mielialan ennakolta arvaaminen ainakin useissa 
tapauksissa melkein mahdoton. Tilaisuuden yleisestä laa- 
dusta ja luonteesta voi tietysti aivan ylimalkaisesti pää- 
tellä, minkälainen mieliala otaksuttavasti tulee olemaan, 
mutta selvää on, että tämä päätteleminen on varsin epävar- 
maa ja aina erehdyksille alttiina. Sen vuoksi ovatkin tilai- 
suuden mielialan ennakolta arvaamisessa pettymykset ja 
yllätykset paljoa tavallisemmat kuin tilaisuuden ulkonaisen 
luonteen ennakolta arvaamisessa. Yleisenä sääntönä voi 
lausua, ettei koskaan pidä varmasti luottaa siihen, että jos- 
sakin tilaisuudessa, jossa puheen laadun täytyy riippua tun- 

luvammin tilaisuudessa vallitsevasta mielialasta, mieliala 
tulisi olemaan juuri otaksuman mukainen eikä pidä muut- 
tumattomasti suunnitella esitystä sellaisen otaksuman poh- 
jalle. Mielialan voi vasta itse tilaisuudessa todeta. Mutta 
itse tilaisuudessakin on sen toteaminen vielä usein sangen 
vaikea. Tarvitaan herkkiä tuntosarvia ja kehittynyttä 
vaistoa huomatakseen sen pian ja varmasti. Ja usein 
täytyy se huomata hyvin pian, sillä puhujalla ei ole mones- 
tikaan muuta aikaa sen tutkimiseen kuin se lyhyt, mutta 
hyvin tärkeä alkupaussi, joka hänen on välttämättä aina pi- 
dettävä, kun hän astuu kuulijakuntansa eteen ja antaa kat- 
seensa liukua sen yli. Tuossa silmänräpäyksessä on kuulija- 
kunta ikäänkuin henkisesti lävistettävä. Silloin on useim- 
miten etupäässä vaistolla ja välittömällä tunteella pääs- 
tävä selville ei ainoastaan siitä, minkälaista kuulija- 
kunta on, vaan myöskin, minkälaisessa mielialassa se on. 
Ja jos nyt tämä silmänräpäyksessä toimitettu henkinen 
»diagnoosi» eli lääkärintarkastus olisikin sattunut osumaan 
oikeaan, niin on vielä jäljellä toinen vaikea tehtävä. Tämän 
tilaisuuden sisimmästä luonteesta nyt vasta lopullisesti 
saadun käsityksen mukaiseksi on itse esitys sitten muodos- 
tettava. 

Kaikeksi onneksi on nyt lukuisia puhumistilaisuuksia, 
jolloin kuulijakunnan hetkellistä mielialaa ei tarvitse mi- 
nään erikoisesti tärkeänä tekijänä ottaa huomioon. Taval- 
liset parlamentaariset puheet eduskunnissa, puheet oikeus- 
jutuissa, vieläpä yleensä saarnat ja muutkin hartauspuheet 
ja ennen kaikkea tietysti varsinaiset tieteelliset esitelmät 
ja kaikki joitakin ammattiharrastuksia ja ammattikysy- 
myksiä koskevat puheet voidaan tavallisissa oloissa pitää 
tarvitsematta erikoisesti ottaa huomioon kuulijakunnan 
hetkellistä mielialaa. Tai oikeammin: kaikissa näissä 

tapauksissa saa yleensä edellyttää kuulijakunnassa vallit- 
sevan kuhunkin puheena olevista tilaisuuslajeista taval- 
lisuuden mukaisesti kuuluvan mielialan. Ainoastaan silloin, 
kun näilläkin mainituilla aloilla on jotakin erikoista, asiain 
tavallisesta kulusta poikkeavaa kysymyksessä, kun on 
joku suuri valtiollinen käännekohta tai muuten kriitillinen 
hetki, uskonnollisen kiistan ja kiihkon aika, tai kysymyk- 
sessä oikeusjuttu, jolla on aivan erikoisen laajakantoinen 
ja yleistä mielenkiintoa herättävä luonne, ainoastaan silloin 
voi parlamentaarisissa, uskonnollisissa ja olkeuspuheissakin 
käydä välttämättömäksi ottaa puhuntatilaisuudessa val- 
litsevaa mielialaa suuremmassa määrin huomioon, voipa 
silloin sen huomioon ottaminen olla aivan erinomaisen 
tärkeääkin. Kuulijakunnan mielialan huomioon ottaminen 
erityisen tärkeänä tekijänä tulee siis yleensä kysymykseen 
etupäässä sellaisissa puheissa, joitten pitäminen ei kuulu 
ikäänkuin kenenkään ammattiin eikä elämän säännölliseen 
ennakolta määrättyyn kulkuun, vaan joilla on jo semmoisi- 
naan tilapäisyyden luonne. Tällaisia tilapääpuheita ovat 
esim. kaikki ne, joita pidetään moninaisissa perhejuhlissa 
ja merkkitilaisuuksissa aina ristiäisistä, kultahäihin ja 
hautajaisiin saakka. Edelleen puheet suuremman ja pie- 
nemmän toveri-, seura- ja yhdistyselämän kaikenlaisissa 
merkkitilaisuuksissa, aina jonkun toveripiirin jäsenen jää- 
hy väiskekkeristä puoluejohtajain ja muitten kuuluisuuksien 
merkkipäivien johdosta vietettäviin »yleisiin kansalais- 
juhliin» saakka. Ja vihdoin kuuluu tähän ryhmään koko 
se rajaton määrä n. s. yleisiä iltama- ja juhlapuheita, jotka 
varsinkin meillä ovat sekä puhujain että kuulijain kauhuna 
ja joita pitämään pyydettäessä jalomielisesti huomautetaan, 
että saa puhua »mistä vaan itse haluaa» — ikäänkuin se 

olisi joku helpotus tai suosionosoitus ja tekisi pyyntöön- 
suostumisen houkuttelevammaksi. 

Näissä n. s. tilapää- eli tuokiopuhcissa, joissa hetkelli- 
sen mielialan huomioon ottaminen on yleensä aivan vält- 
tämätöntä, ilmenee nyt meidän suomalaisten puhuja- 
kyvyttömyys ja varsinkin kyvyttömyys puhua tilaisuuden 
mukaisesti tavallisesti kaikista selvimmin. Kuinka suo- 
rastaan tuskastuttavia ja samalla sekä surettavia että 
nöyryyttäviä ovatkaan monasti juuri tämän takia meidän 
perhejuhlamme, vieläpä usein juhlat »maan parhaittenkin» 
kunniaksi! Ja tämä tuskainen tunne aiheutuu etupäässä 
siitä, että tällaisissa tilaisuuksissa pidetyt puheet usein 
eivät ole ollenkaan sopusoinnussa sen tunnelman kanssa, 
mikä tilaisuudessa alunpitäin jo sen luonteesta johtuen 
vallitsee. Puhujat hyppäävät hetikohta ilman sopivaa 
siirtymistä aivan toiseen tunnelmaan ja äänilajiin kuin 
mikä tilaisuudessa vallitsee ja mikä on sen luonteen mukai- 
nen, ja tämä ristiriita tilaisuuden luonnollisen ja todellisen 
äänilajin ja puheitten äänilajin välillä vaikuttaa tunne- 
kykyisiin ihmisiin aivan yhtä vihlovasti kuin musikaalisiin 
henkilöihin se seikka, jos oopperassa orkesteri soittaa 
yhdessä äänilajissa ja solistit laulavat aivan kokonaan 
toisessa. Mutta tällaisia »puhujasolisteja», jotka liikkuvat 
aivan kokonaan eri äänilajissa kuin »orkesteri», saamme 
usein kuulla iltakaudet. 

Muistelkaamme vain varsinkin toveri- tai perhejuhlien 
tai muissa yksityisempää laatua olevissa piireissä pidetty- 
jen juhlien tavallista kulkua! On esim. yhteiset päivälliset 
jollekin virka- tai työtoverille tai esimiehelle tai jäähy väis- 
kekkerit jollekin paikkakunnalta siirtyvälle asianomaisessa 
seurapiirissään suositulle henkilölle. Osanottajat tulevat 
koolle iloisina ja pirteinä aivan tavallisessa keveässä joka- 

päiväisessä mielialassaan, niinkuin tilaisuuden luonteesta 
johtuukin, sillä eihän ole nyt kysymyksessä mitään korkean 
traagillista eikä erinomaisen juhlallista. Tilaisuudessa 
vallitsee siis alunpitäin hilpeä, päivän tapahtumien ja 
leikillisten juttujen tasossa liikkuva painoton ja pakoton 
mieliala, jota hyvä ateria vielä vahvistaa. Ja luonnollis- 
tahan onkin, että virkatoverin syntymäpäivä, vaikka 
51:kin tai tuttavan siirtyminen toiselle .paikkakunnalle 
on semmoisenaan varsin tavallinen ja maallinen asiä, 
joka ei voi luonnostaan aiheuttaa mitään haudantakaista 
mielialaa, ei nostaa mieltä paradiisin iloon eikä painaa 
sitä tuonentummaan suruun. Ja tämän tietysti kaikki 
tervetunteiset ihmiset vaistomaisesti ja välittömästi tun- 
tevat, ja heidän mielialansa on sen mukainen. Mutta 
kuta pitemmälle juhla-ateria edistyy, sitä selvemmin rupea- 
vat läsnäolijat tuntemaan, että seuran yli laskeutuu kuin 
synkkä pilvi tai huoneen täyttää sähköinen, hermostuttava 
ilma, joka tekee hengityksen hätäiseksi ja vaikeaksi. Jut- 
telu käy katkonaisemmaksi ja hajamielisemmäksi, ja kah- 
velien kalina rupeaa kuulumaan yhä pitemmiksi ja tilieäm- 
miksi tulevien paussien aikana yhä äänekkäämpänä ja 
hermostuttavampana. Ja jos tätä pöytäseuraa syrjästä 
katsoisi, huomaisi, että tämä sähköinen ja hermostunut 
mieliala lähtee ikäänkuin jonkunlaisesta »sentraalista». 
Jossakin paikassa pöydässä istuu herra, joka on tämän 
hermostuttavan mielialan alkulähteenä. Jos etsisi ympäri 
pöydän, tuntisi hänet siitä, että hän on silminnähtävästi 
vielä kaikkia muita hermostuneempi ja hajamielisempi, 
ja muitten hermostuneisuus onkin vain tartuntaa hänestä. 
Peittääkseen levottomuuttaan hän koettaa jutella naa- 
puriensa kanssa muka vilkkaasti ja huolettomasti, mutta 
unohtaa usein odottaa vastausta tekemiinsä kysymyksiin 

ja vastata hänelle tehtyihin tai jos hän vastaa, niin on vas- 
taus kuin »hyvää päivää — kirvesvartta». Kun paistia 
lähestytään, kadottaa hän vihdoin kokonaan väkinäisenkin 
tyyneytensä eikä enää jaksa koettaakaan salata hermostu- 
neisuuttaan. Hän vain vääntelee viiksiään konemaisesti 
ja tuijottaa kankein katsein tyhjään ilmaan. Ja tästä 
»sentraalista» on hermostunut mieliala vähitellen levinnyt 
koko seuraan, niin että kun paistissa ollaan ja tuo tavan- 
mukainen psykologinen hetki on käsissä, vallitsee pöy- 
dässä usein hyvin raskas ja tuskainen tunnelma aivan 
kuin ukkosilman edellä. Harvat jaksavat enää huoletto- 
masti ja luonnollisesti jutella, useimmilta tuntuu pala 
tarttuvan kurkkuun, ja kaikki vilkuilevat vain siihen 
määrättyyn herraan ja odottavat, että vihdoinkin tulisi 
se välttämätön, minkä tuleman pitää, jotta se sitten olisi 
ohi. Ja vihdoin kuuluukin vaitioloa vaativa kilinä lasin 
laitaan, ja määrätty herra kohoaa pystyyn. Jos hän nyt 
olisi henkilö, jolla on — emme sano edes puhujalahjoja — 
vaan yksinkertaisesti vain terve tunne tilanteen vaati- 
muksesta ja kyky esiintyä hiukankaan sen mukaan, sanalla 
sanoen: kyky olla tilanteen herra — , niin silloin hän ensin- 
näkään ei olisi hermostunut koko asiasta eikä olisi siten 
jo ennakolta turmellut kokonaan sekä oman että koko 
seuran mielialaa. Sanoa pari onnittelun sanaa työtoverille, 
virkaveljelle, esimiehelle tai muulle tuttavalle jonkun 
merkkipäivän johdosta tai joku ystävällinen lause paikka- 
kunnalta poistuvalle henkilölle, se ei totisesti ole niin 
sydäntä järkyttävä tehtävä, että aikainen mies, varsinkin 
jos hän vielä on olevinaan sivistynyt, siitä saisi hermostua. 
Ja jos hän siitä hermostuu, niin todistaa se vain, että hän 
on alunpitäin ottanut tehtävänsä ja koko tilanteen aivan 
väärältä kannalta. Ja silloin on aivan luonnollista, että 

hän alottaa puheensakin kokonaan väärässä äänilajissa. 
Koska seura on aivan toverillinen ja tuttavallinen, ja 
keskustelu koko illan on liikkunut jokapäiväisen juttelun 
ja leikinlaskun äänilajissa, olisi tietysti luonnollista ja 
tilaisuuden mukaista, että puhujakin alottaisi puheensa 
samassa äänilajissa, joillakin jokapäiväisillä, leikillisillä 
huomautuksilla. Silloin menettelisi hän kuin solisti, joka 
tarttuu siihen ääneen, minkä orkesteri antaa, ja kuulijoilla 
olisi se mieluinen tunne, ettei ole mitään epäsointua puheen 
ja seuran mielialan välillä. Näin alotettuaan oikeasta, 
tilaisuuden tunnelman mukaisesta äänestä, ei mikään 
estä puhujaa kohoutumasta korkeampaan, liikuttavampaan 
ja juhlallisempaan äänilajiin, kun se vain tapahtuu vähi- 
tellen ja ilman äkkihyppäyksiä ja sillä tavalla, että kuulijat 
myös todella kohoovat huomaamattaan puhujan mukana. 
Jos puheen esine on sellainen, että se aivan kuin luonnos- 
taan herättää vakavia ja juhlallisia tunteita, niin saattaa 
puhuja varsin hyvin kohota alkuperäisestä keveästä ja 
leikillisestä lähtötunnelmasta hyvinkin vakavaan ja juh- 
lalliseen äänilajiin, kun hän vain pystyy puhumaan niin, 
että kuulijat kohoovat hänen mukanaan. Silloin ei ole 
mitään epäsointua tilaisuuden tunnelman ja puheen tun- 
nelman välillä, sillä puhuja on silloin muuttanut 
tilaisuuden tunnelman omien tarkoitus- 
tensa ja oman tunnelmansa mukaiseksi. 
Ja sellainen tilaisuuden tunnelman muuttaminen ja uuden 
mielialan loihtiminen kuulijoihin, se ei ole suinkaan puhu- 
mista tilaisuuden vastaisesti, vaan se juuri on korkeamman 
puhujakyvyn merkki. Pohjaltaan on oikeastaan kaikki 
puhetaito aina enemmän tai vähemmän oman tunnelman 
ja mielialan tartuttamista kuulijoihin. Mutta tämä »tar- 
tuttaminen» ei onnistu, jollei puhuja ensin asetu kuulijain 

tunnelman pohjalle. Tämän tunnelman pohjalta lähdet- 
tyään voi edellä oletettu puhujakin tehdä kuulijoineen 
ikäänkuin kauniin kaaren ylä-ilmoissa. Mutta koska 
edellytetyn tilaisuuden mieliala puheen jälkeenkin on 
taasen luonnostaan jatkuva etupäässä hilpeässä ja keveässä 
äänilajissa, on parasta, että puhujakin, ennenkuin puheensa 
lopettaa, taasen palautuu sievästi lähemmäs seuran alku- 
peräistä mielialaa laskeutuen korkeasta, juhlallisesta tun- 
nelmasta tasaisesti ja ilman äkkiputousta maaj aikaan ja 
liittäen jälleen katkenneen tunnelman päät yhteen, jotta 
seurustelu voi jatkua vaivatta ja häiriytymättä, lisäänty- 
neellä vilkkaudella vain. — Tällainen menettely olisi 
kysymyksen alaisissa tapauksissa puhumista tilaisuuden 
mukaisesti. 

Mutta se, mitä kekkereissä ja juhlissa näemme ja kuu- 
lemme, on usein aivan toisenlaista. Jo kun tällaisissa 
luonteeltaan enemmän tai vähemmän toverillisissa ja 
tuttavallisissa tilaisuuksissa illan ensimäinen virallinen 
puhuja nousee puhettaan pitämään, on usein koko hänen 
ulkomuotonsa ja ilmeensä mitä jyrkimmässä ristiriidassa 
tilaisuuden luonteen kanssa. Hänellä on sellainen haudan- 
takainen iankaikkisuus-ilme ja ryhti, aivan kuin seisoisi 
hän Rooman forumilla murhatun Caesarin paarien ääressä 
valmiina pitämään hautauspuhetta, jonka jokaisesta sa- 
nasta kokonaisten valtakuntien kohtalot riippuvat. Sen 
sijaan seisoo hän nyt pienoisessa toveriseurassa, nenän 
alla höyryävä paistivati ja ympärillään jokapäiväisiä tut- 
taviaan, eivätkä hänen sanansa tule katkaisemaan edes 
kärpäseltä siipiä, vielä vähemmän mullistamaan valtakun- 
tia. Tilaisuus on siis kaikin päin luonteeltaan mitä lievim- 
mässä merkityksessä maailmanhistoriallinen. Mutta niin- 
kuin puhujan ilme ja koko esiintyminen näyttävät tahtovan 

puhua päinvastaista, niin myöskin hänen sanansa. Niin- 
kuin leivonen tuijaa ruispellosta yhtäkkiä kymmeniä metriä 
ylös suoraan ilmaan, niin hyppää puhujakin ilman mitään 
asteettaista siirtymistä kohta monta oktaavia korkeam- 
paan ja juhlallisempaan äänilajiin kuin tilaisuuden luon- 
nollinen tunnelma on, jättäen kuulijat noloina ja neuvot- 
tomina maaj alasta katselemaan hänen ilmassa leijailuaan. 
Siellä korkeudessa aikansa siipiään räpyteltyään, tietysti 
saamatta kuulijoita ollenkaan mukaansa, ja pystymättä 
mitenkään loihtimaan heihin omaa korkeaa tunnelmaansa, 
joka luonnollisesti onkin vain teennäinen eikä todellinen, 
pudota ropsahtaa puhuja korkeudestaan alas yhtä äkilli- 
sesti kuin sinne oli noussutkin. Ja jollei hän arvaa edes 
kaikkien avuttomien puhujain iäisellä hätäkeinolla, tavan- 
mukaisen eläköön-huudon kohottamisella, hiukan peittää 
putoamisensa surkeutta tai ainakin saada sitä hukkumaan 
huudon hälinään, vallitsee seurassa tavallisesti puheen 
päätyttyä sangen tuskallinen nolouden ja neuvottomuuden 
tunne. Kukaan ei keksi mitään sopivaa sanomista, taval- 
lisen keskustelun jatkaminen tämän nolon välikohtauksen 
jälkeen, joka oli todellinen henkinen kuolinhyppy eli salto- 
mortale, tuntuu kovin työläältä ja tuskalliselta, mutta 
vielä tuskallisempaa on hiljaisuuskin, se kun tuntuu aivan 
kuin huutavan julki aseman nolouden. — Ja tämä yleinen 
nolouden ja tuskallisuuden tunne on seurauksena vain 
siitä, että puhuja ei puhunut tilaisuuden luonteen ja tun- 
nelman mukaisesti, vaan heti alunpitäin lähti väärästä 
äänilajista ja liikkui koko ajan väärässä äänilajissa. 

Kun tässä nyt on jokseenkin yksityiskohtaisesti va- 
laistu taasenkin etupäässä asian kielteistä puolta, nim. 
esitetty, millaista tilaisuuden luonteen ja tunnelman vas- 
tainen puhuminen on, esitettäköön täydennykseksi joku 

esimerkki siitäkin, millaista tilaisuuden mukai- 
nen puhuminen on. Otamme silloin näytteeksi kaksi 
historiallisesti kuuluisaa puhetta, jotka pidettiin Rooman 
Forumilla kohta Caesarin murhan jälkeen. Toisen piti 
Brutus, yksi Caesarin murhaajista ja salaliiton pääjohta- 
jista, toisen Antonius, Caesarin läheinen ystävä ja hengen- 
heimolainen. Shakespeare on »Julius Caesar» näytelmässään 
esittänyt molemmat nämät puheet kai jokseenkin histo- 
riallisen perintätiedon mukaisina ja seuraavassa selostuk- 
sessa noudatamme lähinnä Shakespearen näytelmässä esiin- 
tyvää sanamuotoa. 

Kuten tunnettu, vallitsi Roomassa Caesarin murhan 
jälkeen mitä täydellisin epävarmuus ja mielten hämmennys. 
Kukaan ei varmasti tiennyt, mille oksalle oli istuttava ja 
mitä väriä oli tunnustettava, oliko liityttävä salaliittolaisiin 
ja hyväksyttävä heidän tekonsa vaiko edelleen tunnustet- 
tava Caesarin väriä ja huudettava rangaistusta ja kostoa 
murhaajille. Kaikki riippui tietysti siitä, mihin suuntaan 
kansan enemmistön mielipide oli kääntyvä. Mutta sitäpä 
juuri ei kukaan ennakolta tiennyt, kansa itse kaikkein 
vähiten. Kannan valinta tällaisen epävarmuuden valli- 
tessa oli sitä vaikeampi, kun jokainen hyvin ymmärsi, 
että erehdys kannan valinnassa luultavasti olisi hengellä 
maksettava. Varsinkin oli kannan valinta ja yleensä 
jokainen ratkaiseva askel, jossa asianomaisen mieliala 
ilmeni, arveluttava ja vaarallinen asia niille miehille, joihin 
kaiken känsän huomio oli kohdistuneena. Ja nimenomaan 
vaarallista oli sellaisissa oloissa julkisen puheen pitäminen. 
Sillä jos siinä sattui lähtemään »väärästä äänestä», erehty- 
mään tilanteesta ja sen luonteesta, niin meTkitsi se ei ainoas- 
taan pienempää tai suurempaa puhetaidollista »fiaskoa», 
vaan samalla koko oman olemassaolon ja kaiken sen huk- 

käämistä, mihin elinkautensa oli pyrkinyt ja minkä hyväksi 
oli taistellut. Siinä todellakin riippui ei ainoastaan puhujan 
oma henki, vaan vieläpä suuressa määrin koko Rooman 
maailmanvallan vastainen kohtalo siitä, sattuiko puhuja 
osaamaan puhua »tilaisuuden mukaisesti». 

Semmoisissa olosuhteissa pidettiin molemmat ne puheet, 
joista tässä on kysymys. Ensimmäisen piti Brutus, Caesarin 
murhaaja ja entinen Caesarin henkiystävä ja suosikki. 
Forumille kokoontuneelta kansalta hän pyysi hiljaisuutta 
tehdäkseen tiliä niistä syistä, jotka olivat saattaneet 
hänet ja muut salaliittolaiset murhaamaan Caesarin. 

— Jos täällä teidän joukossanne on joku Caesarin henki- 
ystävä, hän sanoi, joka ihmettelee minun tekoani, hänelle 
sanon minä: 

— Brutuksen rakkaus Caesariin oli ainakin yhtä suuri 
kuin hänenkin. 

— Jos tämä ystävä sitten kysyy, miksi minä yhdyin 
salaliittoon Caesaria vastaan ja murhasin hänet, niin minä 
vastaan: en sen vuoksi, että rakastin Caesaria vähemmän 
kuin hän, vaan sen vuoksi että rakastin Roomaa enemmän! 

Ja tällaisin suurin, jyrkin ja repäisevin antiteesein 
(vastakohtalausein), jotka juuri ulkoilmapuheessa ovat 
niin tehokkaat ja välttämättömät, jatkaa hän: 

— Oli valittavana kaksi mahdollisuutta. Toinen oli 
se, että Caesar jäi elämään, jolloin te kaikki olisitte saaneet 
kuolla orjina. Toinen se, että Caesar kuoli, jotta te saisitte 
elää vapaina. Minä pidin jälkimmäistä parempana. Minä 
itse itken tosin Caesarin kuolemaa, koska hän minua 
syvästi rakasti. Minä iloitsin hänen onnestaan ja ihailin 
hänen urhoollisuuttaan. Mutta minä tapoin hänet, koska 
hän oli vallanhimoinen. Minä annoin hänelle ^yyneleeni 
hänen rakkaudestaan, iloni hänen onnestaan, ihailuni 

hänen urhoollisuudestaan — mutta kuoleman hänen val- 
lanhimonsa takia. 

— Jos täällä on joku, joka on mieleltään niin halpa, 
että hän tahtoisi olla orja, hän astukoon esiin, hänelle 
olen minä pahaa tehnyt! — Jos täällä on joku, joka on niin 
raakalainen, ettei hän tahtoisi olla roomalainen, hän astu- 
koon esiin, hänelle olen minä pahaa tehnyt. Ja jos täällä 
on vihdoin joku, joka on niin kurja, ettei hän rakasta isän- 
maataan, hän astukoon esiin, hänelle olen minä pahaa 
tehnyt! 

— Minä odotan ilmestyykö ketään? 

— Ei ketään, ei ketään, Brutus! huutaa kansa. 

— Siis en minä ole kenellekään pahaa tehnyt, jatkaa 
Brutus. Minä en ole tehnyt Caesarille muuta kuin sen, 
minkä te vastaavissa olosuhteissa tekisitte minulle itselleni 
— ja täydellä oikeudella. 

Ja Brutus lopettaa puheensa sanoen: Niinkuin minä 
surmasin parhaan ystäväni sen vuoksi, että Rooman 
menestys minusta sen vaati, niin on minulla, tietäkää se, 
tämä sama tikari tallella itseäni varten sen tapauksen 
varalta, että isänmaan onni sattuisi vaatimaan minun 
kuolemaani. — 

Tämän* sekä rohkean että teknillisesti mestarillisen 
puheen jälkeen, jonka täytyi mitä voimakkaimmin kääntää 
kuulijain mieliä Brutuksen puolelle, oli Marcus Antoniuksen 
astuttava kansan eteen pitääkseen salaliittolaisten salliman, 
historiallisesti kuuluisaksi tulleen ruumispuheensa Caesa- 
rille. Antoniuksen asema oli tavallaan vielä paljoa vai- 
keampi kuin Brutuksen. Brutushan oli tekonsa tehnyt ja 
kantansa valinnut. Hänellä ei ollut siis enää mitään epä- 
röitävää. Hänellä oli vain yksi mahdollisuus edessä: kulkea 
päättävästi eteenpäin kerran valittua tietä ja koettaa 

saada kansa puolelleen. Tämä seikka helpotti suuresti 
hänen esiintymistään puhujanakin tällä hetkellä, sillä 
asema oli hänelle yksinkertainen ja selvä. Paljon moni- 
mutkaisempi oli Antoniuksen asema. Hän oli sydämessään 
yhäkin Caesarin puoluelainen, mutta hän ei voinut tietää, 
oliko tällä suunnalla enää tällä hetkellä mitään tulevaisuus- 
mahdollisuuksia. Toisaalta hän hyvin tiesi, sillä salaliit- 
tolaiset olivat sen hänelle kyllin selvään osoittaneet, että 
hänen tarvitsi vain antaa salaliittolaisille passiivinen kan- 
natuksensa, s. o. olla ryhtymättä mihinkään vastustus- 
toimiin, päästäkseen osalliseksi Caesarin murhan jälkeen 
tapahtuvasta suuresta vallan ja saaliin jaosta siinä tapauk- 
sessa, että salaliittolaiset todella pääsivät aseman herroiksi. 
Antoniuksella oli siis puhumaan noustessaan pelissä paljoa 
suurempi panos kuin Brutuksella. Nyt hän sitä paitsi 
oli nähnyt, kuinka kansan mieli Brutuksen puheen jälkeen 
huomattavasti kallistui salaliittolaisten puolelle. Tämä 
seikka teki hänelle vielä uskalletummaksi jo yrityksenkin 
koettaa taivuttaa kansaa siihen suuntaan, mihin hänen 
sisäisin halunsa oli. Senvuoksi hän koko puheensa alku- 
puolen kulkeekin eteenpäin hyvin varovaisesti ja koko 
ajan ittaata tunnustellen. Aivan niinkuin henkilö, 
joka oudossa pimeässä käytävässä ei mene "askeltakaan 
eteenpäin, ennenkuin hän on käsin ja jaloin tunnustellut, 
uskaltaako huoleti jalkansa siirtää ja onko luja tasainen 
pohja alla, niin ei Antoniuskaan sano sanaakaan, ennen- 
kuin hän on huolellisesti valmistanut kuulijain mielissä 
sille sopivan maaperän, s. o. tunnelman, johon se voi pudota 
liekkiä lisäten ja laajentaen kuin palava kekäle kuivaan 
lastuläjään. 

Antonius alottaa puheensa lyhyellä, tyynellä ja rauhoit- 
tavalla lauseella, jossa hän ilmaisee puheensa tarkoituksen. 

— Olen tullut Caesaria hautaamaan, en ylistelemään, 
sanoo hän. 

Tämän lauseen täytyi kelvata yhtä hyvin Caesarin 
vihollisille kuin hänen ystävilleen. Mutta jos kuulijain 
mieliala oli enimmäkseen Caesarin vastainen, kuten Anto- 
niuksen oli varovaisinta edellyttää, niin täytyi tämän lau- 
seen ikäänkuin ennakolta riistää vastustajilta aseet kädestä 
ja haihduttaa heidän vastustusmielialansa. 

— Tämä mieshän ei siis aij okaan tässä ruveta laula- 
maan Caesarin ylistystä ja kiihottamaan mieliä salaliitto- 
laisia vastaan, hän aikoo vain toimittaa tavanmukaisen 
hautausseremonian, osoittaa vainajalle viimeistä kunnioi- 
tusta. — No, sen saa hän kernaasti tehdä! — 

Näin täytyi Caesarin vastustajien Antoniuksen ensi 
lauseen kuultuaan ajatella ja sanoa itselleen, ja tämä 
ajatus teki heidät tietysti rauhallisiksi ja huolettomiksi. 

Tämän jälkeen Antonius jatkaa tarttuen lähinnä 
siihen Brutuksen lausumaan syytökseen, että Caesar oli 
vallanhimoinen. 

— Jalo Brutus, hän lausui, sanoi teille, että Caesar 
oli vallanhimoinen. — Jos niin oli, niin se oli arveluttava 
vika, mutta raskaasti on Caesar nyt saanut sen maksaakin. 
Minulle oli hän ainakin rehellinen, rakastava ja uskollinen 
ystävä. Sotaretkiltään hän toi paljon vankeja mukanaan 
Roomaan ja täytti valtion rahastot sotasaaliilla. Tämä 
kaikki ei tosin näytä vallanhimoisen miehen menettelyltä, 
mutta Brutushan sanoi, että Caesar oli vallanhimoinen, ja 
Brutusta vastaan minä en tahdo väittää, sillä Brutus on 
perin rehellinen ja kunnioitettava mies. — Muistan minä 
myöskin hyvin, kuinka Caesar monasti itki, kun hän ei 
voinut auttaa kaikkia köyhiä, jotka häneltä apua huusivat. 
Vallanhimoiset ihmiset ovat tavallisesti tehdyt kovemmasta 

aineesta. — Mutta Brutushan sanoi, että Caesar oli vallan- 
himoinen ja Brutus on perin rehellinen ja kunnioitettava 
mies. 

Ja näin jatkaa hän hetken aikaa aina näennäisesti 
kiittäen Brutusta ja samalla kuitenkin kaivertaen sen 
pääväitteen ja syytöksen pohjaa, johon Brutuksen koko 
itsepuolustus nojautui. 

— Te näitte itse, hän lausui, kuinka minä Lupercus 
juhlassa kolme kertaa tarjosin Caesarille kuninkaankruunua, 
mutta kuinka hän kolme kertaa kieltäytyi sitä ottamasta. 
Oliko se vallanhimoa? — Mutta Brutushan sanoi, että 
Caesar oli vallanhimoinen, ja Brutus on perin rehellinen ja 
kunnioitettava mies. 

Antonius huomaa, että hänen sanansa ovat jo tehneet 
vaikutusta ja että mieliala alkaa kääntyä hänen halua- 
maansa suuntaan. Hän jatkaa sen vuoksi jo vähän roh- 
keammin lietsoen kyteviä kipinöitä yhä voimakkaampaan 
liekkiin. Osoittaen paaria, jolla Caesarin ruumis lepää 
hän sanoo: 

— Tuossa lepää hän nyt, tuo suuri Caesar, jonka sana 
vielä eilen painoi kokonaisia maailmoja, niin halveksittuna, 
ettei häivinkään osoita hänelle kunnioitusta! — 

Kansalaiset! Minä en koeta lietsoa teidän sydämiänne 
raivoon enkä mieliänne kapinaan, sillä se olisi p?>hoin 
tehty Brutusta ja Cassiusta kohtaan, jotka ovat, kuten 
te hyvin tunnette, erinomaisen kunnioitettavia miehiä. 
Mutta minä en voi olla teille sentään sanomatta, että 
tämä pergamentti, mikä minulla on tässä kädessäni, on 
Caesarin testamentti. Siinä on hänen sinettinsä, kuten 
näette. Minä löysin sen hänen laatikostaan. Minä en aijo 
sitä teille lukea! Mutta jos minä sen teille lukisin, niin te 
menisitte kaikki ja suutelisitte Caesarin haavoja ja kostut- 

taisitte vaatteenne hänen pyhässä veressään ja rukoilisitte 
saada muistoksi yhdenkään hänen hiussuortuvansa, jota 
te pitäisitte niin kalliina, että te testamentissänne määräi- 
sitte sen pyhimpänä aarteenanne rintaperillistenne säily- 
tettäväksi. 

— Me tahdomme kuulla Caesarin testamentin! Lue 
meille Caesarin testamentti! huutaa kansa. 

— Minä en lue sitä, vastaa Antonius. Minä en uskalla 
tehdä sitä! Te ette saa tietää, kuinka Caesar teitä rakasti. 
Te ette ole puusta ettekä kivestä, te olette eläviä ihmisiä, 
ja jos te saisitte kuulla Caesarin testamentin, jos te saisitte 
tietää, että Caesar on tehnyt teidät perillisikseen, niin te 
joutuisitte ihan suunniltanne eikä kukaan tiedä, mitä 
siitä seuraisi. 

— Testamentti! Lue meille Caesarin testamentti! 
huutaa kansa yhä kiihkeämmin. 

— Rauhoittukaa kansalaiset ja tyyntykää! huutaa 
Antonius. Oli varomatonta, että teille koko testamentista 
mainitsin. Se tapahtui aivan erehdyksessä. Pelkään, 
että siitä voi koitua pahaa Brutukselle ja Cassiukselle, 
noille kunnioitettaville miehille, joitten tikarien lävistä- 
mänä Caesar kaatui, ja heille en tahdo mitään pahaa. 

— He ovat konnia, roistoja, pettureita, murhaajia! 
huutaa kansa jo aivan raivoissaan. — Lue meille Caesarin 
testamentti! 

— Te pakotatte siis minut siihen? Jos niin on, niin 
täytyy minun taipua, sanoo Antonius. — Mutta muodosta- 
kaa piiri Caesarin ruumiin ympärille ja sallikaa minun 
astua paarien luo. Minä tahdon näyttää teille sen miehen 
ruumiin, joka on tehnyt teidät perillisikseen. 

Ja kansajoukon muodostaessa suojelevan kujan las- 
keutuu Antonius puhujalavalta paarien ääreen. Katsellen 

tunteisiinsa vaipuneena paarilla makaavaa hän kohottaa 
hiukan hänen viittaansa ja lausuu: 

— Tämän viitan tunnette te kaikki. Minä muistan 
hyvin sen illan, jolloin Caesar ensi kerran pani sen yllensä. 
Se oli eräänä kesäiltana sotaleirissä. Sinä päivänä Caesar 
oli voittanut nervit. 

Ja kääntäen näkyviin tikarien viittaan tekemät lävet 
hän jatkaa: 

— Katsokaas! Tuosta meni Cassiuksen tikari läpi! 
Tuon loven teki salakavala Casca! Mutta tässä on se haava, 
minkä viilsi Caesarin lemmikki Brutus, ja kun Brutus 
veti tikarinsa takaisin haavasta, niin katsokaas, miten 
Caesarin sydänveri hulmahti ulos sen mukana aivan kuin 
olisi se syöksähtänyt ovelle katsomaan, oliko se todellakin 
Brutus lemmikki, joka niin epäystävällisesti kolkutti, 
sillä Brutus, kuten tiedätte, oli Caesarin mielestä enkeli. 

- Ja kun Caesar näki Brutuksen, silloin halkesi hänen suuri 
sydämensä ja hän luhistui maahan ei petturien iskuista, 
vaan kiittämättömyyden suuruudesta ja kasvonsa viittaan 
kätkien hän kaatui Pompejuksen kuvapatsaan juurelle, 
ja hänen kanssansa kaaduimme me kaikki! 

Ja nähdessään, että kuulijat ovat jo kokonaan liiku- 
tuksen vallassa ja että nyyhkytys ja itku kuuluu kaikkialta, 
huudahtaa hän: 

— Mitä? Itkettekö te jo, te hyväsydämiset ihmiset, 
vaikkette ole vielä nähneet kuin Caesarin revityn viitan! — 
Kas tässä on hän itse, kavaltajien häväisemänä! 

Näin sanoen tempaa hän viitan pois ja / paljastaa 
Caesarin haavojen runteleman ruumiin. Tämä näky saatta 
kansan äärimmäisen raivon valtaan. — Kostoa murhaajille 
kuuluu kaikkialta. — Lyökää heidät kuoliaiksi, polttakaa 
tuhotkaa! 

Mutta Antonius tyynnyttää uudelleen kansan eikä 
päästä raivoa vielä valloilleen. 

— Rakkaat ystävät, hän sanoo, ei minun tarkoitukseni 
ollut yllyttää teitä kapinaan! Ne, jotka tämän teon tekivät, 
ovat kunnioitettavia miehiä. Minä en tosin tiedä, miksi 
he tekonsa tekivät, mutta sen he kai itse tulevat teille 
selittämään. En minä tullut teidän sydämiänne varasta- 
maan. Enkähän minä siihen pystyisikään, sillä minä en 
ole mikään puhuja, niinkuin Brutus on, vaan aivan yksin- 
kertainen mies. Ja sen tiesivät hyvin ne, jotka antoivat 
minulle luvan täällä puhua. Muutenhan he eivät olisi sitä 
lupaa antaneetkaan. Ei minulla ole sukkeluutta, ei len- 
nokkuutta, ei esityskykyä eikä taitoa ihmisten mieliä 
sanan voimalla sytyttää eikä kiihottaa. Minä puhun 
vain aivan koruttomasti ja sanon teille ainoastaan sen, 
minkä te tiedätte ja itse voitte nähdä. Minä näytän teille 
rakkaan Caesarin haavat, nuo mykät suut, ja pyydän niitä 
puhumaan puolestani. Mutta jos minä olisin Brutus ja 
Brutus olisi Marcus Antonius, niin silloin olisi Roomassa 
yksi, joka lietsoisi teidän mielenne liekkiin ja loimuun ja 
panisi Caesarin kaikki haavat puhumaan niin, että Rooman 
kivetkin nousisivat kapinaan! 

— Kapinaan! Kapinaan! huutaa kansa. Sytyttäkää 
tuleen Brutuksen talo! Etsikää salaliittolaiset käsiin! 

Mutta vielä kerran hillitsee Antonius kansan raivon ja 
vaatii hiljaisuutta. 

— Rakkaat ystävät, hän huutaa. Tehän olette koko- 
naan unohtaneet pääasian! Ettehän ollenkaan vielä tiedä, 
millä Caesar on teidän rakkautenne ansainnut. Tehän 
unohdatte Caesarin testamentin, joka minun piti teille lukea. 

— Niin tosiaankin — testamentti! Testamentti! 
huutaa kansa heräten kuin unesta. 

Ja sitten lukee Antonius Caesarin testamentin, ilmoit- 
taa, että Caesar on määrännyt omaisuudestaan niin ja niin 
monta drakmaa jokaiselle Rooman kansalaiselle, luovut- 
tanut Tiberin toisenpuoleiset puistonsa ikuisiksi ajoiksi 
kansan vapaasti käytettäviksi j. n. e. Ja Antonius lopettaa 
lukemisensa huudahtaen: 

— Semmoinen oli Caesarl Milloin on tuleva hänen 
kaltaisensa? 

— Ei koskaan, ei koskaanl huutaa kansa, jonka raivoa 
Antonius enää ei tahdokaan hillitä, ja joka vaatien kostoa 
ja kuolemaa Caesarin murhaajille hajaantuu hurjistuneena 
ympäri Rooman aiheuttaen salaliittolaisten paon ynnä 
muut tapahtumat, jotka ovat historiasta tunnetut. 

Ja nämä valtavat tapahtumat, jotka sitten aivan 
ratkaisevasti määräsivät Rooman ja koko silloisen maail- 
man kohtalon, olivat lähinnä seurauksena vain tilaisuuden 
mukaisesta puheesta! Jos Antonius olisi sattunut lähte- 
mään puheessaan »väärästä äänestä», jollei hänellä olisi 
ollut niin hieno vaisto havaita, mitä tilaisuus vaati ja niin 
suurenmoinen kyky tartuttaa oma mielialansa kuulijoihin 
ja viedä heidät mukanaan, niin kaiken todennäköisyyden 
mukaan olisi maailman kohtalo muodostunut koko lailla 
toisenlaiseksi. 

Kumpikaan tässä selostetuista puheista ei ole suinkaan 
suositeltava esikuvaksi kaikissa suhteissa. Molemmissa 
niissä, mutta varsinkin Antoniuksen puheessa, keinotellaan 
lauman tunteilla ja intohimoilla paljoa häikäilemättömäm- 
min kuin siveelliseltä kannalta on soveliasta ja sallittua. 
Mutta tulee muistaa, että ne ovat jo po^ittisesti ja siveel- 
lisesti rappeutuneen ajan demagogien rappeutuneelle kan- 
salle pitämiä puheita, ja niitten sävy on sen mukainen. 
Sitä vastoin ne siinä suhteessa, mistä tässä nyt lähinnä on 

kysymys, ovat mitä mestarillisimpia näytteitä. Miten 
kaikkein epävarmimmissa ja arveluttavimmissakin oloissa 
hienolla vaistolla voidaan terävästi ja oikein ja salaman 
nopeudella huomata kuulijakunnan mieliala ja tilanteen 
vaatimukset ja niihin taidokkaasti soveltautuen temmata 
kuulijakunta vastustamattomasti mukaansa, siitä tuskin 
voi antaa montakaan havainnollisempaa ja elävämpää 
esimerkkiä kuin tässä pääpiirteissään selostetun Antoniuk- 
sen puheen. 



NELJÄS LUKU. 



Välittömyys ja havainnollisuus. 

1. On puhuttava välittömästi. 

Kolmas puhetaidon yksityiskohtainen sääntö voidaan 
lyhyesti lausua niin, että on puhuttava välittö- 
mästi. Tila ei salli kehittää tätä näkökohtaa niin laa- 
jasti kuin edellistä. Mutta se ei ole tarpeenkaan, sillä 
tämän ohjeen sisällys on jokseenkin ilman muuta selvä. 
Sillä tahdotaan sanoa vain, että puhujan on aina puhuttava 
jollekin tai joillekin eikä tyhjään ilmaan. Heti 
ensi hetkestä, kun puhuja ilmestyy yleisönsä eteen, täytyy 
kuulijain voida huomata ja tuntea, että hän on tullut 
sanomaan heille jotain eikä pitämään yksinpuheluja 
tai lausuntaharjoituksia lavalla. Puheen pitäminen on 
siis oleva luonteeltaan aina keskustelua yleisön 
kanssa, jossa puhujalla on vain se verraton etu, että hänellä 
yksin on koko ajan sananvuoro. Mutta silti ei yleisö ole 
suinkaan kokonaan passiivinen ja aivan kuin olematon 
keskustelutoveri, ei edes silloinkaan, kun se ei tee mitään 
äänekkäitä välihuomautuksia eikä kuuluvasti ilmaise miel- 
tänsä. Se ilmaisee silloinkin, kun se istuu ihan luiskahta- 
matta, koko ajan joko hyväksymistään tai paheksumistaan, 
mielenkiintoaan tai välinpitämättömyyttään katseillaan, 
ilmeillään, eleillään ja koko olemistavallaan. Ja se puhuja, 

joka ei näitä kuulijakunnan mielenilmauksia huomaa ja 
aivan kuin välittömästi ruumiissaan tunne ja johon ne 
eivät mitään vaikuta, hän voi jokseenkin varmasti itselleen 
sanoa, että hänen paikkansa ei ole puhujalavalla. 

Todellinen puhuminen on aina puhujan ja kuulija- 
kunnan välistä keskinäistä vuorovaikutusta. Missä 
tällaista vuorovaikutusta puhujan ja kuulijakunnan välillä 
ei ole, siellä ei ole myöskään puheella mitään todellista 
vaikutusta. Voi sen vuoksi vähän liioitellen melkein 
sanoa, että puhetta pitäessään tarvitsee puhuja silmiään 
ja korviaan melkein yhtä paljon kuin suutaan. Jälkimmäi- 
sen avulla hän antaa yleisölle sen, mitä hänellä on sille 
annettavaa, mutta edellisten avulla hän saa yleisöltä sen, 
mitä sillä on hänelle annettavaa. Molemmin puolin ikään- 
kuin kuitataan toiselta saadut antimet uusilla lähetyksillä. 
Niin pian siis kun puhuja lakkaa saamasta yleisön puolelta 
tällaisia »kuittauksia», voi hän pitää sitä jokseenkin var- 
mana merkkinä siitä, että hänen omat antimensa eivät 
ole tulleet perille, eivät ole kohdanneet yleisöä. Joko ne 
ovat pudonneet välille, tai lentäneet kuulijain päitten yli, 
tai ei yleisö ole pitänyt niitä sen arvoisina antimina, että 
se olisi viitsinyt niistä puhujalle kuittia lähettää. 

Jotta puhe siis voisi vaikuttaa — mikä tietysti on 
kaiken puhumisen tarkoitus — täytyy puhujan ja yleisön 
välillä olla elävä vuorovaikutus. Jotta tämä vuorovaiku- 
tus syntyisi ja säilyisi, täytyy puheen olla välitöntä, todella 
puhumista kuulijoille eikä seinille tai ilmaan. Milloin 
vuorovaikutus heikkenee tai kokonaan katkeaa, milloin 
yleisö ei enää »reageeraa» puhujan sanoihin, milloin 
sanat -eivät tunnu sattuvan yleisöön, milloin kuulijain 
katseet käyvät hajamielisiksi ja uneliaiksi, ryhti hervot- 
tomaksi ja väsyneeksi, milloin sanat eivät enää synnytä 

äkkinäisiä välähdyksiä silmissä, nopeita värähdyksiä ja 
nykäyksiä kasvoissa y. m. vaistomaisia liikkeitä, silloin 
saa puhuja arvata kadottaneensa välittömyyden sävyn 
esityksestään ja eksyneensä harhapoluille. Joko puhuu 
hän silloin liian vaikeatajuisesti, ylimalkaisesti ja epäha- 
vainnollisesti tai pitkäveteisesti tai seikoista, jotka ovat 
tarpeettomia tai eivät ainakaan siinä yhteydessä kuulu 
asiaan, ja silloin on paras mitä kiiruimmiten lähteä hake- 
maan taasen oikeaa latua ja äänilajia. Ja siitä, minnepäin 
lähtiessä yleisön mielenkiinto tuntuu taasen vilkastuvan, 
voi päättää, missä päin oikea latu ja äänilaji on. 

Oikean välittömyyden sävyn tapaamisessa on nyt 
puheen alkamis tav alla aivan erikoisen ratkaiseva merkitys. 
Kuulijain täytyy huomata kohta ensi sanoista, että puhu- 
jalla on jotain sanottavana nimenomaan heille eikä vain 
tarkoitus ylimalkaan puhua. Jos puhuja eksyy alussa 
esittämään kaikenlaisia ylimalkaisuuksia, jotka saattavat 
semmoisinaan olla varsin tosia ja hyväksyttäviä, mutta 
jotka eivät ole sanotut kenellekään erikoisesti, vaan aivan 
ylimalkaan, ja joitten esittämistä tässä yhteydessä ja juuri 
tälle yleisölle ei kuulijakunta voi huomata mitenkään 
erityisesti asiaan kuuluvaksi, jos tyyli on heti alusta alkaen 
jonkunlaista persoonatonta luento- ja asiakirjatyyliä, niin 
herpoutuu kuulijain mielenkiinto kohta alussa, he eivät 
enää odotakaan puhujalta mitään kuulemisen arvoista, 
ja vaikka puhujalla sitten lopumpana olisi varsin hyvääkin 
sanottavaa, niin menee se tavallisesti hukkaan, sillä kukaan 
ei viitsi häntä enää kuunnella. Sen vuoksi on mitä tarkim- 
min varottava, ettei aiota puhettaan kuin joku puhekone 
tai kuulutusten lukija, joka syytää vain sanoja salin täy- 
deltä kohdistamatta niitä keneenkään. Puhetta ei saa 
pitää niinkuin veivaisi posetiiviä tai muuta ennakolta 

vedettyä hyrrää. Puhetta ei oikeastaan saa ollenkaan 
»pitää», täytyy vain ruveta sanomaan kuulijoille sitä, 
mitä oli aikonut heille sanoa. 

Oikea välittömyyden ja luonnollisen sanomisen sävy 
tulee puheeseen aivan itsestään silloin, kun puhujalla vain 
on oikea ja selvä käsitys tehtävästään ja asemastaan 
yleisön edessä. Puhujan ei pidä koskaan ajatella näin: 
minä olen nyt tässä lavalla suorittamassa erästä ohjelma- 
numeroa, esittämässä taidonnäytettä, antamassa yleisön 
huomata, mitä olen oppinut ja mihin kykenen. Kunpa 
minä nyt vain muistaisin sen puheen, jonka kotona val- 
mistin, enkä unohtaisi mitään sommittelemistani vaikutus- 
keinoista ja loistokohdista, vaan saisin laukaistuksi koko 
puheen oikein sujuvasti ja komeastil 

Näin voi ajatella akrobaatti, taikatemppujen tekijä, 
nuorallatanssija, taideratsastaja tai muu sirkus- tai varietee- 
taiteilija, vieläpä mahdollisesti sellainen laulaja tai muukin 
soittotaiteilija, joka on ammatissaan pelkkä käsityöläinen, 
s. o. jolla ei ole itsellään mitään annettavaa, ainoastaan 
näytettävänä se, mitä muut ovat saaneet häneen »upote- 
tuksi». Mutta näin ei voi eikä saa ajatella puhuja. Ja 
jos hän näin ajattelee, niin laskeutuu hän samaan luok- 
kaan akrobaattien ja muitten sirkustemppuilijain kanssa, 
vieläpä usein heitä alemmaksikin, sillä sellaisella puhu- 
jalla ei tavallisesti ole edes mitään katsomisen ja kuule- 
misen arvoista teknillistäkään taituruutta näytettävänä. 

Puhujan pitää pikemminkin ajatella tehtävänsä ja 
asemansa samansuuntaiseksi kuin airueen, joka tulee 
yleisölle ilmoittamaan jotain. Kaikki ajatukset ohjelma- 
numeron suorittamisesta, taidonnäytteistä ja erityisesti 
puheen »pitämisestä» täytyy kokonaan jättää syrjään ja 
sen sijaan ajatella vain yksinkertaisesti näin; tuossa istuu 

edessäni joukko ihmisiä, joille minulla oli jotain sanottavaa. 
Mitäs se sanottava nyt olikaan ja miten minä saisin sen 
kaikkein selvimmin ja vaikuttavimmin sanotuksi? 

Kun puhuja näin ajattelee ja asemansa näin käsittää, 
silloin saavat hänen sanansa ihan itsestään sen välittömyy- 
den ja suoraan yleisöön kohdistuvaisuuden leiman, mikä 
niillä pitää olla, jos niitten mieli vaikuttaa. Ja silloin on 
myöskin yleisöllä puheen kuultuaan se vaikutus, ettei 
puhuja tullut lavalle suorittamaan vain erästä ohjelma- 
numeroa, vaan hän tuli lavalle sanoakseen jotain ja sanoak- 
seen sen nimenomaan heille, kuulijoille. 

2. On puhuttava havainnollisesti eli 
kuvarikkaasti. 

Neljäs niistä sanottavan esittämistapaa koskevista 
ohjeista, joitten teroittaminen on erityisesti tärkeä, kuuluu: 
on puhuttava havainnollisesti eli kuva- 
rikkaasti. 

Tämä ohje on perin tärkeänä täydennyksenä edelli- 
sille ja torjuu siten niitä mahdollisia väärinkäsityksiä, 
joita yksistään edellisten ohjeitten teroittaminen ehkä 
voisi aiheuttaa. 

Edellä on niin moneen kertaan ja niin painokkaasti 
huomautettu, ettei puhetaito ole mitään temppuilemista 
eikä näyttelemistä, vaan että luonnollisuus on sen ensim- 
mäinen sääntö ja vaatimus. Tämän voisi nyt joku käsittää 
niin, ettei puhumisessa tarvitakaan siis mitään erikoista 
vaivannäköä ja taitoa, kukin sopottaa vain sen, mitä 
hänellä sattuu olemaan sanottavana, samalla tapaa kuin 
hänellä jokapäiväisessäkin elämässä on tapana sanotta- 
vansa sopottaa, ja siinä kaikki! Silloinhan se on luonnol- 

lista, ja asianomaisen yksilöllisyyden mukaista puhumista. 
Ja vielä voi joku arvella, että luonnollisesti puhuakseen 
täytyy puhua nimenomaan lennottomasti ja vauhditto- 
masta mahdollisimman kuivakiskoisesti ja proosallisesti, 
koska muka vain sellainen puhuminen on vapaata näytte- 
lemisestä. 

Tämä kaikki on tietysti perinpohjaista väärinkäsi- 
tystä, jonka juuri vasta lausuttu neljäs ohje torjuu, kun 
sen tarkoitus selitetään ja oikein ymmärretään. Samalla 
kun se valaisee erään uuden näkökohdan ja puolen puhu- 
mistaidossa, osoittaa se myöskin, miten edelliset ohjeet, 
nimenomaan luonnollisuuden vaatimus, oikein ovat ymmär- 
rettävät. 

Puhua luonnollisesti ei ole ensinnäkään suinkaan 
samaa kuin puhua kuivakiskoisesti ja proosallisesti. Puhu- 
misen tarkoituksenahan on — nimenomaan silloin, kun 
Julkisesta puhumisesta on kysymys — tehdä ajatukset 
ja elämykset kuulijoille mahdollisimman selviksi, havain- 
nollisiksi ja siten vaikuttaviksi. Tätä ei tee kuivakiskoinen 
ja proosallinen puhuminen. Se ei ole siis suinkaan mikään 
luonnollinen, — kaikkein vähimmän luonnollisin puhe- 
tapa, vaan päinvastoin jokseenkin luonnoton. Sillä »luon- 
noton» on kai sellainen puhumistapa, jolla ei ollenkaan 
saavuteta sitä tarkoitusta, mikä kaikella puhumisella on. 

Toiseksi on suuri erehdys luulla, että juuri se puhumis- 
tapa ja vain se puhumistapa, jonka kukin osaa ilman muuta, 
tarvitsematta harjoitusta j^ vaivannäköä, olisi muka luon- 
nollinen puhumistapa. Päinvastoin voi monella luonnos- 
taan olla hyvin luonnoton puhumistapa, niinkuin on pal- 
jon ihmisiä, jotka luonnostaan kävelevät, seisovat ja hoi- 
tavat koko ruumistaan, syövät tai vieläpä hengittävätkin 
hyvin luonnottomalla, jopa toisinaan suorastaan hassulla 

ja nurinkurisella tavalla. Luonnollisesti korkeammassa 
ja sanan oikeassa merkityksessä puhuu se, jolle luonnon 
antama puhelahja on nöyrä ja uskollinen, tehtävänsä ja 
tarkoituksensa aina ja kaikissa oloissa täyttävä palvelija, 
t. s. se, joka on puhekykynsä täydellinen herra. Yleensä- 
kinhän on laita niin, että todella luonnollisesti käyttää 
luontaisia lahjojaan se, joka paraiten saa niillä aikaan sen, 
mitä varten luonto ne ilmeisesti alkuaan on antanut ja mitä 
varten ne ovat olemassa. Puhekyky on meillä epäilemättä 
olemassa sitä varten, että saisimme toisille ihmisille ei 
ainoastaan mahdollisimman selvästi ilmaistuksi ajatuk- 
semme ja tunteemme, vaan myös ikäänkuin tartutetuiksi 
ne heihin. Meidän pnheellammehan ei olisi mitään järkevää 
tarkoitusta, jollei sillä tahdottaisi vaikuttaa jotain toisiin 
ihmisiin: saada heitä tuntemaan, uskomaan ja tekemään 
jotain. Oman tunteemme tai vakaumuksemme istuttami- 
nen muihin on siis lyhyimmin sanoen kaiken puhumisen 
ydintarkoitus. Luonnollisesti käyttää nyt puhekykyään 
se, joka paraiten saavuttaa sillä tämän tarkoituksen. 
Mutta useimmat ihmiset saavuttavat puhekyvyllään, sem- 
moisena kuin se heillä luonnostaan on, varsin huonosti 
ja vaillinaisesti tämän tarkoituksen. Ja lahjakkaimmatkin 
tarvitsevat ankaraa harjoitusta ja suunnitelmallista luon- 
taisen kyvyn kehittämistä, ennenkuin he pääsevät sen 
käyttämisessä mihinkään huomattavampaan täydellisyy- 
teen. Taito jaluonnollisuus eivät ole siis suinkaan 
puhumisenkaan alalla mitään vastakohtia. Päinvastoin 
on korkein taito juur} puhtainta luonnollisuutta ja puhtain 
luonnollisuus korkeinta taitoa. Kyvyn luonnollinen käyt- 
täminen on nim. sen esteetöntä, tehokasta ja varmasti 
tarkoituksensa saavuttavaa käyttöä, mutta sellainen käyttö 
edellyttää juuri mitä suurinta taitoa, jota taasen ei ole 

yleensä kenelläkään luonnostaan, vaan vasta ankaran 
harjoituksen ja kehittämisen perästä. 

Kun me ensimmäisenä puhumistaidon erikoisena ohjeena 
lausuimme sen vaatimuksen, että on puhuttava luonnol- 
lisesti, ja nyt viimeisenä ohjeena esitämme vaatimuksen, 
että on puhuttava havainnollisesti ja kuvarikkaasti, niin 
eivät nämä vaatimukset ole suinkaan keskenään ristirii- 
dassa, niinkuin pintapuolisesti katsoen ehkä voi näyttää. 
Päinvastoin johtuu jälkimmäinen vaatimus jokseenkin 
suoraan edellisestä. 

Luonnollisesti puhuu se — kuten jo moneen kertaan on 
tullut huomautetuksi — joka saavuttaa puheellaan puhu- 
misen varsinaisen tarkoituksen: t. s. se, jonka puhe vai- 
kuttaa. Mutta jotta puhe vaikuttaisi — sitä varten täytyy 
sen juuri olla havainnollista, s. o. kuvarikasta. Se merkitsee: 
puhuja ei saa rajoittua lausumaan vain ylimalkaisia, abs- 
traktisia väitteitä, sillä ne yksistään eivät tehoa, eivät 
varsinkaan pane tunnetta liikkeelle. Puhujan on aina 
väitteensä »illustreerattava» eli valaistava kuvilla. Hänen 
on puettava niihin sisältyvä totuus havainnollisiin kuviin 
esittämällä yksityistapauksia, esimerkkejä, vertauksia, 
joissa tuo yleinen totuus ikäänkuin silmin nähtävänä ja 
käsin kosketeltavana ilmenee. Yleiset totuudet ovat 
puhujalle vain kuin rautalankaa, jonka ympäri hänen on 
kierrettävä köynnöksiä. Rautalanka on tosin välttämä- 
töntä, sillä ilman sitä ei köynnös pysy koossa, mutta se 
yksin ei ole mitään näkemisen arvoista. Niin ei ole myös- 
kään sellainen puhe kuulemisen arvoinen, jossa ei ole 
muuta kuin yleisiä abstraktisia totuuksia. Abstraktiset 
totuudet eivät ole ensinnäkään semmoisinaan kunnolla ym- 
märrettäviä, jos ne sattuvat olemaan kuulijoille uusia. 
Jo tehdäkseen ne edes todella tajuttaviksi täytyy ne siis 

»valaista kuvilla», s. o. yksityistapauksilla, esimerkeillä 
ja vertauksilla havainnollisesti osoittaa, mitä ne oikeastaan 
tarkoittavat. Jos taasen — niinkuin tavallista on — 
puhujan esittämät yleiset totuudet eivät ole hänen keksi- 
miään, vaan yhteisomaisuutta ja siis kaikille kuulijoille 
ennestään tuttuja, niin silloin ei ole mitään syytä niitä 
sellaisinaan toistaa eikä niitten toistaminen mitään vaikuta 
— muuta kuin ikävystyttää ja tympäisee vain. Tällaisten 
kaikille tuttujen yleisten totuuksien toistaminen on siis 
vain silloin oikeutettu, kun puhuja pystyy jollakin hänelle 
erikoisella ja vaikuttavalla tavalla niitä havainnollistutta- 
maan ja tekemään kuulijoille eläviksi. Milloin aivan 
yleisistä puheista on kysymys — ja semmoisiahan täytyy 
puhetaidosta puhuttaessa aina etupäässä pitää silmällä — 
saattaa sanoa, että puhujan varsinainen ansio on tavalli- 
sesti vain siinä, miten vaikuttavasti hän pystyy kuulijoille 
kyllä jo ennestäänkin tunnettuja totuuksia tekemään 
havainnollisiksi ja eläviksi. Tältä kannalta katsoen voikin 
sanoa, että puhetaito on vain kyky sanoa se, minkä kaikki 
oikeastaan ennestään tietävät, sillä tavalla, että heistä 
tuntuu, etteivät ole sitä tätä ennen vielä likimainkaan 
tienneet. Ja tämä kyky taasen riippuu — nyt asiaa lähinnä 
ulkonaisesti katsoen — etupäässä siitä, kuinka omaperäi- 
siin, selviin, havainnollisiin, sattuviin ja voimakkaisiin 
kuviin puhuja osaa noitten kaikille tuttujen totuuksien 
ytimen pukea. 

Tietysti on kuvarikkauden vaatimuksessa suuria aste- 
eroja aina riippuen siitä, minkälaatuisesta esityksestä on 
kysymys. Parlamenttaarisessa puheessa, joka kohdistuu 
kulunkiarvioon, tieteellisessä esitelmässä, jossa käsitellään 
joitakin lääketieteellisiä, kemiallisia, fysikaalisia tai äänne- 
historiallisia lakeja, ei voi tietysti mikään »kukkaiskieli» 

tulla kysymykseen, eikä niissä voi käyttää yhtä värikkäitä 
ja runollisia havainnollistuttamiskeinoja kuin jossain saar- 
nassa tai tunnelmapuheessa. Mutta ytimessään pitää 
havainnollisuuden ja kuvarikkauden vaatimus niihinkin 
nähden paikkansa, tietysti vain järkevästi ja asianmukai- 
sesti sovellettuna. Luonnostaan kaikkein kuivimpia ja 
abstraktisimpiakin tieteellisiä kysymyksiä tai ammati- 
asioita koskevissa esitelmissä ja puheissa on niissäkin 
aina otettava huomioon, että yleiset väitteet sellaisinaan 
eivät paljoa selvitä eivätkä vaikuta. Milloin siis tieteelli- 
senkin esitelmän tarkoituksena on vaikuttaa kuulijoihin 
jonkun määrätyn käsityksen tai mielipiteen hyväksi, täy- 
tyy esitystä »valaista kuvilla», s. o. yleiset väitteet täytyy 
tehdä selvemmin ymmärrettäviksi esittämällä yksityis- 
tapauksia, esimerkkejä, vertauskohtia, joissa selvitettävän 
mielipiteen totuus havainnollisempana ja sen vuoksi sel- 
vempänä ja vakuuttavampana ilmenee. Tietysti ovat nämä 
esimerkit, vertauskohdat, yksityistapaukset ja muut ha- 
vainnollistuttamiskeinot näistä »kuivista» asioista puhut- 
taessa vain huomattavasti verettömämpiä jä värittömäm- 
piä kuin sellaisissa puheissa, joilla on suoranaisemmin 
tunteeseen kohdistuva luonne. 

Muuten on ehkä väärinkäsityksen varalta syytä huo- 
mauttaa, että minkään »kukkaiskielen» ja koreasanaisuuden 
käyttämistä ei havainnollisuuden ja kuvarikkauden vaa- 
timus muillakaan aloilla tarkoita, ei tunnelmapuheissakaan. 
Ei niissäkään saa olla mitään tarpeetonta, ei mitään 
lisäkkeitä, joilla ei ole muuta tehtävää kuin olla olemassa 
ja näyttää itseään. Jokainen sana, jota puhuja käyttää 
vain sen vuoksi, että se tuntuu hänestä komealta, jokai- 
nen vertaus, joka otetaan mukaan vain pelkän kaunistuk- 
sen vuoksi, on liikaa. Kaikki seilainen on, ei ainoastaan 

hyödytöntä, vaan myös vahingollista, sillä se heikentää 
puheen vaikutusta. Siksihän korupuheet jättävät taval- 
lisesti mielen niin kylmäksi. Niihin voi aina sovittaa 
Shakespearen säkeet: 

»Sanat kohoo, mieli maassa pysyy, 
eipä sanoja, vaan mieltä taivas kysyy.» 

Puheessa vaikuttaa vain se, mikä siinä on välttämä- 
töntä, mikä ei ole olemassa vain kaunistuksen vuoksi, 
vaan sen takia, että se oli puhujalle lähin, luonnollisin ja 
sattuvin ilmaisukeino sille ajatukselle tai tunteelle, joka 
kulloinkin ilmaistavana on. Ja tämä sana, vertaus tai muu 
ilmaisukeino voi olla kuinka jokapäiväinen ja proosallinen 
tahansa, se tuntuu kuitenkin runolliselta ja mehevältä, 
jos se vain valaisevasti ja sattuvasti ilmaisee sen, mitä 
sillä piti ilmaistaman. Toisaalta saattaa puheessa monasti 
olla paljon hyvin lennokkaita, mahtavia, eriskummallisia 
ja rohkean omatekoisia sanoja, käänteitä ja kuvia eikä 
puhe silti tee vähintäkään korupuheen vaikutusta, jos kuu- 
lijalla on se tunne, että puhuja todella tarvitsi juuri noita 
sanoja ja kuvia, että hän tarttui niihin sisäisestä pakosta, 
koska ne näyttivät hänestä paraiten ilmaisevan sen, mitä 
hän ilmaista tahtoi. Puheessa ei ole siis koskaan se korua, 
mikä jotain sisäistä ilmaisee ja mikä vain juuri tätä ilmaisua 
varten on olemassa. Puheessa on kaikki se korua, mikä 
ei mitään sisäistä ilmaise ja millä ei ole tarkoituskaan mitään 
ilmaista. — Tämän nojalla voi aina jotenkin helposti 
erottaa kuvarikkaan ja korupuheen toisistaan. 

Kuvarikkaasti on siis puhuttava ei sen vuoksi, että se 
kuuluu koreimmalta, vaan sen vuoksi että se on vaikut- 
tavinta ja samalla tarkoituksenmukaisinta. Ja vaikutta- 
vinta on se sen vuoksi, että elävä, havainnollinen, verevä ja 

värikäs kuva selvittää jonkun ajatuksen paremmin ja lii 
kultaa tunnetta tehokkaammin kuin kalpea ja laiha käsite. 
Puhujillekaan ei voi senvuoksi antaa parempaa yleisohjetta 
kuin sen, minkä Goethe antaa kaikille taiteilijoille sanoes- 
saan: »Bild e, Kunstler, rede nicht!» »Kuvaa taitei- 
lija, elä puhu!» Niin ristiriitaiselta kuin puustavillisesti otet- 
tuna tuntuukin kieltää puhujaa puhumasta, on tämä lause, 
oikein ymmärrettynä, sittenkin puhujataidonkin kultainen 
ohje. »Kuvaa, puhuja, elä vain puhu!» Se merkitsee: anna 
eläviä, havainnollisia ja värikkäitä kuvia, elä kalpeita, 
karuja ja kalseita käsitteitä ja yleisiä totuuksia! Elä vain 
sano: asia on niin ja näin: näytä, millainen se on, pane 
se ilmielävänä eteemme, vaikkapa vain sisäisenkin sil- 
mämme eteen! Yksi ainoa oikein havainnollinen ja onnis- 
tunut esimerkki tai sattuva vertaus selvittää usein kuuli- 
joille jonkun ajatuksen paremmin ja tekee sen vaikutta- 
vammaksi kuin tuntikausien pelkästään käsitteelliset, epä- 
havainnolliset ajatuskehittelyt. Kaikkein vaikeimpia ja 
syvällisimpiäkin filosoofisia totuuksia voidaan monasti 
tällä tavalla sattuvain esimerkkien ja vertausten avulla ihan 
kuin nuijalla iskeä yhtäkkiä hyvinkin oppimattomain ja 
kehittymättömäin kuulijain päähän niin syvään, että he 
muistavat ne ikänsä. Useimmiten onkin laita niin, että 
vähänkin korkeampia ja vaikeampia asioita käsittelevistä 
luennoista ja esitelmistä jää kuulijoille, joilla ei ollut 
alalla ammattitietoja, mieleen vain muutamia sattuvia 
ja valaisevia esimerkkejä ja vertauksia, joitten varassa 
itse asia pysyy heille selvänä ehkä koko iän, niin että 
he sen sisäisesti ymmärtävät, vaikkeivät ehkä osaisikaan 
sitä täsmällisiin käsitteisiin pukea ja muille selittää muu- 
ten kuin kertomalla nuo mieleen jääneet esimerkit 
tai vertaukset. Ja jos esitelmöitsijä on laiminlyönyt sei- 

laisilla ajatuksiaan valaista, ovat ne hyvin usein jääneet 
käsittämättömiksi useimmille kuulijoille tai ainakin pian 
mielestä häipyneet. 

Yksityistapausten, esimerkkien ja vertausten käyttä- 
minen, s. o. yleensä kuvarikkaasti puhuminen, ei ole aino- 
astaan siitä syystä välttämätöntä, että niin puhuen aja- 
tukset tulevat paraiten selviksi ja ymmärrettäviksi. Niin 
on puhuttava myöskin sen vuoksi, että sellainen puhumis- 
tapa paraiten herättää mielenkiintoa ja vaikuttaa. »De- 
tailliren heisst interessiren» sanoo saksalainen. 
Se merkitsee: mielenkiinnon herättäminen vaatii yksityis- 
kohtaistumista. Jos esim. raittiuspuhuja vain ylimalkai- 
sesti väittää, että väkijuomain nauttiminen turmelee ih- 
misen terveyttä ja aiheuttaa kaikenlaista aineellista ja 
henkistä kurjuutta, niin eivät nämä yleiset väitteet, vaik- 
kapa jokainen myöntääkin ne tosiksi, sellaisinaan kenen- 
kään mieltä kiinnitä, eivät vaikuta eivätkä vakuuta. 
Mutta jos hän kutakin väitettään valaisee havainnollisilla 
esimerkeillä, niin on asia aivan toinen. Jos hän yk- 
sityiskohtaisesti kuvailee, mitä alkohoolin nauttiminen 
vaikuttaa eri elimiin: sydämeen, vatsalaukkuun, munu- 
aisiin, mitä erikoisia vammoja ja sairauksia se aiheut- 
taa, ja vielä parempi, jos hän näyttää tätä vaikutusta 
valaisevia suoranaisia kuvia — niinkuin raittiuspuhujilla 
onkin tapana — niin käy asia kuulijoille aivan verrattomasti 
elävämmäksi, mielenkiintoisemmaksi ja vaikuttavammaksi. 
Samaten on hänen tietysti yksityistapauksilla ja esimer- 
keillä valaistava toistakin, alkoholin yleistä kurjistuttavaa 
vaikutusta koskevaa väitettään, muuten se jää vain kuol- 
leeksi kirjaimeksi. Hän voi esittää esim. rikostilastoa, joka 
valaisee juoppouden ja rikollisuuden keskinäistä yhteyttä, 
ja muuten niin kuivilla ja hengettömillä numeroilla on 

tällaisissa tapauksissa usein aivan erinomaisesti havain- 
nollistuttava ja suorastaan järkyttävä vaikutus voima. 
Mutta varsin tehokasta on myöskin kertoa suorastaan 
elävästä elämästä otettuja yksityistapauksia, joitten täytyy 
tietysti olla sellaisia, että ne erikoisen sattuvalla ja terä- 
vällä tavalla valaisevat juuri sitä, mitä niillä valaistaman 
piti. 

Kun tässä nyt on kysymyksessä osoittaa, kuinka tär- 
keää ja välttämätöntä on puhua havainnollisin kuvin 
eikä kuivin ja kalpein käsittein, s. o. valaista aina yleiset 
väitteet yksityiskohtaisilla esimerkeillä, lienee paikallaan 
valaista tätä väitettä itseäänkin jollakin vielä yksityis- 
kohtaisemmalla esimerkillä kuin edellä esitetyt ovat olleet. 
Silloin saatamme kertoa erään kohdan mainehikkaan rans- 
kalaisen kirjailijan Rostandin »Cyrano de Bergerac» nimi- 
sestä näytelmästä, kohdan, jossa tosin ei ole kysymys 
suoranaisesti puhetaidosta, mutta jolla kuitenkin on täysi 
soveltuvaisuus puhetaitoonkin. Mainitun näytelmän hen- 
kilöitten joukossa on m. m. Roxane niminen kauneudestaan 
kuuluisa nainen, jolla on paljon ihailijoita. Näihin ihaili- 
joihin kuuluu m. m. eräs nuori aatelismies, joka on älyn- 
lahjoiltaan varsin heikko, mutta jolla on edullinen ulko- 
muoto. Roxane, joka ei tätä ihailijaansa tarkemmin tunne, 
kiintyy vain hänen miellyttävään ulkomuotoonsa ja on 
taipuvainen asettamaan hänet muitten ihailijainsa edelle. 
Tämän suosion nojalla saa nuori aatelismies Roxanelta 
lupiin lemmenkohtauksen ja onnesta vavisten saapuu hän 
kauniina kuutamoisena iltana rakastettunsa parvekkeen 
alle, minkä kaidepuun ääreen Roxane itse pian ilmestyy. 
Roxane oli nyt tietysti kuvitellut saavansa kuulla tältä 
kauniskasvoiselta nuorukaiselta mitä hehkuvimman ja 
sytyttävimmän lemmentunnustuksen ja täynnä ihanaa 

odotusta, ihan pelkkänä korvana, nojautuu hän kaidepuun 
yli. 

— Roxane, minä — rakastan sinual kuuluukin 

sieltä alhaalta änkyttelevä ja vapisevin huulin lausuttu 
kuiskaus. 

— Niin, niin, vastaa Roxane, sen minä kyllä tiedän — 
mutta kerro, kerro I 

— Roxane, — minä — ra-kas-tan sinual toistaa nuo- 
rukainen yhä samalla surkealla äänellä. 

— Sen minä tiedän, sen minä tiedänl vastara Roxane 
yhä kiihkeämmin. — Mutta kerro, kerrol Selitä tarkemminl 
Sano, miten rakastatl 

— Roxane, — minä vain ra-kas-tan sinual toistuu 
alhaalta sama ruikuttava tunnustus eikä siihen sen enem- 
pää tule. 

Voi nyt hyvin arvata, että lemmenkohtauksen, jossa 
rakastajalla ei ole tämän enempää sanottavana, täytyy 
päättyä sangen nolosti. Ja semmoinen rakastaja saa sa- 
malla myös itselleen sanoa, että toista kertaa ei hänellä 
enää ole asiaa ainakaan sen parvekkeen alle. Siellä ei ole 
vasta enää oleva kukaan hänen lemmenruikutuksiaan kuu- 
lemassa, jos hän itse olisikin kyllin älytön mennäkseen 
niitä sinne vielä toistamaan. 

Tämä nuori aatelismies oli siis varoittava esimerkki 
kaikille rakastajille. Mutta kun me tässä yhteydessä 
esitimme hänen surkean kohtalonsa, niin ei se tapahtunut 
tarkoituksessa antaa ohjeita rakastajille, vaan puhujille. 
Tämä nuori aatelismies on nim. samalla kun hän on mitä 
surkeimmin epäonnistunut rakastaja, myöskin oikea epä- 
onnistuneen puhujan perikuva, ja semmoisena mitä 
varoittavin esimerkki kaikille niille, jotka eivät tahdo puhu- 
jina tehdä yhtä noloa vaikutusta kuin tämä nuori aatelis- 

mies teki rakastajana. Aivan niinkuin Roxane huusi 
tälle rakastajalle kuultuaan hänen ylimalkaisen lemmen- 
tunnustuksensa, jonka hän luonnollisesti jo ennakolta 
tiesi: Kerrol Kerrol, niin huutaa yleisökin katseillaan, 
ilmeillään ja kaikilla odotusta ilmaisevilla eleillään puhu- 
jalle, joka lausuu ylimalkaisia totuuksia: Tuon tiedämmel 
Se kaikki on meille tuttual Mutta kerro, kerro! Esitä 
tarkemmin! Näytä, elä vain sano! Ja puhuja, joka ei siihen 
pysty, joka tuon onnettoman rakastajan tavoin toistaa 
vain samaa »minä rakastan», löytämättä mitään omape- 
räisiä, yksityiskohtaisemmin valaisevia havainnollistutta- 
miskeinoja yleiselle totuudelleen, tekee viisaimmin, jos 
on nousematta puhujalavalle, sillä kaikessa tapauksessa 
tulee hänelle sieltä nolo ja surkea lähtö. 

Kysytään nyt taasen ehkä: Mistä puhuja saa sellaisia 
sopivia yksityistapauksia, esimerkkejä, vertauksia ja kuvia, 
jotka sattuvasti valaisevat ja havainnollistuttavat hänen 
esittämiään yleisiä totuuksia? 

Tietysti riippuu näitten löytäminen aina suuressa 
määrin luontaisista kyvyistä: mielikuvituksen rikkaudesta, 
tunteen elävyydestä, älyn korkeudesta ja nopsuudesta, ja 
kenellä näitä lahjoja ei ole, hänelle ei voida niitä opetuk- 
sella antaa. Mutta paljon voidaan tässä suhteessa saavut- 
taa opettamalla ja oppimalla ja yleensä järkiperäisellä 
itsensä kehittämisellä. Tässä tulee nyt ensinnäkin lukenei- 
suus ja tietorikkaus suureksi avuksi. Kaunokirjallisuus, 
historia, filosofia ja yleensä koko inhimillisen tiedon ala 
tarjoaa puhujalle aivan äärettömiä valmiita aarteita. 
Täytyy ne vain etsiä ja osata niitä oikeassa paikassa käyt- 
tää. Yleensä voikin sanoa, että kaikkein suurimmillakin 
luontaisilla puhujalahjoilla, vieläpä itsenäisellä ajatusky- 
vylläkin varustettu puhuja verraten pian tyhjentää itsensä 

eikä jaksa enää herättää mielenkiintoa, jollei melkoinen 
tietorikkaus ole luontaisia lahjoja kannattamassa ja täy- 
dentämässä. Niinkuin syvinkin lähde pian kuivuu, jollei 
siihen valu aina uutta vettä kauvempaa tulevista vesi- 
suonista, niin ehtyy ja tyhjentyy lahjakkainkin ihminen 
pian, jollei hän alati ime uutta mehua ihmiskunnan vuosi- 
tuhansien työllä kerätystä tietovarastosta. Aikojen kuluessa 
on ajateltu niin paljon ihania ja syviä ajatuksia ja tulkittu 
niin vaikuttavasti ihmissydämen kaikkia mahdollisia elä- 
myksiä, että meillä, etsiessämme ilmausta omille ajatuk- 
sillemme ja tunteillemme, on niin paljon valmista tarjona, 
kun vain osaamme sen löytää. Monasti voikin jonkun 
terävän ja sattuvan ajatuksen tai vaikuttavan ja syvän 
tunne-ilmauksen löytäminen tuntua meistä aivan kuin 
suurelta uudelta keksinnöltä ja avata meille yhtäkkiä niin 
selvittäviä ja suuria näköaloja, että sellainen löytö muo- 
dostuu aivan merkkitapaukseksi henkisessä kehitykses- 
sämme. Sydämessämme on monasti pitkiä aikoja voinut 
liikkua tunteita, jotka ovat meille merkitseviä, mutta 
niin utuisia ja kaaosmaisia, etteivät ne muodostu miksikään 
todellisiksi elämyksiksi. Päässämme on voinut kauvan 
kierrellä ajatuksia, joissa on syvällisyyttä, mutta jotka 
ovat meille itsellemme toistaiseksi niin hämäriä ja epämää- 
räisiä, etteivät ne voi muodostua todelliseksi henkiseksi omai- 
suudeksemme. Sitten tapaamme sattumalta runoudessa tai 
muussa kirjallisuudessa jonkun kohdan, mietelmän tai lau- 
seen, jossa tuo ajatus tai elämys, mikä aivan kuin muodo- 
tonna ja vielä syntymättömänä mielessämme liikkui, on nau- 
littu sanoiksi niin terävällä ja sattuvalla tavalla, että meiltä 
yhtäkkiä putoavat kuin suomukset silmistä ja me näemme 
kuin salaman leimauksessa kirkkaana ja selvänä sen, 
mille itse olimme turhaan hakeneet muotoa ja ilmaisua. 

Tällaiset ihmiskunnan suuresta tietovarastosta kerätyt 
löydöt voivat nyt tietysti tehdä puhujalle aivan erinomai- 
sia palveluksia. Ajatus tai elämys, jota hän tahtoo ilmaista, 
selviää hänelle itselleen ja kuulijoille usein aivan verratto- 
masti paremmin, jos hän sattuu löytämään sopivan kohdan 
runoudesta, tapauksen historiasta tai mietelmän filosofiasta, 
jossa asia on sattuvasti sanoiksi naulittu, kuin jos hän 
vaivaloisesti rupeaa antamaan sille omatekoista muotoa. — 

Tietysti on nyt vain huomattava, ettei koskaan pidä 
kertoa anekdootteja, historiallisia tapauksia tai muita 
juttuja vain kertoakseen eikä siteerata runoilijoita ja filo- 
soofeja vain siteeratakseen, noilla sitaateilla komeillakseen 
ja muka oppineisuuttaan ja lukeneisuuttaan näyttääkseen. 
Kertomukset ja sitaatit ovat ainoastaan silloin puheessa 
oikeutetut, kun niillä on ilmeisesti selvä ja määrätty teh- 
tävänsä, kun niillä tahdotaan jotain ilmaista ja kun ne 
todella soveltuvat ilmaisemaan sitä, mitä niillä ilmaista 
tahdotaan. Kaikki kertominen tai siteeraaminen kertomi- 
sen tai siteeraamisen itsensä vuoksi tai pelkästään komeu- 
den takia vaikuttaa samalla tavalla kuin muukin tarkoi- 
tukseton koru, nim. puheen vaikutusta heikentäen. 

Sopivien esimerkkien, kuvien ja muitten havainnollis- 
tuttamiskeinojen löytämisessä tulee nyt vielä kysymykseen 
se, mitä jo aivan alussa sanottiin henkisen pääoman kasaa- 
misesta. Jotta puhujalla tarvittaessa olisi sopivia esimerk- 
kejä, kuvia ja vertauksia käsillä, täytyy hänen sellaisia 
nimenomaan tallettaa. Ei ainoastaan itselle selkeneviä 
sattuvia ajatuksia ja merkitseviä elämyksiä ole säilytettävä 
mielessä, myöskin kirjallisuudessa esiintyviä käänteitä, 
kuvia, tapauksia ja mietelmiä, joissa merkitseviä inhimil- 
lisiä ajatuksia ja elämyksiä on valaisevaan muotoon valettu, 
on pantava tallelle ja muistiin sekä itseä että muita varten. 



VIIDES LUKU. 



Valmistus, alkaminen) lopettaminen. 

1. Miten on puhetta valmistettava? 

Lisättäköön tähän vielä joitakin huomautuksia muu- 
tamista puhetaidon erikoiskysymyksistä, joihin nähden 
on olemassa paljon epävarmuutta ja erimielisyyttä. 

Yksi sellainen kysymys on: Miten on puhetta 
valmistettava? On tosin olemassa paljon »suuria 
sieluja» ja omatekoisia »neroja», joille tämä kysymys ei 
aiheuta vähintäkään päänvaivaa eikä epävarmuutta ja 
joilla on siihen kohta vastaus valmiina, vieläpä lyhyt 
ja repäisevä. Heidän vastauksensa kuuluu: Ei mitenkäänl 
Puhetta ei ole ollenkaan valmistettaval Todellinen puhuja 
jättää kaiken hetken varaan ja luottaa vain yksinkertai- 
sesti siihen, että »henki» sitten itse puhumistilaisuudessa 
sanoo hänelle, mitä on puhuttava ja miten. 

Se, joka täydellä todella tahtoo asettaa tällaisen 
ajatuksen puhujien noudatettavaksi yleiseksi ohjeeksi, 
hänestä voi jo ennakolta joltisellakin varmuudella sanoa, 
että hän on niin pintapuolinen ihminen ja hänellä on niin 
vähän käsitystä todellisesta puhetaidosta, että hän var- 
maankaan ei osaa puhua ei valmistamatta eikä valmistaen, 
ei nim. puhua mitään kuulemisen arvoista. Mitä nimen- 

omaan »hengen» avustukseen tulee, johon kevytmieliset, 
pintapuoliset tyhjänpuhujat niin rehentelevästi luottavat, 
niin kuiskaa henki vielä tänä päivänä jokaiselle valmistu- 
mattomalle puhujalle, jolla on edes sen verran älyä, että 
hän hengen kuiskausta ymmärtää, korvaan suunnilleen 
samaa, mitä se yleisesti tunnetun kertoman mukaan 
kuiskasi kerran Klaus Harmsilie, aikoinaan hyvinkin kuu- 
luisalle saarnaajalle. Harms oli nim. kerran joutunut 
hauskaan seuraan, jossa hän viipyi niin kauan, ettei hänelle 
jäänyt tarpeellista aikaa saarnansa valmistamiseen. Kun 
hän tämän johdosta hätäili ja oli levoton, lohduttivat ystä- 
vät häntä leikillisesti lausuen: Ole huoleti, Klaus Harms! 
Pyhä henki kyllä saarnatuolissa kuiskaa sinulle korvaan, 
niitä sinun on sanottava! Saarnan jälkeen tapasi eräs 
ystävistä Harmsin ja kysyi häneltä: No, kuulitkos Pyhän 
hengen kuiskausta saarnatuolissa? — Kyllä, vastasi 
Harms, kuulin hyvin selväänkin. Kun minä seisoin saarna- 
tuolissa, kuiskasi henki minulle korvaan hyvin kuuluvasti; 
Mene kotiisi, Klaus Harms, ja häpee! Tuossa on ihmisiä, 
joille puheesi voisi jotain merkitä ja joilla olisi oikeus 
vaatia sinulta jotain muuta kuin sellaisia tyhjiä sanoja, 
joita sinä tänään vain voit heille antaa. Varo tekemästä 
itseäsi toista kertaa syypääksi tällaiseen laiskuuteen ja 
kevytmielisyyteen! 

Tietysti on nyt paljonkin tilaisuuksia, jolloin tosin 
sekä voi että täytyy puhua valmistamatta. Sekä^kansojen, 
yhdyskuntien että yksityisten elämässä sattuu merkki- 
tapauksia ja käänteitä, jotka tulevat kuin yllätyksenä ja 
vaativat monasti sopivaa sanaa sanottavaksi heti. Siihen 
täytyykin kehittyneen ihmisen ja vähänkin tottuneen 
puhujan kyetä. Se, jonka suuren onnettomuuden tai 
äkkinäisen ilon kohdatessa kokonaista kansaa, yhdyskuntaa 

tai joitakin yksityisiä tai jonkun tärkeän, merkitsevän 
tilaisuuden vaatiessa ilmaistavaksi heti ne ajatukset ja 
tunteet, joita tilaisuus erinomaisen voimakkaasti ja sel- 
västi kaikissa herättää, ensin täytyy mennä kotiin mietti- 
mään, mitä hän oikeastaan tämän merkitsevän tapahtu- 
man tai tilaisuuden johdosta ajattelee ja tuntee ja panemaan 
se paperille, tekee paraiten, jos jää sille tielle, sillä kun 
hän konsepteineen kotoaan palaa, on sellaisissa tiloissa 
tavallisesti jo liian myöhäistä enää sanoa sitä, mikä olisi 
pitänyt heti sanoa ja mikä ainoastaan heti sanottuna 
olisi voinut todella vaikuttaa ja vastata tarkoitustaan. 
Oikea psykolooginen hetki on silloin tavallisesti ohi, ja se, 
mikä sen ohi mentyä sanotaan, tulee »post festum» (juhlan 
jälkeen) eikä enää voi tuntua siltä, miltä sen pitäisi tuntua, 
nim. merkitsevän tapahtuman tai hetken herättämän 
välittömän tunteen ilmaukselta. 

Tällaista sekä julkisen että yksityisen elämän merkki- 
tapausten ja äkkikäänteitten vaatimaa improvisatio- eli 
tuokiopuhekykyä täytyy olla jokaisella puhujalla ja var- 
sinkin kaikilla henkilöillä, jotka ovat jollakin tavalla 
edustavissa asemissa. Ministeri, joka ei valmistautumatta 
pysty sanomaan mitään kansalle, joka iloitsee suuresta 
voitosta tai jota äkkiä on kohdannut sanoma musertavasta 
tappiosta tai muusta raskaasta onnettomuudesta, puolue- 
johtaja, joka ei kykene tulkitsemaan heti tilaisuudessa 
jonkin merkitsevän aatetoverin kuolinsanoman herättämää 
surua tai muun puoluetta kohdanneen, äkkinäisen onnen 
tai onnettomuuden synnyttämää mielialaa, pappi, joka 
vain ennakolta tehdystä tilauksesta löytää elämän äkki- 
käänteissä monasti heti tarvittavat hengellisen lohdutuksen 
tai neuvon sanat, kuolunjohtaja, joka vasta huomenna 
tai ylihuomenna kykenee sanomaan oppilailleen jotain 

Jonkun merkkitapauksen johdosta, joka tänään sattui — 
kaikki nämä henkilöt voivat ehkä kyllä olla muuten erin- 
omaisen kunnollisia ja kyvykkäitä ihmisiä, mutta kukaan 
heistä ei ole oikea mies sille paikalle, johon hän on sattunut 
joutumaan. 

Muuten ei tämä elämän äkkikäänteitten ja merkit- 
sevien tilaisuuksien vaatima valmistautumaton puhuminen 
ole yleensä niin erikoisen vaikeaakaan. Sellaisissa ta- 
pauksissa ei puhujan tavallisesti tarvitse itsensä keksiä 
oikeastaan mitään uutta eikä omaa. Nuo tilanteet ovat 
nim. tavallisesti itse semmoisinaan niin kaunopuheiset, 
niin täynnä tunnelmaa ja vaikuttavaisuutta, ne ikäänkuin 
huutavat niin selvästi korvaan, mitä on sanottava, ettei 
puhujan oikeastaan muuta tarvitse kuin lainataniille 
suunsa, pukea vain sanoiksi ne ajatukset ja tunteet, 
jotka erinomaisen selvinä ja voimakkaina kaikkien mielissä 
liikkuvat. Tietysti tekee yksi tämän paremmin, toinen 
huonommin, mutta jollakin tavalla täytyy jokaisen vähän- 
kin edustavassa asemassa olevan sivistyneen henkilön 
pystyä se tekemään. 

Mutta kun puheen valmistamisesta on kysymys, sil- 
loin on jätettävä nämä elämän merkkitapaukset ja äkki- 
käänteet ja niitten vaatima valmistautumaton esiintymi- 
nen kokonaan syrjään. Sellaiset tapaukset kuuluvat nim. 
aina suuriin poikkeuksiin. Se joka varustautuisi esiintymään 
puhujana vain sellaisissa tapauksissa, menettelisi jokseen- 
kin samoin kuin henkilö, joka rakentaisi kulunki arvio ns a 
vuoden kuluessa hänen osalleen mahdollisesti lankeavien 
arpajaisvoittojen varaan. Puhumistaitoa tarvitaan ennen 
kaikkea elämän säännöllisissä tarpeissa ja tavallisissa 
tilaisuuksissa, ja niitä silmällä pitäen on puheen valmista- 
minenkin ajateltava. Papin täytyy saarnata joka sunnun- 

tai, usein vielä viikollakin, asianajajan on esiinnyttävä 
oikeudessa ehkä monastikin viikossa, poliitikon pidettävä 
kymmeniä ehkä satojakin puheita eduskunnissa, juhlissa, 
puoluekokouksissa y. m. tilaisuuksissa, ja aivan tavallisten 
maallikoittenkin esiinnyttävä ehtimiseen puhumassa ilta- 
missa, juhlissa, kansanvalistustoimissa y. m. sellaisissa 
tilaisuuksissa. Eivätkä nämä tilaisuudet ole tavallisesti 
luonteeltaan suinkaan mitään »historiallisia», erinomaisen 
tunnelmarikkaita merkkitilaisuuksia, jotka huutaisivat pu- 
hujan korvaan, mitä hänen on puhuttava. Kyllä puhujan 
on se kauniisti itsensä keksittävä tilaisuuden usein anta- 
matta edes mitään avustavaa johtoakaan siihen. Ja jok- 
seenkin varmaa on myös, että hänen on se tavallisesti 
keksittävä, jo ennenkuin hän puhujalavalle astuu. Se 
joka astuu yleisönsä eteen tilaisuudessa, joka ei semmoise- 
naan ole kaunopuhelias ja innoittava, tietämättä vielä 
vähääkään, mitä hän aikoo sanoa, ei ole sitä myöskään 
lavalla keksivä. Hän voi kyllä hädissään syytää sanoja, 
ehkä hyvinkin paljon, mutta niissä ei voi olla mitään 
lujempaa yhteyttä eikä syvempää ajatusta. Ainoastaan 
hölmö ja narri voi sen vuoksi keottaakaan uskotella muille, 
että hän muka aina puhuu »ihan valmistamatta» ja vasta 
lavalla keksii, mitä on sanottava. Ajatteleva ihminen ei 
ole sellainen automaatti, josta voi puistaa tai nykäistä 
minä hetkenä hyvänsä puheen tai esitelmän mistä asiasta 
hyvänsä, sellaisistakin, joita asianomainen henkilö ei ole 
koskaan ennen ajatellut, aivan niinkuin asema-automaa- 
teista voi nykäistä, sopivan kolikon sisään pistettyään' 
joko suklaakappaleen, tulitikkulaatikon, postikortin tai 
asemasiltapiletin. Ja se, joka tällaista itsestään väittää, 
ei suinkaan sillä aseta itseään edulliseen valoon, vaikka 
hän tyhmyydessään niin luulee. Tosiasiassa onkin tämä 

valmistautu mattomuudella kerskaileminen useimmiten vain 
tyhjää rehentelyä. Itse asiassa sellaiset puhujat, jotka 
aina ovat esiintyvinään ihan valmistautumatta, tavalli- 
sesti ahertavat päivä- ja yökausia hiessä päin puheittensa 
ääressä saamatta sittenkään mitään kunnollista kokoon. 
He koettavat vain muille uskotella aina esiintyvänsä val- 
mistautumatta, koska he luulevat sen kohottavan heidän 
kunniaansa muitten silmissä ja herättävän ihailua heidän 
erinomaista lahjakkaisuuttaan kohtaan. — 

Puhujataidon suurilla mestareilla on nyt tosin ollut 
aivan päinvastainen käsitys puhujan kunniasta. Useim- 
mat heistä — ja nimenomaan suurimmat — ovat pitäneet 
kunnianaan — ei valmistautumattomuutta — vaan juuri 
päinvastoin perinpohjaista valmistautumista. Demosthenes, 
jonka pulleita joku kielevä ammattitoveri oli moittinut siitä, 
että ne tuoksuivat lampunkatkulta, käänsi tämän moitteen 
itselleen kiitokseksi ylpeydellä lausuen, että hän tosiaankin 
käytti aina tuntikausia yksinäiseen mietiskelyyn ja valmis- 
tautumiseen, ennenkuin hän astui kansan eteen puhumaan. 
Ja hän lisäsi, että hän teki näin juuri senvuoksi, että hän 
kunnioitti kansaa eikä katsonut soveliaaksi tarjota sille 
mitään huonosti valmistettua ja hätiköiden ajateltua. Ja 
Cicero, toinen vanhanajan suuri puhuja, piti valmistautu- 
mista niin tärkeänä, että hän kerran lahjoitti vapauden 
eräälle orjalle, joka toi hänelle sen ilosanoman, että 
eräs oikeudenistunto, jossa Ciceron piti esiintyä, oli lykätty 
päivää myöhemmäksi ja hänelle siten jäi enemmän val- 
mistautumisaikaa. 

Ja tosiasiassahan onkin niin, että ken antaa jotain 
arvoa kuulijoilleen, itselleen ja puhutulle sanalle, hän ei 
voi pitää muuna kuin kevytmielisyytenä ja järjettömyytenä 
sellaista puhetaidon ohjetta, jonka mukaan olisi puhuttava 

vain, mitä »sylki suuhun tuo», niinkuin jokapäiväinen lau- 
separsi kuuluu. Puhujan on aina valmistauduttava. 
Kysymys on vain, miten? 

Yksi ja useimmista alottelij oista turvallisimmalta tun- 
tuva valmistautumistapa on se, että kirjoittaa koko puheen 
valmiiksi ihan täydellisesti ja lukee sen sitten puhumisti- 
laisuudessa paperista. Tällä menettelytavalla onkin monet 
etunsa. Ensinnäkin saa puhuja täten jo ennakolta jonkun- 
laisen varmuuden siitä, onko hänellä mitään sanottavaa. 
Jos hän on ihan kokonaan tyhjä, jos ei hänellä ole ajatuksen 
hiventäkään ilmaistavana, niin silloinhan ei voi paperille- 
kaan tulla mitään. Mutta jos hänelle nyt kasaantuu eteen 
täyteen kirjoitettu liuska toisensa jälkeen, ja lopulta hänellä 
on niitä kokonainen tukku kädessä, niin silloinhan hän 
tietää varmasti ainakin sen, ettei hänen tarvitse pelätä 
jäävänsä puhumistilaisuudessa ihan sanattomaksi. Jota- 
kin hänellä on oleva sanottavaa, olkoonpa se nyt sitten 
vaikka kuin huonoa. Toiseksi tulee näin menetellen puhee- 
seen varmemmin jotain ajatuksellista yhtenäisyyttä ja 
lauserakenne muodostuu tavallisesti myös paremmaksi. 
Jos puhumiseen aivan tottumaton ja varsinkin arkaluon- 
toinen henkilö koettaa pitää puheensa vapaasti, niin voi 
sattua, että hän itse tilaisuudessa niin hämmentyy ja jou- 
tuu sellaisen pelon valtaan, ettei hänen puheeseensa tule 
mitään yhteyttä, hän sotkee yhteen ummet ja pimeät, 
hyppää hädissään yhdestä asiasta toiseen ja esittää änkyt- 
täen niin raajarikkoisia lauseita, ettei kukaan voi niitä 
edes kunnolla ymmärtää. Tällaista ei voi niin helposti 
tapahtua, jos puhe on ennakolta kirjoitettu ja se luetaan 
paperista. Kotona kaikessa rauhassa kirjoittaessa on sen- 
tään aikaa tyynesti miettiä. Silloin ei ajatusky kyinen 
ihminen voi panna paperille peräkkäin asioita, joilla ei ole 

mitään yhteyttä, eikä rakentaa lauseita, jotka ovat aivan 
raajarikkoisia. 

Ennen kaikkea on nyt kuitenkin tämän menettely- 
tavan suuri etu se, että se on kaikista turvallisin. Nuo 
valmiiksi kirjoitetut paperiliuskat ovat alottelevalle, arka- 
luontoiselle puhujalle kuin varma pelastusrengas. Niin- 
kauan kuin ne ovat hänellä kädessä, ei hän voi kokonaan 
upota. Tämä tieto tekee hänet levolliseksi. Hän on enna- 
kolta varma, että hän ainakin saa sanotuksi sen, mitä 
hänellä sanottavana on, ja siis ainakin jollakin tavalla 
suoriutuu tehtävästään. Sillä niin kovasti ei nyt sentään 
voi arintakaan pelottaa, ettei hän kykenisi paperista ym- 
märrettävästi lukemaan omaa kirjoittamaansa ja tietysti 
jo kotona moneen kertaan läpi lukemaansa esitystä. 

Kaikista näistä syistä täytyy puheen täydellistä kir- 
joittamista ja sen paperista lukemista pitää aivan tottu- 
mattomille ja varsinkin erityisen arkaluontoisille esiinty- 
jille ehkä sopivimpana alottelemismuotona. Ja pohjaltaan 
on rohkeillekin varsin hyväksi kouluutukseksi, jos he 
kirjoittavat ensimmäiset puheensa ihan täydellisesti ja 
varmuuden vuoksi pitävät ainakin paperinsa helposti 
saatavilla niitä esittäessäänkin. Puheen täydellinen kir- 
joittaminen pakottaa ajattelemaan sen ihan yksityiskohtia 
myöten valmiiksi, ja sellainen jonkun asian tai ajatusjakson 
miettiminen ihan pienimpiä yksityiskohtiaan myöten sel- 
väksi on jokaiselle hyvin terveellistä, se kun totuttaa 
perusteellisuuteen ja estää tyytymästä vain aivan hata- 
rasti, pintapuolisesti ja ylimalkaisesti ajateltuihin suunni- 
telmiin ja luonnoksiin, joissa sitten, kun ne pitää esittää, 
saattaakin ilmestyä hyvin suuria aukkoja, ristiriitaisuuksia, 
vieläpä asianomaiselle suunnittelijalle itselleen kokonaan 
epäselviksi ja hämäriksi jääneitä kohtia. 

Vielä sittenkin kun tämä perusteellisuuteen totuttami- 
sen näkökohta ei enää tule ainakaan minään painavana 
tekijänä kysymykseen, voi esiintyä tapauksia, jolloin puheen 
ihan täydellinen kirjoittaminen ja sen paperista lukeminen 
on ei ainoastaan täysin oikeutettu, vaan myös luonnollisin 
menettely. Puheet, joilla on jonkunlaisen ohjelmajulistuk- 
sen, valtiollisen tai oikeudellisen, virallisen tai muuten 
erikoisesti laajakantoisen asiakirjan luonne, on jo käytän- 
nöllisistä syistä tarpeen kirjoittaa ennakolta sanasta sanaan 
ja tavallisesti myös paperista lukien esittää. Sellaisissa 
puheissa ja lausunnoissa voi nim. usein joka sana ja käänne 
olla tärkeä. Senvuoksi täytyy puhujan voida olla varma, 
että hän esittää lausuntonsa ihan tavulleen niin kuin se 
ennakolta oli suunniteltu, ja historiallisista, valtiollisista, 
vieläpä toisinaan oikeudellisistakin syistä on myös usein 
välttämätöntä, että jälestäpäinkin voidaan ihan tarkalleen 
sekä todeta että todistaa, mitä sellainen lausunto sisälsi. — 
Mutta tällaiset korkeanpoliitilliset, viralliset ja oikeudelli- 
set julistukset ja lausunnot ovat niin erikoisasemassa, 
ettei niissä ole syytä tässä sen enempää viipyä. 

Yleisenä ohjeena voi vain lausua, että niin monia 
etuja kuin puheen täydellinen kirjoittaminen ja sen pape- 
rista lukeminen tuottaakin, ei tälle kannalle kuitenkaan 
ole lopullisesti jäätävä. Siitä on päinvastoin koetettava 
vapautua niin pian kuin mahdollista. Puheen paperista 
lukemisessa on ensinnäkin jotain luonnotonta ja itsessään 
ristiriitaista. Sitä vartenhan puheita pidetään ja kuunnel- 
laan, että puhutulla sanalla on omat erikoiset etunsa, 
erikoinen tenhonsa ja vaikutuksensa, jota ei ole kirjoite- 
tulla sanalla. Jos puhuja tulikin lukemaan vain kirjoitettua 
sanaa, niin ei voi torjua sitä vaikutusta, että hän tavallaan 
petti kuulijoitaan. Nämä eivät tulleet kuuntelemaan 



kirjoitettua sanaa, vaan puhuttua. Kirjoitettua he olisivat 
itse yhtähyvin voineet lukea kotonaan tai luetuttaa muilla 
tarvitsematta vaivautua tänne. Ihmisten yhteen tulo 
aivan erikoiseen tilaisuuteen kuuntelemaan paperista luke- 
mista tuntuu aina melkolailla luonnottomalta ja aiheetto- 
malta, varsinkin meidän aikanamme, jolloin jokaisella on 
niin kovin paljon painettua paperia kotonaan luettavana 
ja lisää helposti saatavana. 

Mutta tämän luonnottomuuden lisäksi, mikä aina 
haittaa kaikkea »paperista puhumista», on sillä vielä monia 
muita ikäviä puolia. Se ei voi ensinnäkään koskaan tuntua 
välittömältä. Se puhujan ja kuulijakunnan välinen elävä 
vuorovaikutus, josta edellä on ollut puhe ja jota ilman 
ei mitään todellista välittömyyden tunnetta saata syntyä, 
ei voi paperista puhuttaessa tulla sanottavasti kysymyk- 
seenkään. Kuinka voisi paperista lukeva puhuja olla 
elävässä vuorovaikutuksessa yleisönsä kanssa, kuinka voisi 
hän yhtämittaisesti ja vilkkaasti keskustella sen kanssa, 
kun hänen koko huomionsa on kiintynyt konseptiin, 
niin että hän tuskin joutaa nostamaan päätään paperista 
ja joskus häthätää vilkaisemaan yleisöönsä, nähdäkseen 
edes, onko se vielä paikoillaan ja hereillä? Sen vuoksi 
tuntuukin paperista luettu puhe, elävään sanaan verrattuna, 
tavallisesti niin kovin nukuttavalta, koneelliselta ja kuol- 
leelta. Kuulijassa tahtoo syntyä väkisinkin se vaikutus, 
että tuo paperista lukeminen, jota lavalla harjoitetaan, ei 
oikeastaan ollenkaan koske häntä, se on vain lukijan omia 
tarkoituksiaan varten ja omia aikojaan suorittama toimi- 
tus, jota kuulija onnettomuudekseen ja ikäväkseen sattu- 
malta joutui syrjästä katsomaan ja kuulemaan. Mutta 
samalla kuin paperista luettu puhe näin kadottaa välittö- 

myyden tunnun, kadottaa se yhden suurimmista ja tär- 
keimmistä tenhoista, mitä puhutulla sanalla on. 

Vielä toisessakin suhteessa johtuu paperista lukemi- 
sesta aivan arveluttavia haittoja. Paperista puhuttaessa 
on aivan mahdoton tarvittaissa täyttää niitä tilaisuu- 
den mukaan puhumisen vaatimuksia, joista edellä on 
ollut kysymys ja joitten täyttäminen on monasti aivan 
välttämätöntä, jos puhujan mieli säästyä suoranaisista 
»fiaskoista» ja kuperkeikoista. Henkilö, joka ennakolta 
on kirjoittanut puheensa sanasta sanaan ja aikoo sen 
sellaisenaan tilaisuudessa lukea, on tietysti konseptiinsa 
kokonaan sidottu. Hänen täytyy esittää puheensa, niin 
kuin se on paperiin kirjoitettuna, vaikka yleisö, mieliala 
ja koko tilaisuuden luonne olisi aivan toisenlainen kuin 
hän oli otaksunut ja vaatisi kokonaan toisenlaista puhetta 
kuin se, mikä hänellä on kirjoitettuna. Hän ei voi panna 
junaa kulkemaan sitä raidetta, joka olisi paraiten tilaisuu- 
den mukainen, sillä hänen junansa on jo kotona asetettu 
määrätylle raiteelle, josta sitä ei enää voi siirtää. Tämän 
takia tekevätkin paperista luetut puheet usein niin koko- 
naan tilaisuuteen soveltumattoman vaikutuksen. Ne eivät 
ole ollenkaan tilaisuuden luonteen ja mielialan mukaiset, 
toisinaan ihan kirkuvassa ristiriidassakin sen kanssa ja 
aiheuttavat siten kaikissa läsnäolijoissa hyvin tuskallisen 
tunteen. 

Näistä syistä on puhujan välttämättä päästävä siihen, 
ettei hän ole paperiin sidottu. Tieteellisissä ja ammatti- 
asioita koskevissa esitelmissä saattaa tosin paperista luke- 
minen olla paikallaan, monasti käytännöllisesti välttämä- 
töntäkin, varsinkin jos esitelmä sisältää niin paljon erikois- 
tietoja, numeroita, tilastoa, pitkiä sitaatteja y. m., joita 
olisi kohtuutonta vaatia puhujan päähänsä pänttäämään 

ja ulkomuistista esittämään. Mutta tieteellisissä esitel- 
missä ja luennoissakin on kuitenkin aina eduksi, jos esi- 
telmöitsijä on mahdollisimman vapaassa suhteessa kon- 
septiinsa, niin että hän vain silloin tällöin silmää sinne 
lukeakseen paperista jonkun yksityistiedon, numeron, sitaa- 
tin tai muun todisteen tai katsoakseen, mikä asia sitten 
seuraa, mutta sen nähtyään esittää sen sitten vapaasti 
ja suoraan kuulijoille. — 

Varsinaisissa puheissa ahtaammassa merkityksessä on 
sitävastoin välttämätöntä vapautua paperista kokonaan. 
Varsinkin koskee tämä kaikkia niitä puheita, joita edelli- 
sessä olemme yhteisellä nimellä kutsuneet »tuokiopuheiksi». 
Näillä tarkoitamme yleensä sellaisia puheita, jotka ovat 
perusluonteeltaan, sisällöltään ja sävyltään joko oman 
tunteen ilmauksia tai yrityksiä vaikuttaa kuuli jäin tuntei- 
siin ja siten taivuttaa heitä johonkin. On tilaisuuksia, 
jolloin tällaisten puheitten paperista lukeminen on suoras- 
taan luonnotonta ja inhimillistä tunnetta loukkaavaa. 
Kun seppeleen laskija haudalla vetää taskustaan paperin 
lukeakseen siitä ne surun ja kaipauksen tunteet, joita 
hän on tullut ilmaisemaan, niin kuuluu sellainen näky 
niihin elämän tuskallisiin, surkeisiin, tilanteisiin, joitten 
todistajaksi ei toivoisi toisten tarvitsevansa joutua. Kun 
jollekin henkilölle vietetyssä juhlassa virallinen puhuja 
niinikään lukee paperista ne juhlan esineeseen kohdistuvat 
tunteet, joita hän on valittu omasta ja muitten puolesta 
tulkitsemaan, niin tuntuu se monista ihmisistä melkein 
yhtä hävettävältä ja nololta kuin jos asianomainen puhuja 
riisuutuisi kaikkien nähden alusvaatteisilleen tai käyttäy- 
tyisi muuten sopimattomasti. Saattaisi vielä lisätä, että 
jos esim. koulun rehtori ei kykene lausumaan muuten 
kuin paperista eroaville ylioppilaskokelaille jäähyväissanoja, 

niin silloin on parempi, että hän jättää ne kokonaan sano- 
matta ja lukee vain yksinkertaisesti Herran siunauksen 
nuorukaisille matkaevääksi, sillä luonnotonta ja noloa on 
jos nuorison johtajalla ja kasvattajalla ei ole sellaisessa 
tilaisuudessa ainoatakaan sydämestä suoraan huulille tule- 
vaa sanaa sanottavana. 

Näissä ja tämänlaatuisissa tilaisuuksissa on puheen 
lukeminen paperista aivan luonnotonta ja sopimatonta. 
Se on luonnotonta siitä syystä, että jokaisen tunteen 
ilmauksen käsitteeseen ja luonteeseen jo kuuluu välittö- 
myys. Tunteitten tulkinnan pitää siis aina näyttää välit- 
tömältä, silloinkin kun sanat ehkä ovatkin ennakolta 
harkittuja. Siinä on aina jotain ristiriitaista ja mahdotonta, 
jos joku pitää toiselle puhetta ilmaistakseen hänelle kun- 
nioitusta, kiitollisuutta tai muita tunteita tai yleensä 
tulkitsee mielialaa, minkä täyttämänä hänen pitäisi olla 
sillä hetkellä, ja lukee tuon tunne-ilmauksen konseptista, 
jonka hän on kirjoittanut eilen, toissa päivänä tai viikko 
sitten — joka siis missään tapauksessa ei synny nyt. Sel- 
lainen tunteitten tulkinta ei voi koskaan vaikuttaa uskot- 
tavalta ja vakuuttavalta. Kuulijan ja varsinkin sen mie- 
lessä, jolle nuo tunteet muka kohdistetaan, herää kohta 
ajatus: jos puhuja todella nyt tällä hetkellä tuntee sitä, 
mitä hän sanoo tuntevansa, niin miksei hän voi sanoa 
sitä ilman paperia? Jos hän taasen ei todella nyt ole sen 
tunteen täyttämä, josta hän puhuu, niin miksi hän tees- 
kentelee ja valehtelee? 

Tavallisin keino, millä näitä paperista lukemisen hait- 
toja koetetaan välttää, on nyt se, että puhe tosin kirjoite- 
taan kokonaisuudessaan valmiiksi, mutta luetaan se ulkoa. 
Väliasteena ja sopivana siirtymismuotona parempaan me- 
nettelytapaan ei tätäkään keinoa ole kokonaan tuomittava. 



103 



Kuitenkaan ei siihen saa pysähtyä. Ulkoa luetulla puheella 
on pääasiassa samat arveluttavat puolensa kuin paperista 
luetulla. Ulkoakaan luettu puhe ei voi koskaan tehdä 
todella välitöntä vaikutusta. Vähänkin tarkkakorvainen 
ja arvostelukykyinen kuulija huomaa kohta, milloin esi- 
tetään ulkoläksyä, milloin lauseita, jotka vasta puhut- 
taessa syntyvät. Myöskin on ulkomuistista puhuja sidottu 
läksyynsä aivan yhtä orjamaisesti kuin paperista lukija kon- 
septiinsa. Ei hänkään voi muutella ulkoa opettelemaansa 
puhetta niin vapaasti kuin tilaisuuden mukaan puhuminen 
monasti vaatisi. Ulkomuistista puhumisessa on vielä sel- 
laisiakin haittoja ja vaaroja, joita ei ole paperista puhu- 
misessa. Edellinen ei ole nim. läheskään niin turvallista 
kuin jälkimäinen. Jos puhuja onnettomuudekseen sattuu 
unohtamaan »läksystään» jonkun kohdan tai monasti vain 
yhden lauseenkin — mikä jännittyneessä, hermostuneessa 
mielentilassa hyvin helposti voi tapahtua — niin on hän 
kokonaan hukassa. Hänen eteensä avautuu pimeä kuilu, 
jonka yli hän ei pääse, ja siinä seisoo hän yleisönsä edessä 
sanattomana ja neuvottomana kauhun kuvana. Joka 
joskus on sellaisia tilaisuuksia nähnyt, hän tietää, kuinka 
sanomattoman tuskallisia ne ovat jo kuulijoillekin, mitä 
sitten asianomaiselle »uhrille» itselleen. Ja sellaista voi 
sattua hyvinkin päteville ja kyvykkäille henkilöille. Saksan 
sosialidemokraattien kuuluisa johtaja August Bebel, 
joka ei ollut muuten suinkaan tunnettu siitä, että hänellä 
sanat olisivat takertuneet kurkkulakeen, kertoo itse elä- 
mäkerrassaan, miten hän kerran työväen johtajauransa 
alkupuolella pitäessään avauspuhetta suuressa työväen 
kongressissa jäi seisomaan sanatonna keskelle puhetta. 
Hän oli opetellut puheensa ulkoa ja luuli sen muistavansa, 
mutta väsymyskö vai jännityskö lie aiheuttanut, että 

hän yhtäkkiä sen unohti, eikä auttanut muu kuin kurjasti 
lopettaa puhe siihen ja häpeän musertamana poistua 
paikaltaan. Tällaisten onnettomuuksien välttämiseksi on 
viisainta, jos nyt yleensä puheitaan ulkoa opettelee, ainakin 
opetella ne niin, ettei sido itseään ehdottomasti yksityisiin 
lauseisiin, vaan koettaa ennen kaikkea painaa mieleensä 
ja pitää selvänä puheen suuret pääkohdat, sen pohjapiirus- 
tuksen, jos niin saa sanoa. Sellaiset suuret päänäkökohdat ei- 
vät voi juuri helposti unohtua, jos niitä kerran puheessa on, 
ja ne itselleen selviksi tekee. Ja kun ne ovat vain selvinä, 
ei voi koskaan tulla varsinaista hätää, sillä vaikka unoh- 
taisikin väliltä yhtä ja toista eikä muistaisi sanoa läheskään 
kaikkea, mitä jonkun näkökohdan johdosta oli aikonut 
sanoa, niin voi aina hypätä seuraavaan suureen päänäkö- 
kohtaan ja siten päästä kuitenkin kunnialliseen loppuun. 

Mutta yleensä on nyt, kuten sanottu, tätä puheen 
ulkoa lukemista pidettävä vain väliasteena ja siirtymis- 
muotona — monille tosin ehkä ihan välttämättömänä — 
parempaan puheen valmistamistapaan. Mikä tämä parempi 
ja lopulta paras puheen valmistamistapa sitten on, sitä 
on vaikea ehdottoman varmasti sanoa. Se riippuu nim. 
suuresti kunkin puhujan yksilöllisyydestä. Yhdenlaatui- 
selle luonteelle ja kyvylle tuntuu yksi menettelytapa luon- 
nollisimmalta ja sopivimmalta, toisenlaatuiselle toinen. 
Yleisimmin sopivana ja ainakin sellaisena, johon useimpien 
olisi pyrittävä, pitää tämän kirjoittaja puolestaan sitä 
valmistamistapaa, että puhetta (tieteellisten esitelmien, 
luentojen y. m. samanlaatuisten esitysten laita on osittain 
toinen!) ei kokonaisuudessaan kirjoiteta, vaan ainoastaan 
ajatuksissa jäsennellään valmiiksi ja varmuuden vuoksi 
useimmiten kirjoitetaan tämä jäsentely ehkä paperillekin. 
Sellainen jäsentely on siis ikäänkuin puheen sisällysluettelo. 

Siinä täytyy olla hyvin selvinä puheen pääajatukset, 
sen pohjapiirustus, ja sen lisäksi on hyvä siihen päänäkö- 
kohtien välille merkitä tärkeimpiä iskusanoja ja ponsi- 
lauseita, jotka muodostavat ajatusjaksojen lähtökohtia ja 
ovat tukipisteinä muistille. Tämän puheen sisällysluettelon 
tai »ruokalistan», niinkuin sitä myös voisi nimittää, saattaa 
puhuja huoleti pitää puhuessaan käsillä, varsinkin jos 
pitemmästä esityksestä on kysymys. Se antaa hänelle var- 
man turvallisuuden tunteen, vaikkei hän jäsentelylistaa 
tosiasiassa tarvitsisikaan, eikä se muuten ollenkaan häi- 
ritse eikä riistä puheelta välittömän, elävän, suullisen 
esityksen luonnetta, vaikka puhuja silloin tällöin tähän 
»ruokalistaansa» vilkaiseekin saadakseen aina uuden asian 
päästä kiinni. (Varsinaisissa tunne-ilmauspuheissa ahtaam- 
massa merkityksessä, kuten puheissa jollekin henkilölle 
j. n. e. ei luonnollisesti tällaisen »ruokalistankaan» käsillä 
pitäminen ole sopivaa.) 

Tämä puheen valmistamistapa on nähdäkseni 
useimmilta puolilta katsoen suositeltavin. Kun puhuja 
on ajatuksissaan toimittanut tällaisen jäsentelyn ja var- 
muuden vuoksi vielä kirjoittanut sen paperillekin, tietää 
hän siis, että hänellä on sanottavaa ja mitä sanottavaa 
hänellä on. Ja vaikkei hän tätä »ruokalistaansa» ottaisi 
puhumistilaisuuteen mukaansakaan, ei hänellä ole lähes- 
kään niin suurta unohtamisen vaaraa kuin sillä, joka on 
kirjoittanut puheensa kokonaan ja opetellut sen ulkoa 
lause lauseelta. Juuri sen takia, että vain jäsentelevään 
valmistukseen tyytyvä puhuja ei ole ajatellut valmiiksi 
yksityisiä lauseita eikä koettanut niitä iskeä päähänsä, 
muistaa hän paremmin ja varmemmin puheensa pääaja- 
tukset, aivan niinkuin se näkee selvemmin koko metsän, 
joka ei liiaksi kiinny yksityisiin puihin. Tällainen valmis- 

tamistapa ei toisaalta myöskään liiaksi sido puhujaa, ja 
se on juuri ehkä sen suurin etu. Puhujalle jää sangen 
suuri liikunta- ja muuttamisvapaus. Näin valmistautunut 
puhuja voi siis todella puhua »tilaisuuden mukaan», enkä 
oikein käsitä, miten millään muulla tavalla valmistautunut 
puhuja sitä voikaan todella tehdä. Varsinkin jos puhuja 
on ollut niin varovainen, että hän luonteeltaan epämää- 
räisiä tilaisuuksia varten on ennakolta ajatellut valmiiksi 
useampia puheaiheita ja luonnoksia tai hänellä muuten 
on sellaisia arvaamattomien tapausten varalta aina varas- 
tossa, niin pitäisi hänen olla niin varmasti turvatun kaikkia 
tapaturmia ja yllätyksiä vastaan kuin ihminen sitä yleensä 
voi olla. Sillä se, jolla on jonkunverran puhetottumusta 
ja joka muuten on yleensä tilanteitten herra, hän voi 
tuollaisille pääpiirteissään ennakolta ajatelluille puheluon- 
noksille antaa eri tilaisuuksissa hyvinkin erilaisen muodon, 
aina kunkin tilaisuuden luonteen ja vaatimusten mukaan. 
Vieläpä kehittyy hän siihen, että tuo muoto tulee eri 
tilaisuuksissa erilaiseksi aivan itsestään, ih*an vain vaisto- 
maisesti. Se on silloin merkkinä siitä, että puhujan ja 
yleisön välillä on ollut vuorovaikutusta, ja että vaistomai- 
nen tunne yleisön laadusta, sen mielialasta ja koko tilanteen 
luonteesta on suoranaisesti, puhujan siitä selvästi tietä- 
mättäkään, vaikuttanut puheen muotoon ja sävyyn. 

Tällä viimeksisanotulla on jo viitattu vieläkin yhteen 
tärkeään etuun, minkä edellä kuvattu puheen valmista- 
mistapa tuo mukanaan. Se etu on välittömyys. 
Kun ainoastaan puheen pääsisällys on ennakolta ajateltu 
valmiiksi ja yksityiskohdat ja lopullinen muoto jätetty 
hetken varaan, voi siis sanoa, että puhe varsinaisesti 
syntyy vasta puhumistilaisuudessa. Tämän takia on 
sillä myös tavallisesti tuokiotuotannon tuoreuden tuntu, 

se on elävää ja välitöntä puhuttua sanaa. Toisaalta on 
siinä kuitenkin luonnollisesti kiinteämpi yhtenäisyys, kes- 
kitys ja järjestys kuin aivan valmistamattomassa puheessa, 
koska pääajatukset olivat ennakolta valmiiksi ajateltuja. 
Näin valmistetulla puheella on siis yleensä kaikki ne edut, 
mitkä kirjoitetulla, mutta ei sen haittoja. Ne, jotka tätä 
valmistamistapaa ovat enemmälti käyttäneet, ovat var- 
maan useasti kokeneet, kuinka itse tilaisuus, jos se vain 
on vähänkin tunnelmarikas, usein voi vaikuttaa puhujaan 
kannustavasti ja innostavasti, kun puhe on pääpiirteissään 
valmiiksi ajateltu, mutta varsinaisesti syntyy ja saa lopul- 
lisen muotonsa vasta itse puliumistilaisuudessa. Hetken 
jännityksen ja innostuksen kiihottamana toimii puhujan 
sekä ajatus että mielikuvitus nopeammin ja tarmokkaam- 
min kuin tavallisissa oloissa, mieleen tulvii sattuvia kuvia 
ja käänteitä, joita kotona ei ollut ajatellutkaan, moni 
kohta, joka valmistaessa tuntui niin kovin kalsealta, 
tehottomalta ja jokapäiväiseltä, saa nyt, hetken innostuk- 
sen vaikutuksesta, erinomaisen lennokkaan ja vaikuttavan 
muodon, ja koko puhe voi muodostua paljoa paremmaksi 
ja henkevämmäksi kuin puhuja itse olisi ennakolta koskaan 
voinut kuvitellakaan. — Tämän takia pitää tämän kir- 
joittaja puolestaan, sen vähäisen oman kokemuksen no- 
jalla, mikä hänellä on puhumisesta, edellä kuvattua val- 
mistautumistapaa yleensä paraimpana tahtomatta sitä 
silti kuitenkaan kaikille ehdottomasti sopivimpana ja 
ainoana oikeana tyrkyttää. 

2. Ulkonaisia seikkoja. 

Valmistuksen yhteydessä sopii ehkä paraiten mainita 
pari sanaa muutamista ulkonaisista seikoista, 

jotka monille aiheuttavat paljon vaikeutta ja päänvaivaa. 
Useille on esim. hyvin pulmallinen kysymys, miten osaisi 
saada puhuessaan oikean ryhdin ja asennon. 
Siitähän ovat tietysti kaikki yksimieliset, että puhuessa, 
niinkuin muutenkin, on luonnollinen, kaikesta keinotekoi- 
suudesta, pingottuneisuudesta ja teatterimaisuudesta vapaa 
ryhti ja asento paras. Puhuja ei saa ottaa yleisönsä edessä 
mahtavia juhla-asentoja, ei pingottaa eikä laitella itseään 
kuin olisi hän valokuvattavana, mutta ei myöskään toi- 
saalta heittäytyä huolimattomaksi ja retkaleiseksi. Asento 
ja ryhti on siis yhtäältä oleva arvokas ja huolestettu, 
mutta samalla kuitenkin vapaa ja luonnollinen. 

Mutta siinähän juuri kysymys onkin, miten tällaisen 
asennon ja ryhdin saa. Useitten käy nim. niin, että kun 
he koettavat olla luonnollisia, liikuttaa jäseniään sievästi 
ja somasti ja antaa koko ruumiilleen oikean asennon, 
niin he väkisinkin tulevat luonnottomiksi. Varsinkin 
kädet tuntuvat useilla olevan pahasti tiellä, niitä ei saa 
oikein sopimaan mihinkään, ja jos puhujan pitää seisoa 
ihan vapaasti lavalla saamatta minkäänlaista rintasuojaa 
tai tukea, johon voisi nojata, on hän usein hyvin neuvot- 
toman ja avuttoman näköinen hakien ruumiilleen sopivaa 
asentoa löytämättä sitä. 

Kaikkiin niihin vaikeuksiin, joita tämä asentokysy- 
mys aiheuttaa, sisältää mielestäni paraimman ratkaisun 
eräs vanha anekdootti eli juttu, joka jostakin on jäänyt 
mieleeni. Ellen erehdy, kertoo Runeberg sen jossakin 
yhteydessä. Eräässä naisseurassa keskusteltiin nim. 
kerran hyvin innokkaasti siitä, miten sivistyneen naisen 
oli sopivinta seurassa esiintyessään pitää käsiään. Asiasta 
lausuttin moninaisia mielipiteitä. Yhden mielestä oli 
yksi asento sievin ja sopivin, toisen mielestä toinen, ja 

kullakin oli olevinaan hyvin päteviä perusteita käsityk- 
sensä tueksi, näitten perusteitten kuitenkaan saamatta 
toisia vakuutetuiksi. Vihdoin sanoa tokaisi eräs vanhan- 
puoleinen nainen, joka siihen asti oli äänetönnä seurannut 
keskustelua: Minun mielestäni on paras käsien pitämis- 
täpä se, — ettei pidä niitä ollenkaan! 

Tämä nainen lausui suuren totuuden. Paras käsien pi- 
tämistäpä on todellakin se, ettei pidä niitä ollenkaan. 
Jättää ne vaikka kotiin, jolleivät ne itsestään tule mukaan. 
Ja se on paras kaikkien muittenkin jäsenten vieläpä koko 
ruumiinkin »pitämis»-tapa. Puhujakin saa ruumiinsa luon- 
nollisimpaan ja parhaaseen asentoon siten, ettei hän rupea 
ollenkaan »asettelemaan» sitä mihinkään asentoihin, vaan 
antaa sen itsensä asettua. Ja jollei se ota itse asettuakseen 
oikeaan asentoon, niin antaa sen olla kokonaan ilman 
asentoa. Silloin se varmasti vähän ajan perästä on oikeassa 
asennossa. Se on mennyt siihen puhujan tietämätttä. 

Tavallaan tieteellisemmin selitettynä merkitsee tämä 
sitä, että ihmisruumiin liikkeet ja asennot tulevat siten 
paraiten luonnollisiksi, kun niitä ei tehdä tietoisen huo- 
mion ja harkinnan esineiksi, vaan annetaan niitten muo- 
dostua vaistomaisesti. Me osaamme kaikki varsin luon- 
nollisesti kävellä lattian poikki, kun kävelemme omia 
aikojamme sitä kävelemistä ajattelematta. Mutta jos 
joku »lautakunta» asettuu huoneen seinämälle tarkastamaan 
meidän käyntiämme ja meidän pitää kävellä huoneen 
poikki näytteeksi, niin aniharvat meistä osaavat luon- 
nollisesti kävellä, muutamat eivät tahdo päästä liikku- 
maankaan. Tämä johtuu siitä, että erinäiset vaistomai- 
set ja mekaaniset toiminnat häiriytyvät ja käyvät väki- 
näisiksi ja luonnottomiksi, jos ne tehdään tietoisen huomion 
ja ajattelun esineeksi. Puhujalle voi vain siis parhaana 

ulkonaista esiintymistä koskevana ohjeena lausua: ajattele 
tehtävääsi ja asiaasi eläkä itseäsi ja asentojasi, niin asentosi 
kyllä tulevat itsestään luonnollisiksi! 

Niin paljon pitää nyt pujuhan kuitenkin kiinnittää huo- 
miotaan asentoihinsa ja liikkeisiinsä, että hän on varuillaan 
kaikenlaisia helposti tottumukseksi muuttuvia omituisuuksia 
vastaan. Tällaiset omituisuudet, nim. tavallisimmin häi- 
ritsevät liikkeet ja kaikenlaiset» sivutoimet», johtuvat tosin 
alkuaan juuri siitä, että puhuja on liiaksi kiinnittänyt 
huomiota ruumiiseensa ja ulkonaiseen olemiseensa. 
Mutta kun ne ovat saaneet tarpeeksi aikaa juurtua, 
ovat ne vuorostaan käyneet vaistomaisiksi ja mekaanisiksi, 
siis tavallaan muuttuneet toiseksi luonnoksi, jota ei enää 
saa pois kitketyksi muuten kuin tietoisen vastustamis- 
toiminnan avulla. Varsinkin papeista, koulumiehistä ja 
professoreista tiedetään kertoa aivan loppumattomiin täl- 
laisia ulkonaisia omituisuuksia koskevia juttuja. Etenkin 
syrjäisten maaseutujen papit voivat harjoittaa saarna- 
tessaan toisinaan aivan eriskummallisia »sivutoimia». Mikä 
syleksii aina aikatavasta jollakin omituisella tavalla, mikä 
tohistelee nenäänsä, mikä huojuttaa eriskummallisesti ruu- 
mistaan, mikä tekee muita kummallisia liikkeitä. Ja monasti 
voivat tällaiset »sivutoimet» olla asianomaiseen puhujaan 
niin juurtuneita, että hän tuskin voisi puhua, jos hänen 
yhtäkkiä pitäisi lakata niitä harjoittamasta. Kerrotaanhan 
entisestä professorista, joka oli tottunut luennoidessaan 
aina hypistelemään määrättyä nutun nappia, jonka eräs 
koiransilmä jollakin keinolla oli saanut poisleikatuksi, että 
hän joutui aivan pois konsepteistaan seuraavalla luennolla, 
kun hän ei enää löytänytkään nutustaan tuota nappia, 
jota hän oli tottunut hypistelemään. — Tällaiset omituiset 
liikkeet ja sivutoimet tekevät tietysti kuulijoihin suuresti 

häiritsevän,- naurettavan, vieläpä toisinaan suorastaan her- 
mostuttavan vaikutuksen. Sen vuoksi ei kukaan näitä 
sivutoimia harjoittava puhuja voi koskaan olla varma, 
ettei hänelle mahdollisesti käy samalla tavalla kuin ker- 
rotaan käyneen eräälle puhujalle, jolla oli se hullunkurinen 
tapa, että hän puhuessaan aina välistä tapasi kädellään 
nenäänsä ikäänkuin tunnustellakseen, oliko se paikoillaan. 
Hänelle oli nim. eräässä tilaisuudessa joku pahasuinen 
kuulija kesken puheen huutanut, että hän antaisi olla 
nenänsä rauhassa ja jatkaisi vain puhettaan, kuulijakunta 
kyllä vartioisi nenää ja ilmoittaisi puhujalle, jos se lähtee 
paikoiltaan liikkumaan. 

Paras keino estää tällaisia ulkonaisia omituisuuksia, 
joihin voisi vielä lukea jonkun puhenuotin omaksumisen, 
määrättyjen sanojen ja lausetapojen häiritsevän toista- 
misen y. m. s., juurtumasta tottumuksiksi, on pyytää 
omaisiaan tai tuttaviaan, joitten suoruuteen ja vilpittö- 
myyteen voi luottaa, huomauttamaan kohta, kun sellaisia 
merkkejä havaitsevat. 

3. Pelko. 

Pääasiassa sama periaate, joka paraiten ratkaisee 
asentokysymyksen, auttaa myöskin paraiten voittamaan 
erään toisen, vielä paljoa suuremman vaikeuden, — sikäli 
kuin se yleensä voitettavissa on. Tarkoitan pelkoa. On hen- 
kilöitä, joilla voisi olla yhtä ja toista kuulemisen arvoista sa- 
nottavaa, ja jotka sekä kernaasti haluaisivat että myöskin 
kaikkien ulkonaisten edellytysten puolesta voisivat puhujina 
esiintyä, mutta joille pelko tekee sen suorastaan mahdotto- 
maksi. Tietäväthän sitäpaitsi monet niistäkin, jotka ovat 
esiintyneet satoja, ehkä tuhansiakin kertoja eläessään puhu- 

jina, että tuosta sangen ikävästä »ramppikuumeesta» ei pääse 
pitkällisimmänkään »praktiikan» kautta täydellisesti vapau- 
tumaan. Monet suuret, johtavat valtiomiehet, saarnaajat 
ja muut ammattipuhujat, jotka melkein koko ikänsä ovat 
seisseet alati »tulessa», ovat tunnustaneet, että heitä sit- 
tenkin aina jonkun verran pelottaa, kun varsinkin vaikeissa 
tilanteissa on astuttava yleisön eteen puhumaan. Ei pidä 
siis odottaakaan, että puhetaidon teoria voisi tarjota 
jonkun yleisrohdon tai muun keinon, joka poistaisi puhu- 
jilta aina ja kaikissa tiloissa pelon ja tyynnyttäisi jännit- 
tyneet hermot ja rauhoittaisi levottomasti jyskyttävän 
sydämen. On varsin luonnollistakin, että useimmat ihmiset 
tuntevat jonkinlaista jännitystä ja levottomuutta, varsin- 
kin milloin on esiinnyttävä vaikeissa ja luonteeltaan epä- 
selvissä tilanteissa, missä vielä puhujan onnistumisesta 
tai epäonnistumisesta ehkä voi riippua hyvin paljon, 
pelissä olla ei ainoastaan puhujan oma maine ja menestys, 
vaan monasti vielä paljoa suuremmat ja laajakantoisemmat 
arvot ja asiat. Voipa tällainen kiihottava jännitys ja pelko 
olla tavallaan hyväksikin puhujalle, se kun vaikuttaa 
henkisen piiskan tavoin pannen mielikuvituksen, ajatuksen 
ja yleensä kaikki henkiset voimat nopeampaan ja voima- 
peräisempään toimintaan. »Ramppikuume» on siis oikeas- 
taan vahingoksi vain silloin, kun se kehittyy niin pitkälle, 
että se saattaa ihmisen suorastaan pois tasapainosta, 
panee pään pyörälle, ajatukset sekaisin ja vaikuttaa yleensä 
hämmentävästi tai lamauttavasti. Sellaista pelkoa 
vastaan olisi nyt tietysti joku turvakeino erittäin tarpeelli- 
nen olemassa. 

On henkilöitä, joilla »ramppikuume» ihan tavallisesti 
saa tällaisen luonteen, ja niillekin, joilla se ei ole tavallista, 
voi kuitenkin erityisen vaikeissa oloissa sellaista sattua. — 

Missään tapauksessa ei nyt pidä ainakaan koettaa millään 
ulkonaisilla keinoilla (rohdoilla, alkoholilla y. m. s.) roh- 
kaista tai rauhoittaa itseään. Ne tekevät asian vain monin 
kerroin pahemmaksi. Ne voivat hetkellisesti auttaa — 
tai oikeammin: olla auttavinaan — mutta niillä aikaan 
saatua pientä rohkaisua tai rauhoitusta seuraa aivan 
pian vielä paljoa suurempi sekaannus ja lamautuminen, 
toisinaan ihan suoranainen huumautuminen. Ulkonaisista 
rohkean ja rauhallisen mielialan ylläpitämiskeinoista on 
tämän kirjoittajan mielestä paras vain se, että koettaa 
nukkua hyvin esiintymisen edellisen yön, vieläpä, jos 
mahdollista, esiintymispäivänäkin, ja sitten ennen erityisen 
jännittävää esiintymistilaisuutta liikkua rauhallisesti rait- 
tiissa ulko-ilmassa melkein ihan puhumislietkeen saakka, 
jottei kokoushuoneen ummehtunut ilma ja tupakan savu 
saa ruumista herpaista ja päätä sekoittaa. Henkilö, joka 
tulee puhujalavalle melkein suoraan raittiista ulko-ilmasta, 
ruumis reippaana ja virkeänä ja pää selvänä, ei helposti 
pelosta lamaudu eikä mene sekaisin. 

Tärkeämpi kuin kaikki nämä ulkonaiset lamauttavan 
pelon torjumiskeinot on kuitenkin puhujan sisäinen 
mieliala. Tässä tulemme nyt takaisin siihen ajatuk- 
seen, josta lähdimme. Pääasia on taasenkin, että puhujalla 
on oikea käsitys ja elävä tunne siitä, mitä tehtävää hän 
oikeastaan on suorittamassa yleisön edessä, ja ensinnäkin 
elävä tunne ja varmuus siitä, että hän on suorittamassa 
jotain tehtävää. Sille, joka kysyy, miten puhujana esiin- 
tyessään voisi vapautua pelosta, on siis paras vastaus 
yhäkin se, minkä muistaakseni William S t e a d, niin 
surullisella tavalla surmansa saanut kuuluisa englantilainen 
sanomalehtimies ja samalla etevä puhuja, aikoinaan antoi 
puhujia varten kirjoittamassaan kymmenessä käskyssä. 

Steadin vastaus kuului nim.: Ole täynnä asiaasi 
ja unhota itsesi! — Se ohje ei ole suinkaan uusi, 
päinvastoin: niin on aina ajateltu. Mutta tuo vanha oikea 
ajatus oli Steadin käskysanoissa puettu erittäin lyhyeen 
ja tarmokkaaseen muotoon. Tosin voisi sen pukea vieläkin 
lyhempään muotoon. Steadinkin ohjeessa on nim. loppu- 
puoli vielä oikeastaan liikaa. Sille, joka tahtoo pelosta 
vapautua riittää vain sanoa: Ole täynnä asiaasi! Sillä se 
joka on täynnä asiaansa, hän unohtaa itsensä, ja se, joka 
unohtaa itsensä, ei muista pelätäkään, ei ainakaan kovin 
pahasti. 

Kun mennään asian juureen, johtuu siis ylenmääräinen 
pelkokin puhujalla usein vain yksinkertaisesti siitä, ettei 
hänellä oikeastaan ole mitään sanottavaa, ei ainakaan 
mitään sellaista, mikä olisi hänelle itselleen oikein tärkeää 
ja sydämen asiaa ja mikä sen vuoksi pitäisi saada sano- 
tuksi. Tämän takia on puhujalla vaistomainen tunne, 
että hän on oikeastaan asiatta liikkeellä, ja sen vuoksi 
tuntuu koko hänen asemansa kierolta ja luonnottomalta. 
Kummakos sitten, jos tämä tunne koko aseman kieroudesta 
ja onttoudesta hermostuttaa ja vaivaa, ajaa tuskan hien 
otsaan, vieläpä panee polvetkin vapisemaan. — Puhujalla 
pitää siis vain ennen kaikkea olla ajettavanansa asia, 
tämän asian pitää olla hänelle tärkeä ja tätä asiaa hänen 
täytyy olla täynnä. Silloin ei jouda niin kovin paljon 
ajattelemaan sitä omaa rakasta pikkuista minäänsä, sen 
onnistumista tai epäonnistumista. Ja kun sitä ei jouda 
liian paljon ajattelemaan, silloin ei jouda myös liian paljon 
pelkäämään. 

4. Miten on puhe alotettava? 

Puheen alottamisesta ja lopettamisesta 
on nyt vielä sanottava joku sana, sillä niillä on kummalla- 
kin aivan erikoinen tärkeytensä. 

Jos vanhaa sananlaskua soveltaen sanoisimme, että 
alku on puheen kaunistus, niin sanomme vielä aivan liian 
vähän Alku usein jo ihan suorastaan ratkaise e 
koko puheen kohtalon. Monasti saattaa puhu- 
jalla itsellään jo parin kolmen ensi lauseen jälkeen olla 
ihan varma tunne siitä, että nyt menee kaikki ihan hunnin- 
golle tai ettei nyt ainakaan tule mitään hyvää. Puheen 
alottaminen on nim. jokseenkin yhtä tärkeä ja kriitillinen 
asia kuin laulun alottaminen. Jos laulu alotetaan väärästä 
äänestä, niin on mahdotonta, että esityksestä tulee onnis- 
tunut. Jos puhe alotetaan »väärästä äänestä», niin sekin 
useimmiten epäonnistuu kokonaan. 

Goethe käyttää eräässä yhteydessä alun tärkeyttä 
valaistakseen toista proosallisempaa, mutta ehkä vielä 
havainnollisempaa kuvaa, jonka Damaschkekin kir- 
jasessaan mainitsee. Jos liiviä napittaessaan, sanoo Goethe, 
panee ensi napin väärään napinreikään, niin menee koko 
liivi vinoon eikä napituksesta tule mitään. — Niin on 
puheessakin. Ensi lauseet usein ratkaisevat. Jos ne 
eivät avaa kuulijain korvia, herätä heidän mielenkiintoaan 
ja synnytä vastakaikua, niin huomaa puhuja viskanneensa 
sanansa suohon, soittavansa soitinta, jolla ei ole kaikupoh- 
jaa, ja tämä huomio voi masentaa hänet kokonaan jo kohta 
alussa. Tarvitaan erinomaista tarmoa ja suurta taitoa 
ja monasti ihan suuttumuksen vimmalla tehtyä äkäistä 
päätöstä, jos mieli tämmöisen epäonnistuneen alun jälkeen 
vielä viedä puhe kunnialliseen loppuun. Jos sitä vastoin 

jo ensi sanat sattuvat osumaan oikeaan, herättävät kuu- 
lijoissa tarkkaavaisuutta ja vastakaikua, niin tämä yleisön 
mieliala vaikuttaa rohkaisevasti ja innostavasti puhujaan 
ja hän pääsee kohta hyvään vauhtiin temmaten yhä voi- 
makkaammin mukaansa yleisön, joka taasen vuorostaan 
yhä lisääntyvällä ja selvemmin ilmenevällä mielenkiin- 
nollaan kannustaa puhujaa yhä parempaan mielialaan ja 
vauhtiin. 

Puheen alun tärkeyttä ei siis helposti voi arvata liian 
suureksi. Kysymys on nyt vain: Minkälainen on sitten 
onnistunut puheen alottamistapa ja miten sen aina löytää? 
Puhetta alotettaessa on ensinnäkin otettava huomioon 
muutamia jokseenkin ulkonaisia ja näennäisesti mitättö- 
miä, mutta sittenkin asiallisesti varsin tärkeitä seikkoja. 
Puhetta ei pidä alottaa niin, että kuulijoista tuntuu kuin 
olisi täyden vesity nnyri n suulta yhtäkkiä temmaistu tappi 
ja kuin valuisi sen vesi nyt hölisten heidän ylitsensä. 
Ei pidä ruveta heti alussa hirmuisella vauhdilla kuularuis- 
kun tavoin syytämään sanoja kuulijoitten yli. Se tekee 
hengettömän ja epähienon vaikutuksen. Kukaan ei voi 
uskoa, että puhujalla, joka kohta rupeaa hölisemään kuin 
vesipu ous, olisi mitään kuulemisen arvoista sanottavaa. 
Myöskään ei pidä heti alussa olla innostunut ja haltioissaan 
eikä huutaa jo ensimäisiä lauseita kovalla ja kiihtyneellä 
äänellä. Eihän kuulijakunta vielä tiedä kunnolleen, mistä on 
kysymyskään, se ei tunne siis puhujan innostuksen syytä 
eikä sen vuoksi voi siihen innostukseen yhtyä. Sille esiintyy 
sen takia puhujan jo kohta alussa osoittama innostus tai 
mielenliikutus kokonaan käsittämättömänä kummallisuu- 
tena, jota se jää katsomaan suu auki. Ja jos kohta alusta 
puhuja ja kuulijat joutuvat eri vireeseen ja eri tunnelmaan, 
liikkuvat tavallaan kuin eri tasoissa, niin ei se lupaa hyvää 

puheen menestykseen nähden. Puhuja on silloin luulta- 
vasti oleva solisti, joka laulaa omaa ääntänsä saamatta 
orkesteria mukaan, ja koko puhe on tekevä enemmän 
tai vähemmän vihlovan epäsoinnun vaikutuksen. — Puheen 
ensimäiset sanat on yleensä sopivinta lausua levollisesti 
ja harvakseen, hillityllä ja rauhallisella äänellä. Ne pitää 
»sijoittaa» saliin niinkuin siemenet multapenkkiin ja antaa 
niille hiukkasen aikaa itää, s. o. tehdä vaikutusta Vasta 
kun ensi sanat ovat rauhallisina kaikuneet kautta salin, 
kun kaikki ne ovat kuulleet ja ehtineet tajuta ja ne mahdolli- 
sesti ovat jo hiukan herättäneet mielenkiintoa, sopii jatkaa 
ja silloin jo ehkä vähän vilkkaammin ja vaikkapa hiukan 
korotetummalla äänelläkin. 

Ikivanha puheen alottamista koskeva ulkonainen ohje 
on nyt myöskin, ettei pidä ruveta puhumaan heti, kun 
lavalle pääsee, vaan on pidettävä pieni alkupaussi. Sen 
pitäminen on tärkeämpi kuin luulisikaan. Jos puhuja 
rupeaa puhumaan heti, kun hän lavalle pääsee, tekee hän 
tottumattoman, hätiköivän ja hermostuneen vaikutuksen 
ja synnyttää kuulijassa sen käsityksen, ettei hän ole tilan- 
teen herra. Sitäpaitsi ei kohta puhujan ilmestyttyä lavalle 
ole salissa tavallisesti vielä täysi hiljaisuuskaan, ja jos 
puhuja odottamatta täyden hiljaisuuden syntymistä, kohta 
alottaa puheensa, menevät sen ensimmäiset lauseet 
useimmilta kuulijoilta hukkaan. Jo tämänkin vuoksi 
on alkupaussin pitäminen tarpeellinen. Mutta sitä paitsi 
on sillä psykolooginenkin tärkeytensä. Se kiihottaa yleisön 
mielenkiintoa ja panee sen jännitetyn odotuksen mielen- 
tilaan. Ja tällaista mielentilaa puhuja juuri tarvitsee, 
jotta hänen sanansa herättäisivät vastakaikua. Vielä 
toiseltakin kannalta on alkupaussilla tärkeä psykolooginen 
merkitys. Se on se hetki, jolloin puhuja tutustuu ylei- 

söönsä, henkisesti lävistää sen. Seisoessaan siinä äänetönnä 
ja odottavana, mutta samalla rauhallisena yleisön edessä 
ja antaessaan katseensa levollisesti liukua sen yli, tekee 
puhuja oikeastaan samaa, mitä lääkäri ensi töikseen sai- 
rasvuoteen äärellä: tunnustelee »potilaansa» valtimoa. Alku- 
paussin aikana, jollei se ole voinut ennemmin tapahtua, on 
puhujan päästävä selville siitä, miten kuulijakunnan 
sydän lyö, missä mielentilassa se on. — 

Kuitenkin on nyt ehkä syytä erityisesti huomauttaa, 
ettei tätä alkupaussia pidä tehdä liian pitkäksi. Silloin 
se luonnollisesti vaikuttaa aivan päinvastaista kuin sillä 
tarkoitetaan: se hermostuttaa, jopa suututtaakin kuuli- 
joita, ja voi sitäpaitsi helposti asettaa puhujan naurettavaan 
valoon. Henkilö, joka seisoo lavalla kaiken kansan kat- 
seltavana minuuttikausia sanomatta sanaakaan, rupeaa 
pian tuntumaan »puujumalalta», joka on vain tullut itseään 
näyttelemään, ja sellainen puhuja tekee helposti turha- 
mielisen narrin vaikutuksen. Myöskään ei ole sopivaa, 
että puhuja lavalla yleisön edessä rupeaa ennen puheen 
alkua tekemään kaikellaisia ulkonaisia valmistuksia: etsimään 
taskuistaan nenäliinoja, ruokkoamaan ja niistelemään ne- 
näänsä sellaisella perinpohjaisuudella kuin olisi kysymyksessä 
korkeintaan kerran vuodessa tapahtuva suursiivous, puh- 
distelemaan silmälasejaan tai muuten hoitelemaan ja siis- 
timään ulkonaista ihmistään. Jotkut näyttävät tosin 
luulevan, että tämä muka olisi erityisen hienoa, todistaisi 
puhujan hätäilemättömyyttä, maailmantottumusta ja esiin- 
tymisvarmuutta ja erinomaisesti tehoisi yleisöön herättäen 
sen mielenkiintoa. Siksi jotkut jatkavat tällaista temppui- 
lemista koko puheen ajankin. Ulkomailla näkee puhujia 
ja luennoitsijoita, jotka tulevat yleisön eteen hansikoituina 
ja kohta puhu japaik alle päästyään ryhtyvät hyvin juhlalli- 

sesti ja hitaasti riisumaan hansikkaita käsistään leikitellen 
niillä sitten pitkin puheen aikaa. Toiset kääntelevät ja ny- 
pistelevät jotain mukanaan tuomaansa tai saamaansa ruusua 
tai jotakin muuta esinettä, harjoittaen tätä käsityötä niin 
innokkaasti, että se näyttää olevan heille melkein pää- 
työnä ja puhuminen vain sen rinnalla suoritettavana 
sivutoimena. 

Kaikki tällaiset temppuilemiset ovat sekä typeriä 
että mauttomia. Ne loukkaavat sekä tervettä tunnetta 
että tervettä järkeä. Sanoohan sekä terve tunne että 
terve järki jokaiselle, jolla ne on tallella, että puhujan on 
tultava yleisön eteen puhumaan eikä tekemään toilettiaan 
tai harjoittamaan muita käsitöitä. Sellaisten asiain suo- 
rittaminen kuuluu kotiin. Puhujalle, joka minuutikausia 
esim. puhaltelee ja puhdistelee rillejään yleisön edessä, 
ennenkuin ryhtyy puhumaan, saattaisi yleisö aivan täy- 
dellä syyllä huutaa: tuo teidän olisi ollut tehtävä kotona! 
Sen toimituksen suorittamista emme ole tulleet tänne 
katsomaani — Millään tällaisilla ulkonaisilla tempuilla ja 
valmistuksilla, jotka olisi voinut ja pitänyt ennen lavalle 
tuloa suorittaa tai jotka eivät ole ollenkaan sillä hetkellä 
tarpeellisetkaan, ei pidä koskaan alkupaussia pidentää. 
Sen ei saa antaa kestää hetkeäkään kauvemmin kuin on 
tarpeelista sen tarkoituksen saavuttamiseen, mikä sillä on. 
Alkupaussin tarkoituksena on hiljaisuuden aikaan saami- 
nen ja tarkkaavaisuuden herättäminen. Kun se tarkoitus 
on saavutettu, on alkupaussi täyttänyt tehtävänsä, ja 
sen pitkittäminen vielä kauvemmin on ei ainoastaan 
aiheetonta, vaan typerää ja vahingollista. — Tässäkin 
siis sama periaate, mikä yleensä: ei mitään tyhjää, tar- 
koituksetonta temppuilemista vain temppuilemisen vuoksi! 
Puheessa on oikeutettua ja samalla vaikuttavaa vain se, 

mikä on välttämätöntä. Välttämätöntä on vain se, mikä 
täyttää määrättyä, selvästi ymmärrettävää tehtävää. 

Kaikki se, mitä tässä nyt on sanottu puheen alottami- 
sesta, on etupäässä ulkonaista. Tärkeintä olisi tietysti 
tietää, mitä sitten puheen alussa yleensä on sanottava. 

Milloin kuulijakunta jo ennakolta on huvitettu ja 
mielenkiintoinen tai yleensä kuunteluhaluinen, milloin itse 
tilaisuus on tunnelmarikas ja olosuhteet muuten puhujalle 
edulliset, ei oikean alun keksiminen ole mikään niin kovin 
vaikea asia. Puhuja voi ilman muuta käydä suoraan 
aineeseensa, koska kuuntelemiseen tarvittava mielenkiinto 
yleisön puolella on jo ennakolta olemassa, ja jos aihe on 
itsessään huvittava ja puhuja osaa sitä oikein esittää 
eikä hävitä kuulijakunnan mielenkiintoa suoranaisella 
taitamattomuudella tai kuivakiskoisuudella, niin silloin 
käy kaikki hyvin ihan kuin .itsestään. Mutta olosuhteet 
eivät ole puhujalle läheskään aina näin edulliset. Monasti 
täytyy puhua kuulijakunnalle, joka ensinnäkään luonnos- 
taan ei ole yleensä ollenkaan kuunteluhaluinen, vaan joka 
on tullut kysymyksessä olevaan tilaisuuteen joissakin 
aivan muissa tarkoituksissa kuin kuuntelemaan puhetta. 
Sitäpaitsi voi luonnostaan kuunteluhaluinenkin kuulija- 
kunta olla toisinaan väsynyt ja välinpitämätön, vieläpä 
joskus (esim. kiihkeitten valtiollisten taistelujen aikana) 
puhujalle suorastaan vihamielinenkin. 

Sellaisissa oloissa vaatii puheen alottaminen erikoista 
taitoa ja aivan erikoisia keinoja. Puhujan on silloin itsensä 
kaikkein ensinnä luotava se mieliala ja mielen- 
kiinto, mikä puheen tarkkaavaiseen seuraamiseen tar- 
vitaan. Hänen on yksinkertaisesti keinoilla millä hyvänsä 
pakotettava yleisö sellaiseen mielialaan, että se pu- 
hetta kuuntelee, vieläpä kuuntelee sitä jännitettynä. Voidak- 

sensa tämän tehdä täytyy puhujan ennen kaikkea tietysti 
olla varmasti selvillä siitä, missä mielialassa yleisö sillä 
hetkellä todellisesti on, sillä tämän mielialan pohjalta hänen 
on lähdettävä saadaksensa sen muutetuksi semmoiseksi 
kuin hänen tarkoituksensa vaativat. Jos kuulijakunta 
on esim. väsynyt, voi puhuja sopivasti jollakin sanalla 
viitata tuohon väsymykseen ja samalla liittää viittauk- 
seensa jonkun sukkelan, humoristisen tai muun tilaisuuteen 
sopivan huomautuksen, joka on omansa panemaan yleisöä 
hyvälle tuulelle, virkistämään ja rauhoittamaan sitä tai 
osoittamaan sille, mistä syystä puhujan esiintyminen 
kuulijakunnan väsymyksestä huolimatta on aiheutettu 
ja oikeutettu, ehkä välttämätönkin. Jo yksistään se seikka, 
että kuulijakunta huomaa puhujan tietävän kuuli jäin 
olevan väsyksissä, vaikuttaa näihin virkistävästi ja väsy- 
mystä karkoittavasti. Jos puhuja nyt vielä sen lisäksi 
kohta alussa keksii joitakin hauskoja, luontevilta ja välit- 
tömiltä tuntuvia käänteitä, jotka saattavat kuulijakunnan 
hyvälle tuulelle ja herättävät sen mielenkiintoa, niin on 
sillä jo yleisö pääasiassa voitettu: puheen jatkamiseen 
tarvittava mieliala on saatu syntymään. 

Milloin taasen puhujan on esiinnyttävä hänelle suo- 
rastaan vihamielisen yleisön edessä, on niinikään useimmi- 
ten sopivaa, että puhuja jollakin mukavalla viittauksella 
osoittaa tämän tietävänsä. Mutta näille viittauksille ei 
pidä antaa uhittelevaa eikä ärsyttävää muotoa. Puhujan 
ei pidä missään tapauksessa vihamielisenkään yleisön 
edessä heti alunpitäin esiintyä tappelukukkona, joka ei 
odotakaan yleisön puolelta mitään ymmärtämystä sitä 
kohtaan, mitä hän aikoo sanoa. Päinvastoin on paljon 
oikeampaa, että puhuja jollakin sopivalla käänteellä antaa 
ymmärtää olevansa täysin vakuutettu, että yleisö tulee 

pääasiassa hyväksymään hänen käsityksensä, jahka se 
vain saa kuulla sen oikein esitettynä. Tämä puhujan rau- 
hallisesti ja hyväntahtoisesti, mieluimmin vielä sopivin 
leikillisin kääntein, ilmaisema vakaumus on omansa vai- 
kuttamaan vihamielisiinkin kuulijoihin lauhduttavasti ja 
samalla jännitettyä odotusta herättävästi. 

— Tuo mies ei olekaan siis mikään sokea kiihkoilija 
eikä yksipuolinen yltiöpää — täytyy vastustusmielistenkin 
kuulijain itselleen sanoa — koskapa hän esiintyy noin ystä- 
vällisenä, hyväntuulisena ja ymmärtämystä edellyttävänä 
kuulijakunnan edessä, jonka jyrkästi eroavan kannan hän 
ilmeisesti näkyy tietävän. Ja samalla täytyy kuulijain, 
jos he, kuten tavallista on, ovat tulleet kuuntelemaan 
vastustajaa siinä luulossa, että tämä syytää vain solvauk- 
sia ja haukkumasanoja toisin ajattelevia kohtaan, hiljai- 
suudessa hävetä itseään ja tuntea itsensä nolatuiksi. 
Heidän täytyy hiljaisuudessa tunnustaa itselleen, että 
tuolla vastustajalla onkin paljoa korkeampi ja inhimillisesti 
laajanäköisempi käsitys ihmisten välisistä erimielisyyksistä 
kuin heillä itsellään. Korkeampi ja samalla kauniimpi 
sekä ihmisarvon mukaisempi, sillä hänhän ei näy edellyt- 
tävänkään, että vastustajat olisivat hänen kanssaan eri 
mieltä pahasta tahdosta tai tyhmyydestä, vaan yksistään 
siitä syystä, etteivät ole sattuneet hänen edustamaansa 
käsitystä oikein esitettynä kuulemaan. 

— Onpa nyt kumma kuulla — sanoo tämä vastustus- 
mielinen yleisö itselleen — mitä tuolla miehellä on sitten 
käsityksensä tueksi sanottavana, kun hän esiintyy näin 
varmana, mutta samalla sovinnollisena, hyväntahtoisena, 
vieläpä leikillisenäkin ja vastustajistaan hyvää edellyt- 
tävänä. 

— Jos puhuja saa vihamielisen kuulijakunnan näin 

hiljaisuudessa ajattelemaan, silloin hän on jo saavuttanut 
siitä ensimäisen tärkeän voiton. Kuulijakunta tuntee 
itsensä lyödyksi, sen täytyy tunnustaa itselleen: tuo mies 
seisoo yläpuolella meitä, hän katselee inhimillisiä oloja 
korkeammalta, suursuuntaisemmalta kannalta kuin olimme 
odottaneet, hänelle näkyy olevan leikintekoa esiintyä ihan 
vihamielisenkin yleisön edessä. Ja jännitettynä odottaa 
kuulijakunta, mitä puhujalla on sanottavaa. — Ja kun 
tällainen mieliala kerran on saatu kuulijakunnassa synty- 
mään, niin muuta ei tarvitakaan. Sen pohjalla voidaan 
jatkaa. Puhujan sanoille on otollinen maaperä olemassa. 

Tietysti on nyt mahdotonta kaikkiin yksityistapauk- 
siin soveltuvasti osoittaa, millaisilla lauseilla ja käänteillä 
puheen kuulemiseen tarvittava mieliala kulloinkin on saa- 
tava syntymään. Edellä lausuttujen yleisten viittausten 
selvittämiseksi ja havainnollistuttamiseksi esitettäköön 
tässä senvuoksi vain joku valaiseva yksityiskohtainen 
esimerkki siitä, miten vaikeissa oloissa puhe on alotettava 
ja sen kuuntelemiseen tarvittava mieliala luotava. Varsin 
opettavainen on tässä suhteessa eräs tapaus, mikä kerrotaan 
Demostheneesta. Siihen aikaan kun Demosthenes piti 
suuret puheensa herättääkseen kansalaisensa huomaamaan 
ja ajoissa torjumaan Makedonian puolelta uhkaavaa vaaraa, 
ei Ateenan kansa suinkaan aina ja kokonaisuudessaan 
ollut Demostheneen puolella. Niin sattui kerrankin kansan- 
kokouksessa, että kuulijat olivat niin jyrkästi Demosthe- 
nesta vastaan, etteivät he antaneet hänen edes pulmakaan. 
Hänet huudettiin suorastaan »alas» tai hukutettiin hänen 
sanansa yleiseen hälinään. Demosthenekselle oli kuitenkin 
asiansa tärkeä, hän tahtoi hinnalla millä hyvänsä saada 
sanottavansa sanotuksi, sillä hän oli vakuutettu siitä, 
että se, mistä hän aikoi puhua, koski koko Ateenan ole- 

massaoloa. Sen vuoksi hän päätti yrittää uudestaan. 
Hän nousi hetkisen kuluttua jälleen puhujapaikalle, ja 
kun kansa taasen kohotti suuttumuksen mellakan, ja aikoi 
huutaa hänet alas, kiirehti hän sanomaan: Kansalaiset! 
Te erehdytte! En minä aij okaan pitää mitään puhetta. 

— Vai ei puhetta — no, mitä sitten? kuului kansan 
joukosta. 

— Tahtoisin ainoastaan kertoa teille erään jutun 
sanoi Demosthenes. 

— Jutun! Se oli toinen asia! 

— Tahtoisin kertoa erään jutun, — jatkoi Demos- 
thenes, — joka viime viikolla esiintyi oikeudessa ja aiheutti 
tuomareille paljon päänvaivaa. 

Juttuja, varsinkin jännittäviä oikeusjuttuja, kuule- 
maan olivat ateenalaiset aina valmiit, ja pian oli kuulija- 
kunnassa syvä hiljaisuus syntynyt ja kaikki korvat olivat 
avoinna. Ja Demosthenes kertoi: 

Viime viikolla meni eräs henkilö, jonka piti matkustaa 
Ateenasta Piraiokseen (Ateenan satamakaupunkiin) vuok- 
raamaan eräältä aasinomistajalta aasin tehdäkseen tämän 
matkan aasin selässä. Hän sopi aasin omistajan kanssa 
hinnasta ja lähti taipaleelle. Mutta päivä sattui olemaan 
hyvin helteinen, matkamiehellä tuli aasin selässä kovin 
kuuma, ja sen vuoksi astui hän maahan kävelläkseen 
aasin varjossa, missä oli vähän viileämpi. Matkan teh- 
tyänsä vei hän tietysti aasin takaisin omistajalle ja aikoi 
maksaa tälle ennakolta sovitun summan. Mutta aasin 
omistaja ei tyytynytkään tähän summaan, vaan vaati 
enemmän. Matkamies oli tästä kovin kummissaan ja vetosi 
tietysti tehtyyn sopimukseen sanoen aasin omistajalle: 

— Tehän itse suostuitte vuokraamaan aasinne tästä 
hinnasta! 

— Niin kyllä, vastasi aasin omistaja, mutta tämä 
sovittu vuokrasumma oli oleva korvauksena ainoastaan 
aasin käyttämisestä, mutta nyt te olette käyttänyt hyväk- 
senne myöskin aasin varjon ja siitä minä vaadin eri maksun! 

— Mitä te nyt arvelette kansalaiset, lisäsi Demosthe- 
nes: onko aasin vuokraaja oikeutettu käyttämään hyväk- 
seen myöskin aasin varjon vai pitääkö hänen siitä suorittaa 
eri korvaus? 

Ateenalaiset jäivät kovin syvämietteisinä harkitse- 
maan tätä pulmallista kysymystä. Näin syntynyttä 
hiljaisuutta käytti Demosthenes hyväkseen lausuen: 

— Ateenan kansalaiset! Koska teidän mieliänne 
näyttää niin kovin vakavasti kiinnittävän kysymys aasista 
ja aasin varjosta, niin ehkä teillä nyt myöskin olisi hiukan 
halua ja aikaa ottaa tuumiaksenne, miten tämä meidän 
yhteinen isänmaamme saataisiin suojelluksi uhkaavalta 
vaaralta, sillä siitä kysymyksestä minä äsken aijoin puhua. 

— Ja ateenalaisilla oli nyt halua ja aikaa siihenkin. 
Ei kuulunut enää »alas» huutoja, ja Demosthenes sai 
rauhasaa jatkaa. « 

On nyt todellakin niin, että puhujan monasti täytyy 
ensin jutella milloin aasista, milloin aasin varjosta saadak- 
seen kuulijain korvat avatuiksi ja heidän mielenkiintonsa 
herätetyksi kuuntelemaan niitä tärkeämpiä asioita, joita 
hänellä mahdollisesti on sanottavana. 

5. Miten on puhe lopetettava? 

Ja nyt vihdoin viimeiseksi muutama sana puheen 
lopettamisesta! 

Jos alun tehtävänä on herättää puheen kuulemiseen 
tarvittava mieliala ja mielenkiinto, niin on lopun tehtävänä 

iskeä ikäänkuin viimeinen täydentävä isku, juurruttaa 
kuulijoihin lopullisesti ja lujasti se vakaumus tai tunnelma, 
jonka tartuttaminen on ollut puheen tarkoituksena. Alku 
ja loppu ovat sen vuoksi puheen tärkeimmät ja ratkaise- 
vimmat osat. Jos ne ovat hyvät, ei puhe voi koskaan 
oikein pahasti epäonnistua, sillä hyvä alku herättää mie- 
lenkiinnon ja hyvä loppu jättää mieleen edullisen koko- 
naisvaikutuksen. On nyt erittäin tärkeää, että molemmat 
nämät osat ovat ennakolta hyvin harkitut, niin etteivät 
ne ole etsinnän ja haparoimisen varassa. Silloinkin kun 
pitää puhua aivan valmistautumatta, täytyy aina lavalle 
noustessa olla niin paljon ajateltuna, että varmasti tietää, 
millä aikoo alottaa ja mihin lopettaa. Jos sitten lavalla 
sattuu hetken vaikutuksesta johtumaan mieleen vielä 
sopivampi alku tai loppu, niin sitä parempi, mutta varalta 
on sellainen aina oleva ajateltuna, sillä ei mikään tee sen 
avuttomampaa ja nolompaa vaikutusta kuin jos puhuja 
hätiköi ja haparoi löytääkseen, mitä aluksi sanoisi tai 
mihin lopettaisi. 

Varsinkin on erityisen tärkeää, että puhujalla on 
selvänä puheensa loppu. Jos se on lavalla hakemisessa, 
voi etenkin tottumaton puhuja joutua ihan suoranaiseen 
hätään. Hän ei löydä mitään keinoa päästäkseen kunnialla 
edes lavalta pois. Sillä niin kauvan kun hän on lavalla, 
täytyy hänen koko ajan puhua. Mutta samalla täytyy 
hänen myöskin ajatella sopivaa loppupontta, johon hän 
voisi puhepurtensa kääntää kuin valkamaan. Näitä kahta 
tehtävää hän ei voikaan kunnolla suorittaa yhtärintaa. 
Jos hän ajattelee vain loppupontta, niin täytyy sillä aikaa 
puhua, mitä sylki suuhun tuo, syytää vain lauseita, joissa 
ehkä ei ole mitään ajatusta eikä yhteyttä. Jos hän taasen 
ajattelee lauseitaan, täytyy loppuponnen etsinnästä koko- 

naan lakata, ja tuskan hiki nousee puhujan otsalle joka 
kerta, kun hän joutaa silmänräpäyksen ajan ajattelemaan, 
mikä tästä kaikesta lopuksi on tuleva. Nyt on sitäpaitsi 
jokaisella lauseella, jos niitä sanotaan noin vain ilman 
ennakolta harkittua loppupäämäärää, se ominaisuus, että 
se herättää uusia ajatusyhtymiä ja vaatii jatkoa. Kun 
sanoo A, niin täytyy sanoa myös B. Näin ajautuu puhuja, 
jolla loppuponsi ei ole selvänä, yhä kauvemmaksi rannat- 
tomille ulapoille. Tällainen epätoivon tuskassa kunniallista 
loppua hakeva puhuja onkin sen vuoksi melkein yhtä 
onnettomassa asemassa kuin henkilö, joka on pudonnut 
veteen ja joka kaikin voimin ponnistelee rantaa kohti, 
mutta jonka armoton aalto aina paiskaa yhä kauvemmaksi 
rannasta. 

Puheen loppua ei saa siis koskaan jättää sattuman 
varaan. Tärkeä on vielä, että loppu yleensä on tarmokas 
ja tavallaan äkillinen. Ei tietysti äkillinen siinä merkityk- 
sessä, että puhe loppuisi kuin kesken, niin että kuulijat 
jäisivät ällistyneinä odottamaan, eikö enää tulekaan mi- 
tään. Vaan äkillinen siinä merkityksessä, että määrätyn 
ennakolta harkitun loppu-iskun jälkeen ei tule enää mitään 
pieniä jälkinakutuksia, jotka vain heikentävät varsinaisen 
loppu-iskun vaikutusta. Monasti todellakin oikein hyvän- 
kin puheen kokonaisvaikutus menee pilalle sen takia, 
että puhuja sopivan loppulauseen jälkeen liittää vielä 
joitakin mietoja ja merkityksettömiä lisälauseita, jotka 
olivat aivan tarpeettomia. Puhe on loppuva kuin edus- 
kunnan täysistunto voimakkaaseen vasaraniskuun, jonka 
jälkeen ei enää saa tulla mitään. 

— Milloin on kysymys todistelevasta esityksestä, on 
tietysti asianmukaisinta, että pitkin puhetta harjoitettu 
todisteleva nakutus lopussa kootaan yhteen suureen todis- 

tavaan kokonaisiskuun, johon sisältyy koko puheen ku- 
luessa esitettyjen todisteitten ydin. Tunnelmapuheissa 
taasen on niinikään mieliala lopussa saavuttava korkeim- 
man voimakkuutensa tai syvyytensä, ja kun se on saavu- 
tettu, on loppupaussi tuleva äkkiä ja ilman venyttelyjä. — 

Tietysti on nyt paljon puheita, jotka eivät ole sel- 
västi kumpaakaan luonnetta, ei todistelevia eikä tunnelma- 
puheita, tai ovat osaksi molempia. Sellaisissa ei nyt pidä 
suinkaan ruveta keinotekoisesti rakentamaan loppuun mi- 
tään paukku vaikutusta, jos sellainen kerran ei ole puheen 
luonteen ja tilanteen kannalta luonnollinen. 

Miten on sitten sellaiset esitykset lopetettava? Se on 
kaikista yksinkertaisinta. Ne lopetetaan paraiten vain 
niin, että kun kaikki se on sanottu, mitä sanottavana oli, 
niin ei enää lisätä mitään. — 



Tohtori K. S.Laurilan teoksia puhetaidon alalta: 

Silmäys suomalaisen puhetaidon kehitykseen 

80 siv. 1: 25. — Sisältää erittäin ansiokkaan ja ainoan laa* 
tuaan olevan esityksen suomalaisen puhetaidon kehityksestä 
uusimpiin aikoihin asti, esitellen lähes 40 puhujaa eri omi* 
naisuuksineen ja puhelajineen. 

Suomalaisia puhujia ja puheita 

266 siv. Kuvit. 6 mk., sid. 10 mk. — »Sisältää mitä-ar* 
vokkainta luettavaa.- Siinä on kansamme parhaiden miesten 
»kultamuruja» niin runsaasti, että vain harv i kirja voi sille 
vertoja vetää. Siksi suositellessamme tätä kirjaa jokaisen 
suomalaisen perheen joulupöydälle, teemme sen vilpittö* 
mässä mielessä. Parempaa joululahjaa ei hevin voisi 
kirjallisuuden joukosta löytää». (Aamulehti). 

Suomalainen puhetaito 

350 siv. Kuvit. Sid. 12: 50. — Paitsi pirteästi ja ansioks 
kaasti kirjoitettua yhtenäistä silmäystä suomalaisen puhe* 
taidon kehitykseen teos sisältää 26 edustavimman puhu* 

iamme 45 merkkipuhetta. »Samalla kun se on mitä par* 
lain opas puhumataidon alaila, se on erikoisen arvokas 
suomalaisen sivistyselämän merkkiteos». (Satakunta). 

Kuuluisia puhujia ja puheita 

400 siv. Kuvit. 7: 50, sid. 12 mk. — Johtavien sivistys* 
kansojen 28 parhaitten puhujien 46 suurella huolella ja 
asiantuntemuksella valittua kuuluisinta puhetta, joista useat 
ovat olleet suorastaan historiallisia merkkitapahtumia. On 
mitä arvokkain sivistyshistorialleen teos,'ainoa laatuaan 
suomalaisessa kirjallisuudessa. — »Juuri tämän tapaisia 
teoksia tarvitaan kohottamaan kansamme todelliseksi kult* 
tuurikansaksi». (Pohjalainen). 



Naemi Päiviön Lausuntonopas 2 mk. ja 
Lausuntarunoja 

283 siv. Sid. 6 mk. — Jo 3. pain. ilmest., nimenomaan 
käytäntöä silmällä pitäen laaditut, ainoat laatuaan olevat 
lausumisen oppaat. — »On runsauteensa ja vaihtelevaisuus 
teensä nähden ainoa laatuaan suomenkielellä. Eivät ai- 
noastaan varsinaiset lausujat, vaan muutkin löytävät siinä 
monta kaunista palaa». (Uusi Aura). 



